
S  Klokke  Roland  er  mit  Navn, 

»naar  jeg  klemter,  er  det  Brand, 

»naar  jeg  kimer,  er  det  Sejr  i  Flanderland!« 


'aadan  stod  der  i  gamle  Dage  paa  den  store 
Klokke  i  Gents  Beffroi.  Klokken  existerer  ikke 
mere,  kmi  Taarnet  staar  endnu,  midt  paa  alfar 
Gade,  faa  Skridt  fra  den  prægtige  Domkirke  Saint 
Bavon,  hvor  van  Eyckernes  »Lammets  Tilbedelse <' 
hænger  i  et  af  Sidekapellerne.  Jeg  husker  mit 
første  Besøg  i  Gent  og  i  Saint  Bavon  —  den  diskrete 
Sakristan,  som  lukkede  En  ind  i  Kapellet,  hvi- 
skede: »Jeg  kommer  igen  om  en  halv  Time!«  og 
lod  En  ene  med  de  to  Brødres  udødelige  Værk. 
Saint  Bavon  —  som  jeg  siden  gensaae  saa  mange 
Gange  —  Gent,  hvor  jeg  i  Aarenes  Løb  fandt  saa 
gode  og  saa  trofaste  Venner  —  men  maaske  min- 
des jeg  nu  bedst  af  alt  den  gamle  gothiske  Kirke 
i  Forstaden  Akkerghem,  paa  Boulevard  des  Ho- 
spices, og  en  Fugl,  som  hver  Morgen  sang  i  Boule- 
vardens Træer  udenfor  mit  Vindue  i  Henri  og  Dien 
Logemans  gæstfri  Hus.  En  Fugl,  som  sang  nogle 
underlig  hjærtegribende  Toner  i  den  ganske  tid- 
lige  Sommermorgens  første  kolde  og   ubevægelige 

Gry  —  og  fik  En  til  at  tænke  paa  Ting,  som  var 
saa  langt,  langt  borte  —  Fyret  paa  Skagen,  der 
staar  og  glipper  ustandseligt  i  den  gyldne  lyse  Nat 

—  de  hvide  Birkestammer  og  lavgroede  Fjæld- 
stykker  paa  Omberget  ved  Vettern  —  eller  Fyris 
Vold  en  bleg  Vaardag  i  Marts,  med  den  uendelige 
vissengraa  Slette  under  den  uendelige  blygraa 
Himmel  .  .  .  Var  det  derom,  den  sang.  Fuglen  i 
Ælmekronerne  udenfor  Boulevard  des  Hospices 
Nr.  371? 

Lige  meget.  Sangen  er  forstummet,  Fuglen  er 
fløjet  bort  med  den  flyende  Sommer,  der  er  faldet 
tyske  Granater  paa  »Godshuizenlaan  <,  Gent  har 
overgivet  sig  til  den  overmægtige  Fjende.  Og  i 
Taarnet  hænger  ikke  mere  nogen  Klokke  Roland, 
som  kan  ringe  til  Sejr.  Alle  Poesiens  Fugle  er 
fløjne  bort  fra  Flandern,  alle  Belgiens  Klokker  tier. 

Jeg  husker  de  sidste  Timer,  jeg  i  Sommer  til- 
bragte blandt  de  belgiske  Venner.  I  Louvain  løf- 
tede St.  Pierre  endnu  sine  mægtige  lyse  Stenhvælv 
som  et  kæmpestort  Helgenskrin  —  fra  Sainte  Ger- 
trudes gennembrudte  Taarn  sang  det  kunstfærdige 
Klokkespil  med  Sølvstemmer  ud  over  Byen  —  hen 
langs  gamle  Klostermure  og  Haver  med  hængende 
Roser  gled  Dylens  graagrønne,  langsomme  Vande 

—  og  der  var  et  Brev,  jeg  havde  faaet  og  skulde 
glemme,  og  jeg  stod  paa  Broen  over  den  smalle, 
mørke  Flod  og  sønderrev  Brevet,  og  alle  de  smaa 
hvide  Stykker  Papir  gled  bort  i  Flotiller  som  af 
Blomsterblade  .  .  . 

Det  var  Louvain.  Saa  kom  Brgssel.  Jeg 
boede  hos  Carton  de  Wiart,  den  fine  Literat  og  dyg- 
tige Jurist,  Romanforfatter  og  Politiker,  én  Gang  i 
Paris  Paul  Verlaine's  Ven,  nu  Belgiens  Justitsmini- 
ster. Ved  den  sidste  Middag  blev  der  holdt  Tale 
for  Danmark  —  og  ved  Slutningsordet  udfoldede 
Husets  lille  Datter  et  Dannebrogsflag  og  svingede 
det  over  den  fremmede  Gæst  —  og  Bordet  rundt 
kid  det:  »Danmark  leve!« 

Nu  er  tyske  Embedsmænd  indkvarterede  i 
det  justitsministerielle  Palæ,  og  det  er  ikke  mere 
i  Rue  de  la  Loi  i  Bryssel,  at  jeg  skal  søge  disse  tro 
Venner,  men  i  en  Forstad  i  en  fransk  Havneby. 
Men  Henri  Carton  de  Wiart  er  Mand  for  at  bære 
ogsaa  Exilet  paa  sine  brede  Skuldre,  og  Landflyg- 
tigheden har  sikkert  intet  slukket  af  den  Ild,  der 
tindrer  i  Madame  Juliettes  saa  unge  Øjne  under 
det  for  tidligt  sølvgraa  Haar  —  Aandens  Ild  og 
Hjærtets  Arneflamme. 

Efter  Bryssel  Mecheln,  Malines,  Ærkebispe- 
sædet. Bag  Domkirken  med  det  kullede  Taarn  den 
stille  træskyggede  Plads  og  det  hvide  Palæ,  hvor 
Belgiens  Primas,  Kardinal  Désiré  Mercier,  reside- 
rer. Det  er  hans  Audiensdag  —  jeg  venter  i  hans 
store,  provinsstille,  klosterlig  regelrette  Have,  hvor 
de  første  Asters  allerede  blomstrer,  og  Fluerne 
surrer  ustandseligt  under  Æbletræerne.  Indtil  en 
rød  Dragt  lyser  langt  nede  i  Gangene,  og  han  kom- 
mer mig  i  Møde,  høj  og  mager,  med  jerngraat  Haar 
under  Purpurkalotten   og   med   de  graa   Øjne,   det 

store  Ansigt  helt  opløst  i  Smil.  Det  var  i  Juli  — 
i  September  laa  hans  Kirke  og  hans  Palads  i  Rui- 
ner, og  han  selv  var  en  landflygtig  Mand.  Jeg  saae 
ham  i  Rom  kort  efter  Konklavet  og  fandt  ham  bøjet 
og  ældet  —  Bladene  fortalte,  at  han  om  Morgenen 
to  Gange  var  besvimet  for  Altret,  mens  han  læste 
sin  Messe  .  .  . 

Og  til  allersidst  Antwerpen,  hvor  jeg  nu  i  fjor- 
ten Aar  er  gaaet  ud  og  ind  hos  Familien  Belpaire 
.  .  .  Endnu  ser  jeg  for  mig  det  store  Arbejdsværelse 
i  Stueetagen,  med  hyggelige  Bænke  langs  Væggene 
under  Hylderne  med  Bøger  og  Kunst — med  Beetho- 
vens Dødsmaske,  mægtig  og  lavrbærkranset,  paa 
Hæderspladsen  —  med  Kardinal  Newmans  Billed 
paa  Arbejdsbordet  —  med  Reolernes  Udvalg  af  en- 
gelsk og  flamsk,  fransk  og  dansk  og  italiensk  Li- 
teratur  —  Mejuffrouw  Marie  Belpaire's  Arbejdsvæ- 
relse! Og  udenfor  er  den  store  Terrasse,  med  The- 
bordet  og  Kurvestolene  under  Solsejlet,  med  Crim- 
son  rambiers  op  om  Rækværket  —  Stedet  for  saa 
mange  hyggelige  og  saa  mange  interessante  Sam- 
taler. Og  hvor  man  sad  der  godt  om  Torsdag  Ef- 
termiddag, naar  Strygekvartetten  gav  Møde!  — 
sad  og  saae  ud  paa  den  parklignende  Haves  vældige 
Plataner  og  Lønne  og  hørte  Violinerne  spille  inde 
i  Havestuen  —  Haydn,  Beethoven  —  den  »sidste« 
Beethoven,  »de  gale  Kvartetter«   .  .  . 

Det  er  forbi  altsammen.  Zeppelinernes  Bomber 
er  falden  over  Have  og  Hus,  og  med  sine  Brødre 
og  Broderbørn  er  Ejerinden  flygtet  til  Søkysten  og 

har  vel  nu  søgt  Tilflugt  i  England,  i  det  Oxford, 
hun  kender  og  elsker  som  faa,  og  som  for  hende 
altid  var  beata  pacis  visio. 


Saadan  drager  Billed  efter  Billed  forbi  mig  — 
og  henover  det  altsammen  klinger  det  som  smaa 
haabløse  Klokker,  der  ringer  langt  ude  i  den  frem- 
brydende Nat:  »Forbi,  forbi,  aitsammen  forbi! 
Flanderns  Stæder  er  sunkne  i  Grus,  Taarnene  er 
faldne,  Klokke  Roland  tier  .  .  .« 

Men  nej  —  den  haabløse  Stemme  i  Skumringen 
har  ikke  Ret  —  Klokke  Roland  ringer  endnu.  Rin- 
ger stærkere,  ringer  dybere,  ringer  tydeligere  end 
nogensinde!  Eller  hører  vi  ikke  alle  dens  Malm- 
røst  ud  over  Europa?  Hører  vi  det  ikke  kime  fra 
de  sjunkne  Taarne? 

Klokke  Roland  ringer  ikke  til  Sorg,  men  kimer 
til  Sejr;  melder  ikke  Død,  men  Liv  —  Ærens  evige 
Liv  og  en  Sejr,  der  kan  sige:  »Død,  hvor  er  Din 
Braad?     Helved,  hvor  er  Dine  Portes  Overmagt?« 

Klokke  Roland  ringer.  Klokke  Roland  ringer, 
Flanderns  store  Stridsklokke  og  Sejrsklokke  ringer 
ud  i  Ragnarok.  Og  lytter  vi  Nordboer  godt  til, 
saa  hører  vi  grant,  at  det  er  med  vor  Moders  Tunge, 
den  taler,  og  at  den  siger  og  synger  som  Skjalden 
i  den  nordiske  Højsang: 

Fæ  dø, 

Frænder  dø, 

Et  véd  jeg,  som  aldrig  dør. 

Dommen  over  den  Døde. 


MOD  DEN  YDERSTE  DAG 


»Der  er  en  Høstmand,  hedder  Død  — « 
Er  det  ikke  saadan,  den  begynder,  den  gamle 
tyske  Folkevise?  »Es  ist  ein  Schnitter,  heisset  Tod, 
ist  bestellt  vom  hochsten  Gott«  .  .  .  Den  Høstmand, 
hvis  Le  vi  hører  klinge  henover  Verden  (»Ageren  er 
Verden«,  siger  Bogen) — og  Kornet  ligger  paa  Skaar, 
og  snart  skal  Negene  bindes.  >Hvem  skal  Kornet 
binde?«  spørger  Børneramsen.  Og  atter  svarer 
Bogen  —  den  evige  Bog,  hvori  alt  staar,  fra  Alfa 
til  Omega,  fra  Adam  til  Antikrist  —  Bogen  svarer, 
at  Englene  er  Høstfolkene,  de  binder  Negene  —  de 
Engle,  som  een  Gang  var  Juleengle  og  sang  om 
Fred,  og  nu  er  de  bleven  Dødsengle  og  snubler  i 
Lig,  træder  i  Blod,  glider  ud  paa  halvraaddent  Kød 
af  Mennesker  .  .  .  Høstdag  over  Verden,  Dødsdag, 
Dommedag.  Og  Sneen  lægger  sit  Ligklæde  over 
de  døde  Tusinder,  men  nu  og  da  falder  en  Gra- 
nat ned  i  Lighoben  og  springer  —  og  da  rører  alle 
de  Døde  endnu  en  Gang  deres  stivnede  Lemmer  — 
dobbelt  stivnede  af  Død  og  af  Vinter  —  og  et  Øje- 
blik ser  det  ud,  som  vilde  de  allerede  kaste  Lig- 
lagnet og  staa  op  af  Døde. 


Klokke  Roland. 

Men  endnu  er  det  for  tidligt  at  begynde  at  lytte 
efter  Domsbasunen  —  »den  sidste  Tuba«,  som  det 
hedder  i  den  gamle  latinske  Oversættelse,  med 
Reminiscens  fra  Cæsarernes  Hære  og  Flaviernes 
Amfitheater  —  novissima  tuba.  Og  dog  er  der  vel 
kun  faa  tænkende  Mennesker,  der  tvivler  paa,  at 
den  yderste  Dag  gryer.  Det  er  med  Dommedag  som 
med  Dødsdagen  —  man  tror,  de  kommer  aldrig. 
Og  en  Dag  er  det  der  dog  altsammen  —  saa  sikkert 
og  saa  naturligt  og  saa  umærkeligt  som  Foraaret, 
naar  Figentræets  Knopper  begynder  at  blive  bløde, 
og  Turtelduens  Røst  atter  høres  i  Landet.  Det  er 
saa  selvfølgeligt  og  saa  ubegribeligt,  saa  dagligdags 
og  underfuldt  —  som  Barnets  Skrig,  naar  det  før- 
ste Gang  fryser  i  denne  Verdens  isnende  Luft,  og 
som  den  Døendes  sidste  Aandepust  —  og  pludselig 
bliver  der  saa  stille  og  saa  koldt  i  Kammeret,  hvor 
I  vaagede  de  lange  Nætter,  og  nu  er  der  ikke  mere 
nogen  at  vaage  over.  Et  Øjeblik  har  ført  fra  Liv 
til  Død  —  eet  Øjeblik  fra  Tid  til  Evighed  —  »i  et 
Nu,  et  Øjeblik  —  ved  den  sidste  Basune«   .   .  . 


Alt  sker  i  denne  Verden,  og  snarest  sker  det, 
vi  aldrig  troede  skulde  times  os.  Saadan  er  Men- 
nesket —  saadan  er  Menneskeheden  —  Virkelig- 
heden overrasker  os  altid.  Og  dog  begynder  der 
at  gaa  som  et  Morgengys  gennem  Verden.  For- 
jaget fra  den  moderne  Kulturs  lystige  og  fortviv- 

lede  Natrestaurant,  hvor  Rusland  dansede,  Italien 
sang,  og  England  drak  Whisky,  staar  Europa, 
pludseligt  ædru,  i  Løbegravene  og  ser  det  gry,  graat 
og  koldt,  ad  den  yderste  Dag. 

Og  fordi  dette  er  saaledes,  gaar  Døden  hen 
over  Verden.  Dette  er  »Folk,  som  rejser  sig  mod 
Folk,  og  Rige  mod  Rige«.  »Og  jeg  saae  —  og  se, 
en  grøngul  Hest,  og  han,  som  sad  paa  den,  hans 
Navn  var  Døden«.  Det  er  den  anden  af  de  tre 
apokalyptiske  Ryttere,  som  nu  rider  hen  over  os. 
Den  første  er  alt  udsendt  —  Rytteren  paa  den  røde 
Hest  —  »ham  blev  det  givet  at  tage  Freden  bort 
fra  Jorden,  og  at  de  skulde  myrde  hverandre;  og 
der  blev  givet  ham  et  stort  Sværd«.  Det  store 
Sværd,  der  ligesom  Tyrfmg  stadig  kræver  Blod,  vi 
hører  det  suse.  Men  tilsidst,  naar  Verden  er  mejet 
ren  for  Mænd  —  naar  der  ikke  mere  er  nogen 
Høstfolk  til  Markerne  og  ikke  mere  nogen  Arbej- 
dere til  Fabrikkerne,  men  alt,  hvad  der  nys  var 
Ungdom  og  Styrke  og  Forstand,  er  forvandlet  til 
raadnende  Aadseldynger  paa  de  belgiske  og  polske 
Marker  —  saa  kommer  Rytteren  paa  den  sorte 
Hest,  med  Vægten  i  Haanden  —  »et  Maal  Hvede 
for  en  Denar  og  tre  Maal  Byg  for  en  Denar«  .  .  . 


Der  er  to  Minder,  som  dukker  op  for  mig  — 
Erindringen  om  to  af  de  sidste  Aftener,  jeg  (nu  for 
halvtredie  Aar  siden)  tilbragte  hjemme  i  Danmark. 

2* 

Den  ene  Aften:  et  stort  Diskussionsmøde  om 
Forsvarssagen  .  .  .  En  Digter  havde  staaet  paa  Ta- 
lerstolen og  sagt  manende  og  varslende  Ord  om 
den  truende  Fare,  om  Stundens  Alvor  —  hans  ener- 
giske og  begejstrede  Tale  havde  vakt  Begejstring 
og  Energi  —  Forsamlingen  begyndte  at  fænge.  Saa 
kom  der  en  ung  Mand  op  og  talte  i  »Fornuften« s 
Navn  og  i  »Kendsgærningerne«s  Navn.  Med  tørre 
Tal  beviste  han,  at  en  europæisk  Krig  i  vore  Dage 
var  en  Umulighed,  —  den  vilde  simpelthen  koste 
altfor  meget  —  og  da  det  er  Pengene,  der  regerer 
Verden  o.  s.  v.  Og  haanligt  vendt  mod  Digteren, 
der  nu  sad  nedenfor  Talerstolen,  raabte  han:  »Men 
sligt  gør  naturligvis  intet  Indtryk  paa  en  saa  op- 
højet Aand.  —  De  lever  i  Fantasiens  Verden,  ikke 
i  Virkelighedens!  De  er  urokkelig  i  Deres  Tro  — 
Kendsgærninger  anfægter  Dem  ikke!  Ikke  sandt, 
Højstærede!«  (og  han  bøjede  sig  helt  ned  over  Ta- 
lerstolen og  smilede  dræbende)  »Verdenskrigen 
kommer  til  Paaske!« 

Talt  —  og  et  bragende  Bifald  hilste  Fornuf- 
tens Repræsentant.  Beroliget  vendte  man  sig  atter 
til  Øllet  —  der  var  Fred  og  ingen  Fare!  Stakkels 
Digter,  som  var  bleven  bidt  af  en  gal  Patriot  — ! 
Nu,  hans  Vers  var  allenfals  kønne,  selv  om  det 
var  noget  Sludder,  der  stod  i  dem! 

Verdenskrigen  udbrød  ikke  til  Paaske  1913  — 
den  ventede  et  Aars  Tid  endnu,  inden  den  kom,  og 
gav  den  kloge  unge  Mand  Uret  og  (desværre)  Dig- 
teren Ret.    Poeten  havde  set  rigtigt,  —  som  Poeten 

altid  gør  det  — ,  fordi  hvad  er  Digtning  andet  end 
Skarpsyn,  Klarsyn,  Dybsyn?  Det  er  ikke  Intelli- 
gensen, som  virker  i  Digteren,  —  men  det  er  hin 
anden  langt  finere  .Evne,  som  gør,  at  den,  der  el- 
sker, føler  og  lider  under  hver  lille  Sindsforandring, 
hver  mindste  Stemningssvingning  hos  den  Elskede. 
Her  som  paa  alle  Omraader  er  Kærligheden  Kilden 
til  Forstaaelse.  Og  den,  hvis  Hjærte  er  koldt,  ser 
i  sin  Sløvhed  end  ikke  Tegnene  i  Sol  og  Maane. 
Til  ham  kommer  Dommedag  som  en  Tyv  om  Nat- 
ten og  finder  ham  i  bar  Skjorte  og  i  al  hans  Sjæls 
Nøgenhed  .  .  . 


Det  var  den  ene  Aften,  det  ene  Minde.  Den 
anden  Aften  er  denne,  det  andet  Minde  er  dette  — 
et  Møde  blandt  Studenter  —  et  af  de  Diskussions- 
møder, som  en  gammel  Vismand  plejede  at  karak- 
terisere med  Ordet  »filosofisk  Varieté«. 

Men  det  skete  paa  det  Møde,  at  en  Kvinde 
stod  op  og  talte.  Nej,  ikke  talte  —  vidnede.  Om 
sit  Liv  før  og  sit  Liv  nu  —  om  Modsætningen  mel- 
lem dem,  om  den  totale,  radikale  Omvæltning,  der 
var  sket  med  hende.  Alle  lyttede,  betagne  af  hen- 
des Personligheds  Ild  og  af  den  Stemme,  vi  saa 
tidt  havde  hørt  lyde  ned  til  os  fra  Scenens  Bræd- 
der, og  som  saa  vidunderlig  sødt  og  simpelt  kunde 
tale  de  Ord,  der  gaar  til  Hjertet  .  .  .  Saa  endte 
Anna  Larssen  —  thi  hende  var  det  —  med  at  sige 

noget,  der  fik  os  alle  (jeg  siger  med  Sikkerhed  os 
alle)  til  at  ryste  paa  Hovedet.  Hun  talte  om  store 
Ting,  der  stundede  til,  og  som  stod  ganske  nær 
for  Døren,  ganske,  ganske  nær  —  »Forudsigel- 
serne«, sluttede  hun,  »gaar  ikke  længer  end  til 
1915«. 

Den  gamle,  trætte,  hvide  Mand,  som,  da  Kri- 
gen udbrød,  sad  paa  Peters  Stol,  var  ikke  langt  fra 
at  dele  den  nordiske  Kunstnerindes  Tro.  Allerede 
1904,  i  sin  første  Rundskrivelse,  udtalte  han  som 
sin  faste  Overbevisning,  at  »det  Syndens  Menne- 
ske«, »den  Lovløse«,  Guds  personlige  Fjende,  der 
skal  aabenbare  sig  tilsidst,  allerede  var  født  .   .   . 

Og  eet  er  sikkert  —  det,  som  nu  sker  i  Ver- 
den, er  aldrig  set  før.  Saa  længe  Kulturen  staar, 
har  hele  Menneskeheden  ikke  været  i  Krig  fra 
Stillehavets  ene  Kyst  til  den  anden  og  fra  Ny  Zee- 
land  til  Nova  ja  Zemlja.  Dette  er  saa  nyt,  saa  stort, 
saa  overvældende,  saa  unaturligt,  saa  overnaturligt, 
at  ingen  kan  holde  ud  at  tænke  derpaa.  Den,  der 
vil  leve  under  denne  Tanke,  maa  dø  af  Gru  — 
som  Pius  paa  Pavetronen  eller  lidt  senere  ovre  i 
England  Robert  Hugh  Benson.  Thi  det  er  jo,  som 
om  en  Kæmpehaand  havde  knuget  sig  fast  om 
Jordkloden  og  krystede  Blod  ud  af  alle  dens  Folke- 
slag. Og  i  hvilke  Afgrunde  —  af  Lys  eller  af 
Flamme  —  vil  Kloden  falde,  naar  Haanden  om- 
sider slipper? 


VIA  CRUCIS 


.  Einen  harten,  steilen  Kreuzweg  geht  der  grosse 
Wohltåter  und  hochsinnige  Befreier  der  Kulturwelt, 
das  deutsche  Volk.  Schaut  es  auch  uber  den 
Finsternissen  des  Karfreitags  das  Leuchten  des 
Ostermorgens,  iiber  der  diisteren  Kriegszeit  die 
Flammenzeichen  des  Triumphes  —  noch  liegt  das 
Kreuz  auf  seinen  Schultern,  noch  steht  vor  ihm 
das  Golgatha  der  schwersten  Entscheidung.« 

Hofpræst  Stipberger,  Munchen : 
»Ein  Wort  an  die  deutschen  Frauen'. 


I. 

»Den,  der  vil  leve  under  denne  Tanke,  maa 
dø  af  Gru«   .   .  . 

Saadan  havde  jeg  skrevet  ifjor  Efteraar,  kort 
efter  Krigens  Udbrud.  Og  jeg  vilde  ikke  dø  — 
og  jeg  gemte  mig  langt  borte,  gemte  mig  bag  alle 
de  blaa  Bjærge,  gemte  mig  i  de  fjærne  Aarhundre- 
der  .  .  .  Jeg  sad  i  det  stille,  svale  Bibliothek  og 
kopierede,  omhyggeligt  og  tilfreds  med  min  egen 
Omhu,  et  gammelt  Haandskrift,  eller  jeg  vandrede 
sentimentalt  ad  Veje,  hvor  jeg  en  Gang  havde  væ- 
ret lykkelig,  og  drømte  om  at  være  det  endnu  en 
Gang,  endnu  en  sidste  Gang,  endnu  lidt  Oktober- 
solskin før  Novemberregnen  og  Decembermørket .  . 

Da  faldt  der  en  Dag  to  Breve  ned  paa  mit  Bord 
—  som  to  Bomber. 

Det  ene  indeholdt  de  93  tyske  Aandshøvdin- 
gers  »Aufruf  an  die  Kulturv^elt  :< .  Min  unge  Ven 
Peter  Schindler  skrev  i  en  dansk  Avis,  at  han 
»havde  set  dette  Aktstykke  ligge  i  min  Papirkurv 
i  Siena«.  Det  er  rigtigt  —  Dokumentets  Betydning 
gik  ikke  lige  strax  op  for  mig  —  jeg  troede,  det 

var  en  Forretningsreklame.  Alen  Schindler  véd 
ikke,  at  jeg  fiskede  det  op  igen  og  gemte  det,  som 
man  gemmer  et  vigtigt  Bevis  i  et  Dossier. 

Det  andet  Brev  var  skrevet  af  en  af  mine  bel- 
giske Venner.  Jeg  nævner  ham  ikke,  men  jeg  over- 
sætter, hvad  han  skrev  —  som  Svar  paa,  at  jeg 
havde  sendt  ham  Artiklen  om  »Klokke  Roland«,  i 
flamsk   Oversættelse: 

»Kære  Ven! 

»Det  glæder  mig  en  Gang  igen  at  høre  fra 
Dem.  Siden  Prøvelsen  er  gaaet  hen  over  Belgien, 
har  jeg  ofte  tænkt  paa  Dem  og  oaa  Deres  Fædre- 
land, som  har  mer  end  én  Lighed  med  mit. 

»De  kan  intet  Begreb  gøre  Dem  om,  hvilke 
Rædsler  der  er  bleven  begaaet  i  Belgien  af  et  Folk, 
som  havde  forpligtet  sig  til  at  beskytte  os.  Vort 
Land,  som  man  intet  kan  bebrejde,  er  bleven  hær- 
get med  Ild  og  Sværd  af  dyriske  Horder,  der  sky- 
der vore  Præster,  vanhelliger  vore  Kirker  og  skæn- 
der vore  Kvinder.  Trods  alt  har  vi  ikke  tabt  Mo- 
det, thi  vi  stoler  paa  Gud  og  paa  vor  gode  Ret. 
Det  sidste  Ord  i  denne  Sag  kan  ikke,  bør  ikke  til- 
falde en  Nation,  der  repræsenterer  den  brutale 
Magt,  og  for  hvem  en  Traktat  ikke  er  andet  og 
mere  end  en  Lap  Papir,  man  river  itu,  naar  det 
ikke  passer  En  at  overholde  den. 

»Med  en  hjærtelig  Hilsen  fra  Deres  Venner, 
som  er  omgivne  af  Død  og  Ødelæggelse  til  alle 
Sider,  er  jeg 


Deres  hengivne        ^    ^ 


I 

Saa  vidt  det  belgiske  Brev. 

Med  »Opraabet  til  Kulturverdenen«  fulgte  en 
Bog,  betitlet  »Die  Wahrheit  iiber  den  Krieg«  (Ber- 
lin 20.  Sept.  1914),  udgivet  af  ti  fremragende  Ber- 
linerpersonligheder. Jeg  noterede  blandt  Udgiverne 
den  bekendte  »kristne  Socialist«  Naumann,  Cen- 
trumsførerne  Matthias  Erzberger  og  Grev  von  Op- 
persdorff.  Militærforfatteren  Grev  Ernst  zu  Revent- 
low, den  politiske  Forfatter  Paul  Dehn,  Prof.  Dr. 
Francke  (formodentlig  Socialøkonomen  Ernst 
Francke),  en  Bankmand,  en  Docent  ved  en  Han- 
delshøjskole .  .  .  Denne  Liste  gav  mig  Indtryk  af, 
at  man  her  stod  overfor  grundig  Sagkundskab  og 
kølig  Fornuft,  og  jeg  glædede  mig  af  Hjærtet  til 
paa  en  nem  Maade  (Bogen  er  kun  168  Sider)  at  faa 
»Sandheden  om  Krigen«  at  vide.^) 

Ogsaa  fra  Belgien  ankom  der,  noget  efter, 
en  Del  Dokumentation  til  Støtte  for  de  i  min 
Vens  Brev  fremsatte  Paastande,  som  jo  unægte- 
lig var  dristige!  »Hvorledes«,  sagde  jeg  til  mig 
selv,  »Tyskerne  skulde  give  sig  af  med  at  skyde 
belgiske  Præster,  vanhellige  belgiske  Kirker,  skæn- 
de belgiske  Kvinder?«  Jeg  saae  hurtigt  efter  i  »Op- 
raabet  til  Kulturverdenen«  —  Gud  ske  Lov,  der 
stod,  at  det  ikke  var  sandt!  »Es  ist  nicht  wahr, 
dass  eines  einzigen  belgischen  Biirgers  Leben  und 
Eigentum  von  unseren  Soldaten  angetastet  worden 


^)  »Die  Wahrheit  uber  den  Krieg«    vil  i  det  følgende  blive 
citeret  under  Mærket  Wh. 

ist,  ohne  dass  die  bitterste  Notwehr  es  gebot«.  Ser 
man  det,  sagde  jeg  ved  mig  selv  —  »ikke  en  ene- 
ste belgisk  Borgers  Liv  og  Ejendom«  er  gaaet  kaput, 
uden  naturligvis  naar  de  tyske  Soldater  har  været 
nødt  til  at  værge  for  sig!  Jeg  værger  mig  skam 
ogsaa,  naar  der  kommer  Røvere  i  Huset  —  hvis 
jeg  da  ellers  har  Kræfter  til  det  og  Vaaben  (og  der- 
paa  har  Tyskerne  jo  Gud  ske  Lov  ingen  Mangel!). 
Jeg  tænkte  paa  mine  gode  Venner  i  Antwerpen, 
paa  den  gamle  Hr.  X.  X.,  ved  hvis  Bord  jeg  saa 
tidt  havde  siddet!  Han  saae  dog  ellers  saa  inderlig 
god  og  rar  ud,  den  gamle  Herre  —  rigtig  en 
Dickens-Type  med  sine  blaa  Øjne,  sit  kraftige,  røde 
Ansigt,  de  hvide  Bakkenbarter  og  del  hjertevinden- 
de Smil!  Jeg  vidste,  at  nu  havde  han  mistet  sin 
Formue,  at  Bomber  var  faldet  i  Hus  og  Have,  at 
alt  var  ødelagt  omkring  ham  —  at  han  selv  kun 
ved  et  Under  var  undgaaet  Døden,  idet  en  Granat 
faldt  ned  i  hans  Arbejdsværelse,  kun  to  Minutter 
efter,  at  han  havde  forladt  del!  Ja  ja.  Skinnet  be- 
drager! Tænk  dog,  at  saadan  en  pæn  Mand  havde 
været  med  til  (som  »Opraabet«  meddeler)  at  »sky- 
de« paa  de  fredelige  Tyskere  »fra  et  Baghold«,  at 
»lemlæste  de  Saarede«  og  »myrde  Læger  under 
Udøvelsen  af  deres  Samaritergærning«.  Sikken  en 
Lykke,  at  jeg  slap  helskindet  ud  af  hans  Hus! 

Det  var  med  saadanne  Tanker,  at  jeg  aabnede 
den  fra  Belgien  ankomne  Sending.  Den  belgiske 
Dokumentation  bestod  nemlig  ikke  af  en  enkelt 
Bog  — ,  der  var  saamænd  et  helt  Bibliothek.     Jeg 


29 


betragtede  det  altsammen  med  Mistillid.  Det  er 
nok,  sagde  jeg  til  mig  selv,  disseher  »Liigen  und 
Verleumdungen«,  hvormed  slette  Personer  tragter 
efter  at  tilsmudse  »Tysklands  rene  Sag  i  den  Kamp 
for  Tilværelsen,  som  er  bleven  paatvunget«  de  skik- 
kelige Mennesker.  Ak  ja,  det  er  en  ond  Verden,  vi 
lever  i!  Men  —  Retfærdighed  fremfor  alt  —  audia- 
tur  et  altera  pars.  Og  jeg  lagde  Bøgerne  i  en  lille 
Stabel  paa  den  anden  Side  Bordet  —  paa  den  ene 
Side  laa  allerede  »Aufruf  an  die  Kulturwelt«  og 
»Sandheden  om  Krigen«.  Her  er  Titlerne  —  de 
er  mange,  og  jeg  tilstaar,  det  var  med  Gru,  jeg 
tænkte  paa  at  skulle  læse  alt  det  for  at  faa  vide, 
hvordan  Tingene  tog  sig  ud  fra  et  belgisk  Syns- 
punkt. Den  tyske  Bevisførelse  var  saa  rart  kort- 
fattet —  sex  Gange  »Es  ist  nicht  wahr«  og  godt 
halvandet   Hundrede   Sider    »Wahrheit«. 

Men  her  er  altsaa  Titlerne  —  (af  en  Fejltagelse 
eller  med  Hensigt  var  der  kommen  nogle  franske 
»Liigen  und  Verleumdungen«  med  blandt  de  bel- 
giske) : 

Rapports  sur  la  violation  du  droit  des  gens  en 
Belgique.  Paris  &  Nancy  1915  (udgivet  af  den  bel- 
giske Regeringskommission,  med  Forord  af  J.  v.  d. 
Heuvel).  Dansk  Udgave:  Beretninger  om  de  i  Bel- 
gien begaaede  Krænkelser  af  Folkeretten  etc.  (Pios 
Forlag,  København  1915)-  Citeres  i  det  følgende 
som  Rapport  beige- 
Les  atrocités  allemandes  en  Belgique.  Recueil 
des  rapports  officiels  .  .  .  présenlés  å  M.  Carton  de 

Wiart  par  la  Commission  d'enquéte  par  le  Gou- 
vernement  beige  sur  la  violation  des  régles  du  droit 
des  gens  etc.  Paris  1914.  Citeres  under  Mærket 
Atrocités. 

Emile  Waxweiler:  La  Belgique  neutre  et  loyale 
(Lausanne  1915).  Samme  Værk  paa  tj'^sk:  »Hat 
Belgien  sein  Schicksal  verschuldet?«  (Ziirich  1915), 
paa  dansk:  »Det  neutrale  og  loyale  Belgien«  (Pios 
Forlag,  København  1915). 

Emile  Brunet:  Calomnies  allemandes.  »Les 
conuentions  anglo-belges«.     Paris  s.  a. 

Pierre  Nothomb:  La  Belgique  martyre  (Paris 
1915).  —  Les  Barbares  en  Belgique  (Paris  1915). 

Augustin  Melot:  Le  Martyre  du  Clergé  beige. 

Marius  Vachon:  Les  villes  martyres  de  France 
et  de  Belgique  (Paris  1915). 

L.  H.  Grondijs:  Les  Allemands  en  Belgique, 
Témoignage  d'un  neutre.    (Paris  1915). 

Om  Frankrig  handler: 

Documents  diplomatiques  1914.  La  guerre 
européenne.  Piéces  relatives  aux  négociations  qui 
ont  précédé  les  déclarations  de  guerre  de  VAlle- 
magne  å  la  Russie  (ler  aout  1914)  et  å  la  France 
(3  aout  1914).    Paris  1915. 

Les  atrocités  allemandes.  Rapport  officiel  .  .  . 
présenté  .  .  .  le  7  janvier  1915  (Fransk  Sidestykke 
til  den  belgiske  Kommissionsbetænkning) . 

Les  Allemands  déstructeurs  de  Cathédrales  et 
de  trésors  du  passé.  Dette  Værk,  der  —  ligesom 
Vachons  ovennævnte  Bog  —  er  illustreret,  er  ba- 

seret  paa  Indberetninger  til  det  franske  Understats- 
sekretariat  for  de  skønne  Kunster.  Det  danner  et 
Sidestykke  eller  Modstykke  til  det  tyske  »Opraab 
til  Kulturverdenen«,  idet  det  fremtræder  som  ud- 
givet af  en  Kreds  af  Aandens  Mænd  —  en  Kreds, 
der  tæller  alle  Frankrigs  bedste  Navne.  Blandt  de 
tyske  Opraabsmænd  fmder  vi  Behring,  Bode,  Lujo 
Brentano,  Justus  Brinkmann,  Defregger,  Dehmel, 
Ehrlich,  Eucken,  Ludwig  Fulda,  Haeckel,  Harnack, 
Hauptmann,  Wilhelm  Hermann,  Humperdinck, 
Max  Klinger,  Naumann,  Ostw^ald,  Max  Reinhardt, 
Rontgen,  Sudermann,  Hans  Thoma,  Karl  Vollmol- 
ler,  Felix  Weingartner,  Wilamowitz,  Windelband, 
Wundt  —  en  Mobilisation  af  alt,  der  duer,  i  det 
tyske  Rige.  Det  franske  Anklageskrift  (thi  Frank- 
rig anklager,  medens  Tyskland  forsvarer  sig  mod 
Anklager)  er  sendt  ud  i  den  civiliserede  Verden  bl. 
a.  de  la  part  de  Madame  Juliette  Adam,  Paul 
Adam,  Antoine,  Maurice  Barres,  Bartholomé,  Jean 
Béraud,  Albert  Besnard,  Leon  Bonnat,  Elémir  Bour- 
ges,  Boutroux,  Carolus  Duran,  Paul  Claudel,  Geor- 
ges Clémenceau,  Dognan-Bourerel,  Claude  Debus- 
sy, J.  Ernest-Charles,  Emile  Faguet,  Camille  Flam- 
marion,  André  Gide,  Guitry,  Paul  Hervieu,  Fran- 
cis Jammes,  Henri  Lasedan,  Pierre  Loti,  Paul  Mar- 
gueritte,  Mercié,  Octave  Mirbeau,  Mme.  de  Noailles, 
Rachilde,  Raffaelli,  Odilon  Redon,  Jean  Richepin, 
Rodin,  Roll,  L  H.  Rosny,  Rostand,  Saint  Saéns, 
Signac,  Viélé-Griffin,  Willette. 


32 


Jeg  noterer  endnu  det  af  Msgr.  Alfred  Baudril- 
lart  udgivne  Skrift:  La  guerre  allemande  et  le 
catholicisme  (Paris  1915),  med  Forord  af  Kardinal 
Ameth  og  Bidrag  af  Georges  Goyau,  Frangois  Veuil- 
let  og  andre  katholske  Forfattere.  Hertil  hører  et 
sørgeligt  instruktivt  Billedhæfte. 

Endelig  kan  bemærkes  A.  Demar  Latour:  La 
Cathédrale  de  Reims  og  Vindex:  La  Basiliqiie  dé- 
vastée. 


II. 

Jeg  begyndte  at  studere  den  tilsendte  Literatur. 
Jeg  talte  med  en  og  anden  Ven  om  Sagen  —  maa- 
ske  berørte  jeg  det  ogsaa  i  mine  Breve.  I  hvert 
Fald  maa  det  være  rygtedes  blandt  Bekendte  f jærn 
og  nær,  at  jeg  beskæftigede  mig  med  et  saa  aktuelt 
Æmne  som  Krigen,  thi  jeg  fik  fra  nu  af  jævnlig 
Literatur  om  Æmnet  tilsendt.  Saaledes  fandt  jeg 
en  Dag  i  min  Post  et  lille  religiøst  Flyveblad  »Ein 
Wort  an  die  deutschen  Frauen«.  Forfatteren,  Hof- 
præst  Stipberger  i  Miinchen,  Bayerns  »kgl.  Con- 
fessionarius«,  en  Mand  i  stor  Stilling,  og  hvis  Ord 
har  Vægt,  har  den  desværre  saa  sjældne  Ævne 
at  sige  meget  i  faa  Linjer.  Saaledes  resumerer  han 
den  tyske  Krigsførelses  Væsen  i  følgende  karakter- 
fulde og  gribende  Sætninger,  som  paa  Originalspro- 
get tjener  til  Motto  for  nærværende  Afsnit  af  denne 
Bog,  og  i  Oversættelse  lyder  saaledes: 

»En  haard,  stejl  Korsvej«  {Kreuzweg,  ikke 
Korsvej  i  almindelig  dansk  Betydning  af  Ordet:  et 
Sted,  hvor  to  Veje  skærer  hinanden,  men  Via  Cru- 
cis  i  den  kristelig-katholske  Betydning  o:  den  Vej 

Klokke  Roland  3 

fra  Pilatus'  Palads  til  Golgatha,  som  Verdens  Frel- 
ser gik  med  Korset  paa  sin  Skulder).  En  saadan 
Korsvej  altsaa,  endda  -haard  og  stejl<s  »gaar  det 
tyske  Folk,  denne  Kulturverdenens  store  Velgører 
og  højsindede  Befrier.  Hinsides  Langfredagens 
Mørke  skuer  det  vel  Paaskemorgenens  Lys  og  over 
den  dunkle  Krigstid  Triumfens  Flammetegn.  End- 
nu ligger  dog  Korset  paa  dets  Skulder,  endnu  fore- 
staar  den   sværeste  Afgørelses   Golgatha«. 

En  tysk  Gejstlig,  hvis  Ord  mangfoldiggøres  i 
Tusinder  og  atter  Tusinder  Aftryk  (det  Exemplar, 
der  foreligger  mig,  bærer  Paasknften  »7 — 8  Tau- 
send«),  sammenligner  da  det  tyske  Folk  med  selve 
Vor  Herre  Jesus  Kristus  og  sammenligner  den  Krig, 
det  tyske  Folk  nu  forer,  ikke  blot  (aktivt)  med  et 
Korstog  (det  forekommer  tidligere  i  Texten),  men 
(passivt,  lidende)  med  en  Korsvej,  en  Via  Crucis. 
En  katholsk  Præst,  som  oprigtigt  troer,  at  Jesus 
af  Nazareth  var  selve  den  evige  Gud,  og  at  han  bar 
sit  Kors  til  Verdens  Frelse,  siger  os,  som  ikke  véd 
det,  at  en  saadan  Korsgang  til  Golgatha  gaar  netop 
nu  for  Tiden  som  en  ny  Kristus  det  tyske  Folk. 
I  sand  Efterfølgelse  af  Mesteren  hengiver  Tysk- 
land sig  til  alle  Korsfæstelsens  Lidelser  for  at  gøre 
vel  mod  Menneskeheden  og  befri  Kulturverdenen. 
Hvo  maa  ikke  være  stolt  af  at  være  tysk  og  om  sig 
selv  kunne  sige  Guds  Søns  Ord:  »Dette  er  mit 
Legem,  som  brydes  for  Eder,  dette  er  mit  Blod, 
som  udgydes  for  Eder?  Det  tyske  Folk,  gaaende 
Korsvejen,  hudstrøget,  spottet,  tornekronet  — ,  det 

tyske  Folk,  sagtmodig  som  et  Lam,  der  føres  til 
Slagtebænken  —  det  tyske  Folk,  naglet  til  Korset, 
lidende  usigelige  Kvaler,  læsket  med  Eddike  og 
Galde  og  endelig,  naar  alt  heltemodigt  er  lidt  til 
Ende,  naar  Ofret  er  ofret  og  Frelsen  vunden,  bøj- 
ende sit  Hoved  til  et  sidste:  »Det  er  fuldbragt!« 
O  tyske  Folk,  taalmodige  Folk,  lidende  Folk,  kors- 
fæstede Folk,  du  Folk,  som  er  Verdens  Frelser  — 
vi  bøjer  os  i  tavs  Andagt  og  stille  Ærefrygt  for  det 
Kors,  hvorpaa  du  har  villet  lide  —  »grosser  Wohl- 
tåter  und  hochsinniger  Befreier  der  Kulturwelt!« 

Og  nu  forstaar  vi  ogsaa  —  hvis  vi  ikke  for- 
stod det  før  —  hvorfor  de  93  tyske  Aandens  Stor- 
mænd slynger  deres  sexfoldige  »Es  ist  nicht  wahr« 
—  ud  i  Verden.  Alle  véd  vi  fra  Evangeliet,  hvor- 
ledes Kristi  Fjender  forfulgte  ham  med  Bagvaskel- 
ser, med  Løgne  og  falske  Vidnesbyrd  —  »han  haver 
Djævelen«,  »han  er  en  Samaritan«,  »han  bespotter 
Gud«.  Den  nye  Kristi  Fjender  er  ikke  bedre  — 
derfor  hedder  det  saa  bibelsk  klingende  i  »Opraa- 
bet  til  Kulturverdenen«:  (vore  Fjender)  »aflægger 
falsk  Vidnesbyrd  mod  os«.  Paa  den  Grund,  i 
fælles  Forsvar  for  den  fælles  Herre  og  Mester,  kan 
katholske  og  protestantiske  Gejstlige  i  Tyskland 
staa  sammen  —  Harnack  og  Hermann  med  Ehrhard 
og  Merkle.  Der  mødes  de  endog  med  Fritænkere 
og  Intettroende,  med  Ostwald  og  Haeckel,  med  Deh- 
mel  og  Hauptmann.  Alle  er  de  forenede  i  Troen 
paa  det  tyske  Folk  —  det  Folk,  vi  andre,  som  staar 

rundt  om  og  er  Tilskuere  ved  den  store  Tragedie, 

saa  tydeligt  ser  træde  i  Kristi  Fodspor  og  fornye 
Langfredagens  Martyrium  for  vore  Øjne.  »Es  ist 
nicht  wahr«  —  at  det  er  anderledes. 

Men  det  er  Tid  at  høre,  hvad  de  falske  Vidner 
har  at  fremføre  mod  det  tyske  Folk.  »Opraabet 
til  Kulturverdenen«  tæller  sex  Anklager,  sex  fal- 
ske Vidnesbyrd. 


DE  FALSKE  VIDNESBYRD 


»Wir  konnen  die  vergifteten  Waffen  der  Luge 
unseren  Feinden  nicbt  entwinden.  Wir  konnen 
nur  in  alle  Welt  hinausrufen,  dass  sie  falsches 
Zeugnis  ablegen  wider  uns.< 

Aufruf  an  die  Kulturwelt. 


Det  første  falske  Vidnesbyrd  — 
og  det  første    »Es  ist  nicht  wahr«. 


Wir,  als  Vertreter  deutscher  Wissenschaft  und 
Kunst,  erheben  vor  der  gesamten  Kulturwelt  Pro- 
test gegen  die  Lugen  und  Verleumdungen,  mit 
denen  unsere  Feinde  Deutschlands  reine  Sache  in 
dem  ihm  aufgezwungenen  schweren  Daseinskampfe 
zu  beschmutzen  trachten.  Der  eherne  Mund  der 
Ereignisse  hat  die  Ausstreuung  erdichteter  deut- 
scher Niederlagen  widerlegt.  Um  so  eifricher  ar- 
beitet  man  jetzt  mit  Entstellungen  und  Verdåchti- 
gungen.  Gegen  sie  erheben  wir  laut  unsere  Stimme. 
Sie  soli  die  Verkunderin  der  Wahrheit  sein. 

l)  Es  ist  nicht  wahr,  dass  Deutschland  diesen 
Krieg  verschuldet  hat  Weder  das  Volk  hat  ihn 
gewollt,  noch  die  Regierung,  noch  der  Kaiser.  Von 
deutscher  Seite  ist  das  Ausserste  geschehen  ihn 
abzmvenden.  Dafur  liegen  der  Welt  die  urkund- 
lichen  Beweise  vor.  Oft  genug  hat  Wilhelm  II  in 
den  26  Jahren   seiner   Regierung  sich  als  Schirm- 

herr  des  Weltfriedens  erwiesen;  oft  genug  haben 
selbst  unsere  Gegner  dies  anerkannt.  Ja,  dieser 
nåmliche  Kaiser,  den  sie  jetzt  einen  Attila  zu 
nennen  wagen,  ist  jahrzehntelang  wegen  seiner 
unerschiittlichen  Friedensliebe  von  ihnen  verspot- 
tet  worden.  Erst  als  eine  schon  lange  an  den 
Grenzen  lauernde  Vbermacht  von  drei  Seiten  uber 
unser  Volk  herfiel,  hat  es  sich  erhoben  wie  ein 
Mann. 

Saaledes  taler  altsaa  Sandhedens  Røst  —  »die 
Verkiinderin  der  Wahrheit«: 

Det  er  ej  sandt,  at  Tyskland  er  Skyld  i  denne 
Krig.  Ikke  Folket,  ikke  Regeringen,  ikke  Kejseren 
har  villet  den.  Vi  har  gjort  os  de  yderste  Anstræn- 
gelser  for  at  afværge  den.  Først  da  de  overmæg- 
tige Fjender,  der  lurede  ved  vore  Grænser,  faldt 
ind  over  os  fra  tre  Sider  —  først  da  drog  vi  Svær- 
det af  Skeden. 

Saaledes  taler  de  93  —  saaledes  talte  ogsaa  den 
tyske  Kejser  d.  4.  August  1914,  den  Dag,  da  tyske 
Tropper  overskred  den  belgiske  Grænse:  »In  auf- 
gedrungener  Notwehr,  mit  reinem  Gewissen  und  rei- 
ner  Hånd  ergreifen  wir  das  Schwert  .  .  .  Nach 
dem  Beispiel  unserer  Vater  fest  und  getreu,  ernst 
und  witterlich,  demiitig  vor  Gott  und  kampfesfroh 
vor  den  Feind,  so  vertrauen  wir  der  ewigen  All- 
macht«^).     Med  Ord  som  disse  begyndte  Tyskland 

»)  Wh.  s.  7. 

sin  Korsgang,  saaledes  talte  det  tyske  Folk  Aftenen 
før  sin  Lidelse.  »Med  ren  Samvittighed  og  ren 
Haand  griber  vi  Sværdet  til  Nødværge«. 

»Det  er  ej  sandt,  at  Tyskland  er  Skyld  i  denne 
Krig.  Hverken  Folk  eller  Regering  eller  Kejser  har 
villet  den«. 

Sandhedens  Røst  har  talt,  og  jeg  tror  den.  Naar 
Krigen  alligevel  er  kommen,  saa  maa  andre  have 
villet  den.  Og  hvem  disse  andre  er,  siger  de  93 
tydeligt  —  det  er  en  ved  Grænserne  lurende  Over- 
magt, som  fra  tre  Sider  faldt  ind  over  det  tyske 
Folk.  Da  først  stod  det  tyske  Folk  op  »som  én 
Mand«. 

Fra  tre  Sider  blev  Tyskland  overfaldet  —  ved 
tre  Grænser.  Jeg  tager  mit  Landkort  og  under- 
søger Tysklands  Grænser. 

Som  rimeligt  begynder  jeg  med  Danmark  — 
men  os  var  det  jo  ikke.  Ikke  denne  Gang  —  vi 
har  ikke  overfaldet  nogen  siden  1864,  da  fik  vi 
nok  af  det. 

Saa  kommer  Rusland.  Jeg  ser  paany  i  »Op- 
raabet«  —  jeg  studerer  hver  Linje,  hvert  Ord,  hver 
Tøddel,  som  kunde  det  være  et  Haandskrift  til 
Supplementum  Legendae  beatae  Katerinae  de  Senis. 
93  Mænd  af  saa  svær  aandelig  Kaliber,  intellektuelle 
420  mm'ere  —  siger  jeg  til  mig  selv  —  de  maa 
staa  til  Troende!  Altsaa  endnu  en  Gang:  »Erst 
als  eine  schon  lange  an  den  Grenzen  lauernde 
Uebermacht  von  drei  Seiten  iiber  unser  Volk  her- 
fiel  .  .  .«      Om  Ordene  kan  der  ingen  Tvivl  være. 

Men   Meningen,   Meningen?      Hvordan    siger    ikke 
Mephistofeles: 

Schon   gut!    Nur   muss   man   sich    nicht   allzu   ångstlich 

quålen; 
denn  eben  wo  Begriffe  fehlen, 
da  stellt  ein  Wort  zur  rechten  Zeit  sich  ein. 

Men  jeg  piner  mig  netop  med  at  finde  Begrebet 
bag  Ordet  —  det  maa  jo  være  der!  Paa  den  anden 
Side  er  det  en  Kendsgærning,  at  Tyskland  erklæ- 
rede Rusland  Krig  d.  1.  August  1914,  og  at  ikke 
en  eneste  Moskovit  paa  det  Tidspunkt  havde  over- 
faldet den  brave  tyske  Michel. 

Saa  gaar  jeg  da  videre  paa  min  Søgen  efter 
de  tre  Stimænd,  der  overfalder  fredelige  Folk  midt 
i  Europa  og  ved  højlys  Kultur.  Jeg  finder  Østrig, 
men  Østrig  er  jo  Tysklands  Allierede.  Jeg  finder 
Schweiz  —  men  lille  Schweiz  har  virkelig  ikke 
tænkt  paa  at  dolke  nogen.  Saa  finder  jeg  Fran- 
krig —  ah  ha,  der  har  vi  Kalurius! 

Men  ogsaa  her  er  jeg  gaaet  fejl,  for  det  var 
ikke  Frankrig,  der  faldt  ind  i  Tyskland  —  det  var 
Tyskland,  som  faldt  ind  i  Frankrig.  Den  3.  Au- 
gust erklærede  Tyskland  Frankrig  Krig.  Og  alle- 
rede d.  2.  August,  altsaa  i  Fredstid,  overskred  en 
tysk  Patrouille  af  14de  Armékorps  den  franske 
Grænse  —  kun  én  Mand  vendte  levende  tilbage! 
Den  tyske  Rigskansler  meddelte  selv  dette  i  den 
tyske  Rigsdage).     Samtidig  mente  han  rigtignok  at 

1)  Wh.  s.  12. 

have  set  »bombekastende  (franske)  Flyvere«  over 
Tyskland,  desuden  »Kavalleripatrouiller  og  i  Elsass- 
Lothringen  indbrydende  franske  Kompagnier«.  Et 
senere  tysk  Dokument  taler  endog  om  »Masser  af 
franske  Flyvere,  som  kom  flyvende  over  Belgiens 
og  Luxemburgs  neutrale  Territorium  ind  i  vort 
Land«.  Uden  ringeste  Krigserklæring  naaede  disse 
Flyvere  helt  ned  »i  Sydtyskland«,  hvor  de  bom- 
barderede »aabne  Stæder«;  franske  Afdelinger  be- 
satte samtidigt  tyske  Lokaliteter  {Ortschaften) ,  ja, 
»et  større  Antal  franske  Officerer,  som  var  forklædt 
i  tyske  Uniformer,  prøvede  i  Automobil  paa  at 
overskride  den  hollandsk-tyske  Grænse  for  at  an- 
rette Ødelæggelser  paa  tysk  Grund  «^).  Det  var  da 
godt,  at  de  Officerer  blev  vist  Vintervejen  —  Gud 
véd,  hvor  det  for  Resten  skete?  Og  de  bombar- 
derede Byer  i  Sydtyskland  (Sydtyskland  er  saa 
stort)  —  de  er  dog  vel  ikke  kommen  noget  vi- 
dere til  Skade?  Og  de  »Ortschaften«,  som  de 
drevne  Franskmænd,  der  havde  deres  militære 
Kram  i  saa  perfekt  Orden,  fik  besat,  endnu  inden 
Krigen  brød  ud,  dem  havde  de  rigtignok  et  farligt 
Mas  med  at  erobre  igen  efter  Krigens  Udbrud.  De 
skulde  have  beholdt  dem.  Men  der  er  endnu  Ret- 
færdighed til  i  Verden  —  »der  gute  aite  Gott  lebt 
noch!«  Alligevel  var  det  vist  ikke  Frankrig  hel- 
ler, som  kom  springende  frem  af  den  mørke  Skov 
for  at  æde  lille  Rødhætte! 


»)  Wh.  S.  12,  28,  39. 

Ja,  saa  er  der  snart  ikke  mere  at  vælge  imel- 
lem. Det  er  ganske  sandt,  at  England  erklærede 
Tyskland  Krig  —  ikke  omvendt.  England  ynder 
gærne  at  bære  sig  anderledes  ad  end  andre  Men- 
nesker —  det  skal  formodentlig  se  originalt  ud! 
Men  England  har  jo  ingen  Grænse  mod  det  tyske 
Rige.  Og  Dronning  Willemine  lever  indtil  denne 
Dag  i  Fred  med  Kejser  Wilhelm.  Saa  bliver  der 
kun  Belgien  tilbage! 

Nu  er  det  ganske  vist  noget  lidt  kun  at  fange 
én  Røver,  naar  man  er  gaaet  ud  efter  tre  —  men 
det  hænder  selv  Politiet.  Og  bedre  én  Tyv  i  Kra- 
ven end  to,  der  kravler  paa  Taget,  hvor  ingen  Be- 
tjent kan  naa  dem. 

Altsaa  Belgien,  Belgien  —  der  er  »den  lurende 
Overmagt«.  Det  var  Belgien,  der  faldt  ind  over 
de  tyske  Grænser!  Det  var  Belgien,  store,  stærke 
Belgien,  der  brød  ind  i  lille  neutrale  Tyskland, 
fordi  dér  maatte  det  nu  have  fri  Bane  —  der  var 
ingen  Vej  udenom!  Belgien  brød  ind  i  Tyskland 
(hvis  Neutralitet  det  iøvrigt  selv  i  sin  Tid  havde  ga- 
ranteret og  lovet  at  forsvare).  Belgien  slog  med 
sin  pansrede  Næve  den  heltemodige,  men  mindre- 
tallige tyske  Hær  tilbage.  Belgien  drog  sejrrig  ind 
i  Aachen,  og  da  Aachens  stolte  og  frihedselskende 
Borgere  satte  sig  til  Modværge,  jævnede  Belgierne 
brutalt  den  gamle  Kejserstad  med  Jorden  og  satte 
Ild  paa  Domkirken,  som  hvælver  sin  Kuppel  over 
Karl  den  Stores  Grav.  Saa  drog  Belgierhæren  mod 
Køln,  bombarderede  Byen   og   skød   hin   graa  go- 

thiske  Dom,  som  vi  alle  elsker,  i  Grus  og  med  den 
St.  Gereon,  St.  Aposteln  og  Sta.  Maria  im  Kapitol 
.  .  .  Saadan  gik  det  til  —  eller  gik  det  ikke  saa- 
dan  til? 

Og  hvis  det  gik  anderledes  —  hvor  finder  jeg 
saa  de  tre  Røvere,  som  overfaldt  Tyskland  midt  i 
Kulturens  sommerferiegrønne  Skov?  De  93  har  set 
dem.     Men  hvor,  hvor? 


Anmærkning  til  det  første  »Es  ist  nicht  wahr«. 

»Dieser  nåmliche  Kaiser,  den  sie  jetzt  einen 
Attila  zu  nennen  wagen  .  .  .«.  »Denne  Kejser,  som 
Modstanderne  nu  vover  at  kalde  en  Attila«. 

Dette  bør  de  93  dog  ikke  udelukkende  lægge 
Modstanderne  til  Last.  For  femten  Aar  siden  — 
men  det  er  naturligvis  udelikat  at  gribe  saa  langt 
tilbage  i  en  Mands  Fortid!  —  altsaa  d.  27.  Juli  1900 
drog  den  tyske  »Straffeexpedition«,  ført  af  Prins 
Heinrich,  til  Kina.  Ved  denne  Lejlighed  udstedte 
Kejser  Wilhelm  en  Dagsorden,  som  vakte  stor  Op- 
sigt og  fremkaldte  mange  Kommentarer  i  Pressen; 
i  Danmark  saaledes  en  Artikel  af  Georg  Brandes. 
Wilhelm  II  tilraabte  her  sine  Tropper: 

»Soldater,  naar  I  træffer  paa  Fjenden,  saa 
overvind  ham!  Giv  ingen  Pardon,  tag  ingen  Fan- 
ger! Vær  uden  Skaansel  mod  alle,  der  falder  i 
Eders  Hænder!  Lad  det  tyske  Navn  blive  frygtet 
som  én  Gang  Hunnernes  og  Attilas!« 

Naturligvis  har  Kejser  Wilhelm  aldrig  ment 
disse  Ord  saa  slemt.  Kan  han  gøre  for,  at  der  er 
Mennesker,  som  tager  alting  bogstaveligt?  Det 
gælder  om  at  forstaa  slige  Kejserord  paa  den  rig- 
tige Maade  —  ligesom  Trine  Rars  Regnestykker  i 
»Aprilsnarrene«.  Enhver  kan  jo  let  begribe,  at 
naar  Kejseren  taler  om  »Hunner«  og  om  »Attila«, 
saa  mener  han,  at  Kirsebærrene  koster  fire  Skilling 
Pundet!  Er  det  ikke  saadan,  Hr.  Geheimrat,  Pro- 
fessor, Dr.  von  Zierlich? 


II. 


Det  andet  falske  Vidnesbyrd  — 
og  det  andet  »Es  ist  nicht  wahr«. 


2)  Es  ist  nicht  wahr,  dass  wir  freventlich  die 
Neutralitåt  Belgiens  verletzt  haben.  Nachweislich 
waren  Frankreich  und  England  zu  ihren  Verletzung 
entschlossen.  Nachweislich  war  Belgien  damit  ein- 
verstanden.  Selbsivernichtung  ivåre  es  gewesen, 
ihnen  nicht  zuvorzukommen. 

Atter  taler  »Sandhedens  Røst«. 

»Det  er  ikke  sandt,  at  vi  Tyskere  forbryderisk 
har  krænket  Belgiens  Neutralitet.  Vi  kan  bevise, 
at  Frankrig  og  England  var  besluttede  paa  at 
krænke  den.  Vi  kan  bevise,  at  Belgien  vilde  have 
funden  sig  deri.  Det  vilde  været  Selvmord  ikke 
at  komme  dem  i  Forkøbet«. 

Ja,  det  forstaar  jeg  da  saa  inderlig  godt!  Paa 
en  Bænk  derhenne  i  Parken  laa  der  forleden  Mor- 
gen en  Portemonnæ.  Der  var  en  Del  Penge  i  den, 
og  den  laa  der  ganske  ene  og  forladt.    Ikke  et  Men- 

neske  at  se,  hverken  fjærn  eller  nær,  endsige  en 
Betjent.  Saa  tog  jeg  skam  Portemonnæen  —  ellers 
havde  jo  bare  en  Anden  taget  den.  Og  jeg  havde 
saa  haardt  Brug  for  Pengene!  Med  »ren  Samvit- 
tighed og  ren  Haand«  greb  jeg  Portemonnæen.  Thi 
—  som  den  tyske  Rigskansler  sagde  i  den  tyske 
Rigsdag:  »Vi  var  tvungne  til  at  sætte  os  ud  over 
den  belgiske  Regerings  berettigede  Protest.  Den 
Uret,  vi  dermed  øver  —  jeg  er  oprigtig  —  den  Uret 
vil  vi  søge  at  gøre  god  igen,  naar  vi  har  naaet  vort 
militære  Maal.  Hvo  der  er  i  slig  en  Nød  som  vi 
og  kæmper  for  sit  Højeste,  han  tør  kun  tænke  paa, 
hvordan  han  skal  slaa  sig  igennem«.^) 

Naar  jeg  igen  kommer  til  Penge,  saa  har  jeg 
ogsaa  i  Sinde  at  lægge  Portemonnæen  hen  paa  Bæn- 
ken i  den  Stand,  hvori  den  var,  da  jeg  tog  den. 
Der  skal  ikke  mangle  en  Centesimo  —  endsige  en 
Soldo  —  man  véd  da,  hvad  Ærlighed  er!  Og  for- 
haabenlig  har  Ejeren  ikke  savnet  sine  Penge.  For- 
haabenlig  kommer  han  ogsaa  forbi  den  Bænk  igen 
og  finder  sin  Portemonnæ.  I  hvert  Fald  —  jeg 
skulde  betale  den  Hotelregning,  ellers  kunde  jeg 
lige  saa  godt  gaa  hen  og  skyde  mig  med  det  samme. 
Og  naar  man  »kæmper  for  sit  Højeste«  (som  er 
Eksistensen),  maa  man  slaa  sig  igennem,  som  man 
kan  —  »weil  leben,  atmen  doch  das  Hochste  ist«. 

Hvis  nogen  iøvrigt  skulde  have  Lyst  at  vide, 
hvordan  den  Paragraf  var  beskaffen,  som  Belgien 

1)  Wh.  S.  13. 

stolede  paa,  og  som  Tyskland  satte  sig  ud  over? 
Det  kan  have  sin  Interesse  i  Danmark,  hvor  vi 
ogsaa  har  stolet  paa  en  Paragraf.  Vor  §  var  Nr.  5, 
Belgiernes  var  Nr.  7  —  de  er  lige  meget  værd 
mellem  Tyskere.  Paa  det  hosføjede  Blad  ser  man 
Paragraffen  (Artiklen)  i  Grundsproget  og  i  Facsi- 
mile  Underskrifterne  og  Seglene;  Tyskland  (den 
Gang  Preussen)  var  repræsenteret  af  en  Biilow.  De 
fire  andre  Garantimagter  var  Østrig,  England, 
Frankrig  og  Rusland. 

I  1815  havde  de  samme  fem  Magter  (plus  Por- 
tugal) gjort  Schweiz  neutralt.  Belgiens  europæiske 
Stilling,  der  i  saa  meget  ligner  den  helvetiske  Re- 
publiks, blev  sikret  paa  samme  Maade  ni  Aar  efter, 
at  den  belgiske  Stat  var  bleven  til.  Stormagterne 
garanterede  ved  denne  Traktat  Belgiens  Existens 
som  »uafhængig  og  til  evig  Tid  neutral  Stat«  [etat 
indépendant  et  perpétuellement  neiitre)  med  de 
Grænser,  Landet  ved  Traktatens  Underskrift  havde. 
Til  Gengæld  skal  Belgien  være  forpligtet  til  at  over- 
holde denne  sin  Neutralitet  mod  alle  de  andre  Sta- 
ter. Belgien  tør  ikke  føre  Krig,  hverken  ene  eller 
sammen  med  andre  —  kun  i  ét  Tilfælde  har  den 
Ret,  ja.  Pligt  til  at  gribe  til  Vaaben:  hvis  dens  Neu- 
tralitet krænkes.  Hvis  dette  ikke  var  Meningen, 
kunde  den  neutrale  Stat  jo  simpelthen  afvæbne  og 
lægge  sig  til  at  sove  i  Pacifismens  Puder.  Men 
hverken  Schweiz  eller  Belgien  har  gjort  dette  — 
begge  disse  to  neutrale  Lande  har  anset   det  for 

Klokke  Roland  4 


50 


nødvendigt  og  rigtigt  at  holde  en  stærk  Hær  og 
bygge  solide  Fæstninger. 

Paa  Kongressen  i  Haag  1907  blev  Neutralitets- 
spørgsmaalet  fremdraget  og  principielt  drøftet,  og 
i  Haagerkonventionen  af  18.  Oktober  erklæredes 
det  udtrykkeligt,  at  den  neutrale  Stat,  endog  ved 
væbnet  Magt,  kunde  værge  sig  mod  et  Angreb  paa 
sin  Neutralitet  uden,  at  et  saadant  Nødværge  kunde 
betragtes  som  Krig   {acte  hostile).^) 

Man  ansaae  det  tidligere  for  tilladeligt,  hvis  en 
neutral  Magt  lod  krigsførende  Magters  Hære  drage 
gennem  Landet  —  blot  Tilladelsen  blev  givet  upar- 
tisk til  begge  Sider.  Denne  Praxis  aabnede  imid- 
lertid Vejen  for  Misbrug  (Begunstigelse  af  den  ene 
eller  den  anden  Part)  og  var  desuden  ikke  ret- 
færdig (idet  den  ene  af  de  to  krigsførende  Magter 
maaske  havde  Brug  for  at  gaa  gennem  det  neutrale 
Land,  den  anden  ikke).  Den  moderne,  strængere 
Opfattelse  er  derfor,  at  Neutralitet  forpligter  det 
neutraliserede  Land  til  ikke  at  tillade  krigsførende 
Magter  Gennemgang.  I  Haagerkonventionen  af 
1907  blev  denne  Opfattelse  slaaet  fast  —  det  hed- 
der her,  i  Konventionens  §  5,  at  en  neutral  Magt 
ikke  kan  lade  en  krigsførende  Magts  Tropper  eller 
Transporter  {convois)  passere  sit  Territorium.  Al- 
lerede under  den  fransk-tyske  Krig  1870 — 71  havde 

*)  »Ne  peut  étre  considéré  comme  un  acte  hostile  le  fait, 
par  une  puissance  neutre,  de  repousser,  méme  par  la  force,  les 
atteintes  å  sa  neutralitet.  Conv.  de  la  Haye  du  18  oct.  1907, 
art.  10. 

Schweiz  iøvrigt  handlet  efter  dette  Princip  ved  at 
sætte  sig  i  Stand  til  at  opfylde  sine  Forpligtelser 
som  neutral  Magt  overfor  Bourbakis  Armé.^) 

Ja,  siger  de  93,  al  den  Lærdom  kender  vi,  og 
kan  vi  ogsaa  præstere  —  vi  har  et  Bibliothek  og 
kan  slaa  op  baade  i  Rivier  og  i  Holtzendorff.  Men 
—  for  atter  at  citere  Mephistofeles  —  »grau,  teurer 
Freund,  ist  alle  Theorie«.  Og  vi  véd  —  véd,  siger 
jeg  Dem,  mine  Herrer!  —  at  Frankrig  og  England 
var  bestemt  paa  at  bryde  Belgiens  Neutralitet  — 
vi  véd  yderligere  —  véd,  siger  jeg  Dem,  mine  Her- 
rer! —  at  Belgien  saamænd  ikke  havde  haft  noget 
imod  den  Krænkelse!  Det  er  lige  som  med  visse 
»dydige«  Pigebørn,  der  skriger  op  om,  at  de  er 
bleven  »voldtagne«!  Ja,  af  den  Forkerte  —  derfor 
er  de  saa  forargede!  Havde  det  bare  været  den 
Rigtige,  havde  de  sgu  ikke  haft  noget  imod  det  — 
hahaha!  Ober,  zwei  dunkles!  Oh,  wir  trinken 
immer  noch  eins,  Herr  Geheimrat!  Beim  Bier 
klart  sich  alles! 

Ogsaa  for  mig  begynder  det  at  klare  sig.  Na- 
turligvis, naar  jeg  véd,  at  Andre  har  i  Sinde  at  begaa 
noget  urigtigt   (f.  Ex.  bryde  et  givet  Ord,  aflægge 


1)  »Le  principe  juste  est  celui  du  refus  absolu  aux  deux 
parties,  dans  tous  les  cas.  C'est  la  seule  solution  qui  soit 
conforme  å  l'impartialité.  Et  le  neutre  doit  empécher  le  passage 
réellement«.  Rivier:  Principes  du  droit  des  gens  II,  399.  Lige- 
saa  Geffclcen  i  Holtzendorffs  »Handbuch  des  Volkerrechts«  IV, 
139.  (Waxweiler:  Det  neutrale  og  loyale  Belgien,  fransk  Ud- 
gave pp.  48  —  50,  dansk  Udgave  pp.  45—48). 

falsk  Ed)  og  derved  skade  mig  —  saa  er  det  rime- 
ligt, at  jeg  kommer  dem  i  Forkøbet,  og  at  jeg  bry- 
der mit  Løfte  eller  min  Ed.  Derved  bliver  jeg 
ganske  vist,  saadan  groft  set,  in  concreto,  den,  der 
begaar  Overtrædelsen.  Men  in  abstracto  er  det  sole- 
klart, at  Skylden  ligger  hos  de  Andre  —  de  har  ved 
deres  slette  Hensigter  (som  de  altsaa  ikke  fik  Tid 
at  iværksætte)  saa  at  sige  tvungen  mig  (der  ellers 
er  Hæderligheden  selv,  tør  jeg  nok  sige  uden  at 
rose  mig)  —  de  har  tvungen  mig,  mig,  mig  til  en 
slet  Handling!  O  hvilken  Nederdrægtighed!  Men 
Gud  være  lovet  —  min  Samvittighed  er  ren  — 
frejdigt  kan  jeg  løfte  mit  Hoved  og  raabe  ud  i  al 
Verden:  y>Hdrt  es,  Ihr  V diker!  Hør  det,  alle  Jor- 
dens Folkeslag!  Vi  tror  paa  den  evige  Gud,  og  vi 
stoler  paa  alle  retfærdig  tænkende  Menneskers 
Dom!  Thi  Retfærdighedens  Stemme  naar  ogsaa 
over  det  brede  Hav!«^) 

Ja,  det  gør  den  —  og  vé  Eder,  I  Øjenskalke 
og  kalkede  Grave,  at  den  gør  det,  siger  en  Stemme 
—  den  Guds  Stemme,  med  hvem  I  driver  det  fræk- 
keste Mummespil,  Verden  endnu  har  sét!  (Men  ti, 
mit  Hjærte  —  endnu  er  deres  Synders  Maal  ikke 


')  Wh.  S.  17:  »die  Stimme  der  Gerechtigkeit  klingt  auch 
uber  weite  Meere.  Wir  glauben  an  den  ewigen  Gott  und  ver- 
trauen  auf  das  Urteil  aller  gerecht  denkenden  Menschen.« 
Manifest:  T,H6rt  es  Ihr  Volker!«,  særlig  beregnet  paa  Amerika. 
Man  maa  læse  hele  dette  svulstige  og  forløjede  Aktstykke  (fra 
Sept.  1914)  for  at  faa  en  Forestilling  om,  hvor  vidt  Uærlighed 
og  Selvbedrag  (som  er  Uærlighed  ovei-for  En  selv)  kan  drives. 


53 


fuldt  —  endnu  har  Løgnens  treoghalvfemsindstyve 
Engle  ikke  øst  deres  sex  Fornægtelsens  Skaaler  ud 
over  Jorden!). 

Da  Bethmann-Hollweg  stod  op  i  den  tyske 
Rigsdag  og  frejdigt  tog  det  mod  Belgien  (og  Luxem- 
burg) øvede  Retsbrud  paa  sig,  sagde  han  til  sin 
Undskyldning  kun,  at  han  vidste,  Regeringen  vid- 
ste, »vi  vidste,  at  Frankrig  stod  beredt  til  Indfald« 
(i  Belgien).  Han  sagde  intet  om,  at  Belgien  vilde 
tillade  et  saadant  Indfald  —  det  er  man  nok  senere 
kommen  efter,  ved  Fundet  af  visse  Dokumenter  i 
Bruxelles  (jeg  skal  strax  komme  tilbage  til  dette 
Fund!)  Derimod  tilføjede  den  tyske  Rigskansler 
et  mærkeligt  Ord;  han  sagde:  »Frankrig  kunde 
vente,  det  kunde  vi  ikkel«  Altsaa  Frankrig  kunde 
vente.  Fjenden  kunde  vente,  den  franske  Regering 
havde  endog  —  stadig  ifølge  Bethmann-Hollweg 
—  »i  Briissel  erklæret  at  ville  respektere  den  bel- 
giske Neutralitet,  saa  længe  Modstanderen  respek- 
terer den«.  Med  andre  Ord  —  Frankrig  kunde 
vente  —  Frankrig  vilde  vente.  Men  Tyskland  kunde 
det  ikke,  vilde  det  ikke  og  gjorde  det  heller  ikke. 
Paa  Tysk:  »eine  schon  lange  an  den  Grenzen 
lauernde  tibermacht  .  .  .  fiel  iiber  unser  Volk  her«. 
Frankrigs  lurende  Overmagt  faldt  ind  over  Tysk- 
land ... 

* 

»Nanu,  verehrtesler!  Mit  der  Ironie  wåre  es 
jetzt  genug!«   hører  jeg  her  en   schneidig   Stemme 

schnarre  mig  i  Møde.  »Vi  forstaar  saa  godt  Deres 
Ironi  —  formodenlig  troer  De,  den  er  blodig!  Men 
De  glemmer  ganske  —  eller  lader,  som  De  glemmer 
—  Englands  Overfald  paa  os.  Det  troløse  Albion, 
Kræmmerfolket,  som  lumsk  kastede  sig  over  os,  da 
vi  allerede  var  i  Kamp  med  to  stærke  Fjender!  Eng- 
land erklærede  os  Krig,  Højstærede,  det  kommer 
De  ikke  udenom!  Og  derfor,  véd  De,  hader  vi 
hverken  Rusland  —  gode  store  Bamse,  som  maa 
danse  efter  Panslavisternes  og  de  serbiske  Morde- 
res Pibe!  —  eller  Frankrig  —  ædle,  ridderlige  Frank- 
rig, om  hvis  Kunst  vi  har  skreven  saa  mange  vor- 
nehm udstyrede  Bøger,  og  hvis  bedste  Digtere  ofte 
har  været  kendt,  læst,  skattet  her  længe  før  end  i 
deres  Fædreland!  Det  er  med  blødende  Hjærte  vi 
nedtræder  dette  fine  Kulturfolk!  Men  England,  det 
samvittighedsløse,  koldt  beregnende,  hykkelske 
England  —  England,  for  hvem  denne  Krig  kun  er 
en  Forretning,  og  hvis  Maal  kun  er  at  ruinere  en 
Konkurrent,  der  begyndte  at  blive  generende  — 
England,  England,  Gott  strafe  England!  Hiddekk 
det  er  udlagt:  ^auptsache  ist  dass  die  Englånder 
^eile  Icriegen!  Kender  De  ikke  den?  Tysklands 
nyeste  Feltraab!  Begyndelsesbogstaverne  sat  sam- 
men i  Sætningen  »Hovedsagen  er,  at  Englænderne 
faar  Klin!«  Og  de  har  faaet  Klin!  »Lusitania«, 
Højstærede!  Ved  den  Lejlighed  glemte  de  nok  at 
synge:  There  is  a  long,  long  way  to  Tipperary!« 
Saaledes  taler  Gennemsnitstyskeren  —  jeg  ser 
ham  for  mig,  blond,  med  Guldbriller,  røde  blanke 

Kinder,  viskende  Ølskiunmet  af  det  lyse  Overskæg. 
Saa  forsvinder  han  som  ind  i  den  tykke  Tobaks- 
taage,  der  i  Hofbråuhaus  fylder  den  store  Sal  — 
og  ud  af  Taagen  dukker  to  andre  Skikkelser,  to 
Mænd.  Ene  to  er  de  —  i  et  stort,  rigt  udstyret 
Værelse  —  en  Modtagelsessalon  i  et  Slot  €ller  uden- 
for en  Ministers  Arbejdsværelse  .  .  . 

De  er  ene  to,  det  er  en  Sommeraften  i  Berlin 
—  det  er  om  Aftenen  d.  4de  August  ifjor.  De  tyske 
Tropper  har  overskredet  den  belgiske  Grænse  ved 
Gemmenich,  og  Liége  er  bleven  opfordret  til  at 
overgive  sig.  Fra  Bruxelles  har  den  engelske  Ge- 
sandt telegraferet  dette  til  London,  fra  London  er 
Efterretningen  gaaet  til  den  britiske  Ambassadør 
i  Berlin,  Sir  E.  Goschen,  og  nu  staar  denne  foran 
Tysklands  Rigskansler  .  .  . 

Sir  Goschen  kommer  fra  den  tyske  Udenrigs- 
minister, von  Jagow.  Sir  Goschen  har  spurgt,  om 
det  dog  ikke  endnu  var  muHgt  at  trække  de  tyske 
Tropper  ud  af  Belgien  og  i  sidste  Øjeblik  vige  til- 
bage for  Retsbruddet.  Men  von  Jagow  har  sagt 
Nej  —  vi  maa  siger  han  —  Nød  bryder  alle  Love, 
erklærer  han  .  .  . 

Saa  gaar  Englands  Sendemand  til  Kejserrigets 
Kansler.  Vil  Tyskland  ikke  trække  sine  Tropper 
ud  af  Belgien,  saa  maa  Sir  Goschen  forlange  sit 
Pas  —  og  England  maa  drage  Sværdet  til  For- 
svar for  den  krænkede  Neutralitet.  Det  har  Eng- 
land lovet  i  1839,  det  Løfte  maa  England  holde  i 
1914  .  .  . 

Det  er  lidt  efter  Klokken  syv  om  Aftenen  den 
fjerde  August  1914,  at  de  to  Statsmænd  mødes.  Og 
her  vil  jeg  indføje  den  i  al  sin  engelske  Ro  og 
Simpelhed  saa  gribende  Beretning,  som  Sir  E.  Go- 
schen  d.  8.  August  sendte  hjem  til  Sir  Edward  Grey, 
og  som  fmdes   i  den  engelske  Blaabog. 

Sir  E.  Goschen  skriver: 

»Jeg  sagde«  (til  von  Jagow),  »at  jeg  gærne  vilde 
se  Kansleren,  da  det  maaske  blev  sidste  Gang,  jeg 
fik  ham  at  se.  Udenrigsministeren  bad  mig  gøre 
det.  Jeg  fandt  Kansleren  meget  ophidset.  Hans 
Excellence  begyndte  strax  en  Tale,  der  varede  i 
henved  tyve  Minutter.  Han  sagde,  at  dette  Skridt, 
som  den  engelske  Regering  nu  tog,  var  i  den  Grad 
forfærdeligt  —  bare  for  et  Ords  Skyld  —  Ordet 
»Neutralitet«,  et  Ord,  man  i  Krigstid  saa  ofte  havde 
brudt  sig  fejl  om  —  blot  for  en  Lap  Papirs  Skyld 
{just  for  a  scrap  of  paper),  vilde  Storbritannien 
begynde  Krig  mod  en  beslægtet  Nation,  der  intet 
hellere  ønskede  end  at  være  gode  Venner  med  Eng- 
land. Alle  hans  Bestræbelser  i  den  Retning  var 
bleven  tilintetgjorte  ved  dette  sidste  forfærdelige 
Skridt  —  den  Politik,  han  (som  jeg  vidste)  havde 
forfulgt,  siden  han  tiltraadte  sit  Embede,  var  styrtet 
sammen  som  et  Korthus,  Hvad  vi  havde  gjort, 
var  utænkeligt;  det  var  som  at  falde  en  Mand  i 
Ryggen,  mens  han  kæmper  for  Livet  med  to  An- 
gribere. Han  gjorde  Storbritannien  ansvarligt  for 
alle  de  grufulde  Begivenheder,  der  kunde  hænde! 

»Jeg  protesterede  kraftigt  mod  denne  Udtalelse 
og  sagde,  at,  ligesom  han  og  Herr  von  Jagow  øn- 
skede, at  jeg  skulde  forstaa,  at  det  af  strategiske 
Grunde  var  et  Spørgsmaal  om  Liv  og  Død  at  gaa 
igennem  Belgien  og  krænke  dette  Lands  Neutralitet, 
saaledes  ønskede  jeg  at  bringe  ham  til  at  forstaa, 
at  det,  saa  at  sige,  var  et  Spørgsmaal  om  »Liv  og 
Død«  for  Storbritanniens  Ære  at  holde  sit  højtide- 
lige Løfte,  at  gøre  sit  Yderste  for  at  forsvare  Bel- 
giens Neutralitet,  hvis  denne  blev  angrebet.  Denne 
højtidelige  Forpligtelse  maatte  vi  simpelthen  efter- 
komme, thi  hvad  Tillid  kunde  man  ellers  i  Frem- 
tiden have  til  de  af  Storbritannien  afgivne  Løfter? 

»Kansleren  sagde:  »Men  hvad  vil  det  ikke 
koste  at  holde  det  Løfte?  Har  den  britiske  Rege- 
ring tænkt  paa  det?«  Saa  klart  jeg  kunde,  for- 
klarede jeg  Hans  Excellence,  at  Frygt  for  Følgerne 
næppe  kunde  betragtes  som  en  Undskyldning  for 
at  bryde  højtidelige  Løfter,  men  Hans  Excellence 
var  saa  ophidset,  øjensynlig  saa  overvældet  ved 
Tanken  paa  vor  Indskriden  og  saa  lidet  oplagt  til 
at  høre  Fornuft,  at  jeg  blot  ved  flere  Argumenter 
vilde  have  gydt  Olie  paa  Ilden «.^) 


*)  Det  vil  for  mange  være  velkomment  at  have  Referatet  af 
denne  Samtale  i  Originalteksten.  Jeg  optrykker  derfor  det 
paagældende  Sted  efter  den  officielle  engelske  bhiebook:  Great 
Britain  and  the  European  Crisis  (London  1914),  Nr.  160: 

I  then  said  tliat  I  should  iike  to  go  and  see  the  Chancel- 
lor,  as  it  might  be,  perhaps,  the  last  time  I  should  have  an 
opportunity  of  seeing  him.     He  begged  me  to  do  so.     I  found 

I  mere  end  én  Henseende  er  denne  historiske 
Samtale  interessant.  Den  gør  Indtrykket  af  at  være 


the  Chancellor  very  agitated.  His  Excellency  at  once  began  a 
harangue,  which  lasted  for  about  twenty  minutes.  He  said 
that  the  step  taken  by  His  Majesty's  Government  was  terrible 
to  a  degree;  just  for  a  word  — »neutrality«,  a  word  which  in 
war  time  had  so  often  been  disregarded— just  for  a  scrap  of 
paper  Great  Britain  was  going  to  make  war  on  a  kindred  na- 
tion who  desired  nothing  better  than  to  be  friends  with  her. 
All  his  efforts  in  that  direction  had  been  rendered  useless  by 
this  last  terrible  step,  and  the  policy  to  which,  as  I  knew,  he 
had  devoted  himself  since  his  accession  to  office  had  tumbled 
down  like  a  house  of  cards.  What  we  had  done  was  unthink- 
able;  it  was  like  striking  a  man  from  behind  while  he  was 
fighting  for  his  life  against  two  assailants.  He  held  Great  Bri- 
tain responsible  for  all  the  terrible  events  that  might  happen. 
I  protested  strongly  against  that  statement,  and  said  that,  in 
the  same  waj'  as  he  and  Herr  von  Jagow  wished  me  to 
understand  that  for  strategicai  reasons  it  was  a  matter  of 
life  and  death  to  Germany  to  advance  through  Belgium  and 
violate  the  latter's  neutrality,  so  I  would  wish  him  to  under- 
stand that  it  was,  so  to  speak,  a  matter  of  »life  and  death« 
for  the  honour  of  Great  Britain  that  she  should  keep  her 
solemn  engagement  to  do  her  utmost  to  defend  Belgium's  neu- 
trality if  attacked.  That  solemn  compact  simply  had  to  be 
kept,  or  what  confidence  could  anyone  have  in  engagements 
given  by  Great  Britain  in  the  future?  The  Chancellor  said, 
I  But  at  what  price  will  that  compact  have  been  kept.  Has 
the  British  Government  thought  of  that?«  I  hinted  to  his  Ex- 
cellenc}'  as  plainly  as  I  could  that  fear  of  consequences  could 
hardly  be  regarded  as  an  excuse  for  breaking  solemn  engage- 
ments, but  his  Excellency  was  so  excited,  so  evidently  over- 
come  by  the  news  of  our  action,  and  so  little  disposed  to 
hear  reason  that  I  refrained  from  adding  fuel  to  the  flame  by 
further  argument. 

ført,  ikke  mellem  to  Mænd,  men  mellem  en  Mand 
og  en  Kvinde.  Den  Ene  ræsonnerer,  den  Anden 
svarer  med  Føleisesargumenter  —  skælder  snart  ud 
og  falder  snart  om  Halsen  —  »vi,  som  dog  ellers 
er  saa  gode  Venner!«  —  »og  det  kan  du  nænne  over- 
for mig?«  Den  simple  Ting,  at  England —  som 
det  traktatmæssigt  skal  og  maa  —  vil  forsvare  det 
angrebne  Belgien,  forvanskes  sentimentalt  til  et 
Stimandsoverfald  paa  en  af  to  Angribere  (assai- 
lants)  overfalden  Bravmand  (heller  ikke  den  Kli- 
ché turde  manglel)  Og  endelig  —  o  idealistiske 
Tyskland!  —  endelig  som  allersidste  Argument, 
men  som  det,  han  mener  maa  gøre  Indtryk  — 
endelig  spørger  Kansleren  Englands  Repræsentant, 
om  mon  de  nu  ogsaa  har  overvejet  Udgifterne! 
Løfte  mig  her  og  Løfte  mig  der  —  men  har  Her- 
ren nu  ocksaa  betænkt,  hvad  det  koschter  at  være 
en  ærlig  Mand? 

Ja,  i  Sandhed  —  denne  Samtale  af  4de  August 
1914  er  historisk.  Det  er  ikke  blot  to  Folk,  to  Racer, 
der  staar  overfor  hinanden  —  det  er  to  Kulturer, 
og  det  er  to  Verdensanskuelser.  Det  er  ikke  blot 
den  engelske  Gentleman  overfor  »der  deutsche 
Professor«  —  det  er  Modsætningen  mellem  den, 
som  troer  paa  Ret  og  Ære  som  objective,  urokke- 
lige Love,  hvis  Bud  vi  maa  lyde,  koste,  hvad  det 
vil  —  og  den,  som  med  Bismarck  erklærer,  at 
»Macht  geht  vor  Recht«,  og  at  Egoismen  er  den 
højeste  Lov.  Af  de  to,  som  den  Aften  stod  over- 
for hinanden,  var  der  En,  som  troede  paa  Gud,  og 

En,  som  ikke  gjorde  det.  Der  er  mig  intet  bekendt 
om  Sir  E.  Goschens  personlige  Religiøsitet  —  Guds 
Navn  forekommer  ikke  i  de  mellem  ham  og  Sir 
Edw.  Grev  i  hin  Periode  udvexlede  Breve,  tilgænge- 
lige i  den  engelske  Blaabog.  Den  tyske  Rigskansler 
derimod  er  en  from  Mand  —  ligesom  sin  Kejser. 

Alligevel  var  det  ham,  og  det  var  gennem  ham 
det  hele  Tyskland,  som  den  Dag  gav  hin  »evige 
Gud«  (som  virkelig  existerer,  ikke  blot  paa  Papi- 
ret!) —  det  var  Bethmann-Hollweg  og  det  tyske 
Rige,  som  den  Dag  skrev  Skilsmissebrevet  til  den 
Gud,  som  er  Ærlighedens,  Sandfærdighedens  og 
Rettens  Gud  —  den  Gud,  som  har  sagt:  »Du  skal 
holde  Herren  din  Gud  dine  Løfter!« 

England  og  Tyskland  havde  aflagt  samme 
Løfte  —  altid  at  vaage  over  Belgiens  Neutralitet, 
aldrig  tillade,  at  denne  Neutralitet  blev  krænket  af 
andre  —  endsige  selv  krænke  den. 

Tyskland  har  brudt  dette  sit  Løfte,  England 
ikke.     England  har  holdt  sit  Ord,  Tyskland  ikke. 

»Du  skal  holde  Herren  din  Gud  dine  Løfter«. 


Anmærkning  til  det  andet  »Es  ist  nichtw^ahr«. 

»Vi  kan  bevise,  at  Frankrig  og  England  stod 
rede  til  at  krænke  Belgiens  Neutralitet.  Vi  kan 
bevise,  at  Belgien  ikke  havde  noget  derimod« 
(nachweislich  war  Belgien  damit  einverstanden). 

Beviset,  Beviserne,  for  disse  to  Paastande  gives 
ikke  af  de  93  i  deres  Opraab  til  Kiilturverdenen. 
Det  blev  givet  af  den  tyske  Rigskansler  i  den  tyske 
Rigsdag,  d.  2.  December  1914,  og  lyder  (efter  »Ber- 
liner Tageblatt«  for  3.  December)   saaledes: 

»Den  belgiske  Neutralitet,  som  England  fore- 
giver at  ville  beskytte,  er  en  Maske.  Den  2.  Au- 
gust, om  Aftenen  Kl.  7,  meddelte  vi  i  Bruxelles, 
at  de  os  bekendte  franske  Krigsplaner  tvang  os 
til,  for  vor  Selvopholdelses  Skyld,  at  marschere 
gennem  Belgien.  Men  allerede  om  Eftermiddagen 
den  samme  2.  August,  altsaa  inden  man  i  London 
kendte  det  Skridt,  vi  havde  foretaget  i  Bruxelles, 
eller  blot  kunde  kende  det,  havde  England  tilsagt 
Frankrig  sin  Understøttelse,  tilsagt  den  uden  Be- 
tingelse, i  Tilfælde  af  et  tysk  Flaadeangreb  paa 
den  franske  Kyst.  Om  den  belgiske  Neutralitet  for- 
lød ikke  et  Ord.  Denne  Kendsgærning  er  slaaet 
fast  ved  de  Erklæringer,  som  Sir  Edward  Grey  har 
afgivet  i  Underhuset  den  3.  August,  og  som  jeg 
den  4.  August  endnu  ikke  kendte.  Denne  Kends- 
gærning bekræftes  af  selve  den  engelske  Blaabog. 

»Hvorledes  har  England  da  kunnet  paastaa, 
at  det  har  grebet  til  Sværdet,  fordi  den  belgiske 
Neutralitet  blev  krænket  af  os?  Det  sagde  de 
samme  engelske  Statsmænd,  hvem  den  belgiske 
Neutralitets  Fortid  var  bekendt!  Da  jeg  den  4de 
August  paa  dette  Sted  talte  om  den  Uret,  vi  havde 
begaaet  med  vor  Indmarsch  i  Belgien,  da  stod  det 
endnu  ikke  fast,  om  ikke  Regeringen  i  Bruxelles  i 

Nødens  Stund  tilsidst  vilde  bekvemme  sig  til  at 
skaane  Landet  og,  under  Protest,  trække  sig  tilbage 
til  Antwerpen.  Som  De  vil  huske,  skete  der,  efter 
Indtagelsen  af  Liége,  paa  Henstilling  fra  vor  Hær- 
styrelse, en  fornyet  Henvendelse  til  Bruxelles  i 
denne  Mening.  Af  militære  Grunde  maatte  den  4. 
August  Muligheden  for  en  saadan  Udvikling  under 
alle  Omstændigheder  holdes  fast.  Vi  havde  vel 
Antydninger  i  Retning  af  en  Gennemhulling  af  den 
belgiske  Neutralitet,  men  positive  skriftlige  Beviser 
manglede  os  endnu.  De  engelske  Statsmænd  der- 
imod kendte  ganske  nøje  disse  Beviser.  Naar  det 
nu  ved  de  i  Bruxelles  fundne  Aktstykker  er  slaaet 
fast,  hvorledes  og  i  hvilken  Grad  Belgien  havde  pris- 
givet sin  Neutralitet  overfor  England,  saa  foreligger 
nu  virkelig  to  Kendsgærninger  klart  for  al  Verden. 
Da  vore  Tropper  i  Natten  mellem  den  3.  og  den  4. 
August  marscherede  ind  i  Belgien,  befandt  de  sig  i  et 
Land,  som  selv  længst  havde  gennemhullet  sin  Neu- 
tralitet. Fremdeles  staar  den  Kendsgærning  fast:  ikke 
for  den  belgiske  Neutralitets  Skyld,  som  det  selv 
havde  gennembrudt,  har  England  erklæret  os  Krig, 
men  fordi  det  troede,  sammen  med  to  store  Mili- 
tærmagter paa  Fastlandet  at  kunne  blive  Herre  over 
os.  Siden  den  2.  August,  siden  Løftet  til  Frankrig 
om  Krigshjælp  {Kriegsfolge) ,  var  England  ikke  mere 
neutralt,  befandt  det  sig  faktisk  i  Krigstilstand  med 
os.  Motiveringen  af  Krigserklæringen  var  et  Pa- 
radenummer, egnet  til  at  vildlede  England  selv  og 
de  neutrale  Stater  med   Hensyn  til  Krigens  sande 

Motiver.  Nu,  da  den  engelsk-belgiske  Krigsplan 
er  afsløret  i  alle  Enkeltheder,  nu  er  ogsaa  de  en- 
gelske Statsmænds  Politik  stemplet  til  evige  Tider 
for  Verdenshistoriens  Domstol.«^) 


')  »die  belgische  Neutralitåt,  die  England  zu  sdiiitzen  vorgab, 
ist  eine  Maslte.  Am.  2.  August,  abends  um  7  Uhr,  teilten  wir 
in  Briissel  mit,  die  uns  bekannten  franzosischen  Kriegsplåne 
zwången  uns  um  unserer  Selbsterhaltung  wegen  durch  Belgien 
zu  marschieren.  Aber  schon  am  Nachmittag  dieses  2.  August, 
also  bevor  man  in  London  unsere  Demarche  in  Briissel  kannte 
oder  auch  nur  kennen  konnte,  hatte  England  Frankreich  seine 
Unterstiitzung  zugesagt,  bedingungslos  zugesagt,  im  Falle  eines 
Angriffes  der  deutschen  Flotte  auf  die  franzosische  Kiiste.  Von 
der  belgischen  Neutralitåt  verlautete  kein  Wort.  Diese  Tatsache 
ist  festgestellt  durch  die  Erklarungen,  die  Sir  Edward  Grey 
am  3.  August  im  Unterhaus  abgegeben  hatte,  und  die  mir  am 
4.  August  noch  nicht  bekannt  waren;  diese  Tatsache  wird 
beståtigt  durch  das  englische  Blaubuch  selbst. 

Wie  hat  da  England  behaupten  konnen,  es  håbe  zum  Sabel 
gegriffen,  weil  die  belgische  Neutralitåt  von  uns  verletzt  wurde? 
Das  sagten  die  englischen  Staatsmånner,  denen  die  Vergangen- 
heit  der  belgischen  Neutralitåt  bekannt  var.  Als  ich  am  4. 
August  hier  von  dem  Unrecht  sprach,  das  wir  mit  dem  Ein- 
marsch  in  Belgien  begången,  da  stand  noch  nicht  fest,  ob  sich 
die  Briisseler  Regierung  nicht  in  der  Stunde  der  Not  dazu  ver- 
stehen wiirde,  das  Land  zu  schonen  und  sich  unter  Protest 
nach  Antwerpen  zuriickzuziehen.  Sie  erinnern  sich:  nach  der 
Einnahme  von  Liittich  ist  auf  Antrag  unserer  Heeresverwaltung 
eine  erneute  Aufforderung  in  diesem  Sinne  nach  Briissel  ge- 
richtet  worden.  Aus  militårischen  Griinden  musste  die  Mog- 
lichkeit  einer  solchen  Entwicklung  am  4.  August  unter  allen 
Umstånden  aufrechterhalten  werden.  Wir  hatten  fiir  die 
Durchlocherung  der  belgischen  Neutralitåt  wohl  Anzeichen, 
aber    positive  schriftliche  Beweise  fehlten  uns  noch.     Die  eng- 


64 


Denne  Hr.  Bethmann-Hollwegs  December-An- 
klage mod  England-Belgien  er  et  Dementi  af  hans 
Syndsbekendelse  i  August.  Han  har  nu  opdaget  — 
for  at  blive  i  Billedet  fra  før  —  at  Portemonnæen 
paa  Bænken  ikke  tilhørte  en  honnet  Person,  og  saa 
gør  det  slet  ikke  noget,  at  han  har  taget  den! 

Men  kan  en  saadan  Bagklogskab  forandre  den 
moralske  Karakter  af  en  allerede  begaaet  Hand- 
ling? Er  det  ikke  en  Grundsætning  i  al  Ethik  — 
kristelig  som  human  —  at  jeg  har  begaaet  den 
Handling,  jeg  troede  at  begaa?     Overfalder  jeg  en 


lischen  Staatsmånner  kannten  aber  diese  Bewelse  ganz  genau. 
Wenn  jetzt  dnrch  die  in  Briissel  aufgefundenen  Aktenstiicke 
festgestellt  worden  ist,  wie  und  in  welchem  Grade  Belgien 
seine  Neutralitåt  England  gegeniiber  preisgegeben  hatte,  so 
sind  nun  wirklich  doch  fiir  alle  Welt  zwei  Tatsachen  bekannt 
geworden.  Als  unsere  Truppen  in  der  Nacht  vom  3.  auf  den 
4.  August  nach  Belgien  einmarschierten,  da  befanden  sie  sich 
in  einem  Lande,  das  seine  Neutralitåt  selbst  långst  durch- 
lochert  hatte,  und  die  weitere  Tatsache  steht  fest,  nicht  um 
der  belgischen  Neutralitåt  willen,  die  es  selbst  durchbrochen 
hatte,  hat  uns  England  den  Krieg  erklårt,  sondern  weil  es 
glaubte,  zusammen  mit  zwei  grossen  Militårmåchten  des  Fest- 
landes unser  Herr  werden  zu  konnen.  Seit  dem  2.  August, 
seit  dem  Versprechen  der  Kriegsfolge  fiir  Frankreich,  war 
England  nicht  mehr  neutral,  befand  es  sich  mit  uns  tatsåchlich 
im  IWegszustande.  Die  Motivierung  seiner  I^iegserklårung 
war  ein  Schaustiick,  geeignet,  das  eigene  Land  und  die  neu- 
tralen  Staaten  iiber  die  wahren  Beweggriinde  des  Krieges  irre 
zu  fiihren.  Jetzt,  wo  bis  in  alle  Einzelheiten  der  englisch- 
belgische  Kriegsplan  enthuUt  worden  ist,  jetzt  ist  auch  die 
Politik  der  englischen  Staatsmånner  fur  alle  Zeit  vor  der  Welt- 
geschichte  gekennzeichnet«. 

tilsyneladende  sagesløs  Mand  —  og  bliver  det  mig 
bagefter  klart,  at  han  nok  ikke  var  saa  sagesløs 
endda  —  det  ændrer  ikke  med  en  Tøddel  Kvalite- 
ten af  mit  Overfald.  Jeg  gjorde,  hvad  jeg  troede 
at  gøre.  Tyskland  brød  Belgiens  Neutralitet  med 
Bevidstheden  om  at  begaa  Uret  —  altsaa  begik 
Tyskland  Uret  —  for  Gud  og  for  sin  Samvittighed 
Uret. 

Dette  er  elementært  —  og  fimdamentalt.  Var 
Belgien  og  England  end  sorte  som  Morianer,  det 
vasker  ikke  Hr.  Bethmann-Hollweg  hvid.  Kun 
sekundært  kan  det  have  Interesse  at  undersøge:  var 
de  nævnte  Stater  virkelig  sorte? 

Her  kommer  to  Spørgsmaal  til  Besvarelse: 

1.  Var  Englands  Løfte  til  Frankrig  om  even- 
tuel Understøttelse  dikteret  af  Vilje  til  Krig  —  og 
var  følgelig  Krænkelsen  af  Belgiens  Neutralitet  kun 
Paaskud  for   Krigen,   ikke   Grund  til   Krigen? 

2.  Havde  Belgien  prisgivet  sin  Neutralitet  til 
England,  »gennemhullet«  den,  som  Hr.  Bethmann- 
Hollweg  malerisk  udtrykker  sig? 

Første  Svar. 

Hr.  Bethmann-Hollweg  henviser  i  sin  Anklage- 
tale til  »den  engelske  Blaabog  selv«  —  »Hvad  gøres 
os  mere  Vidnesbyrd  behov«?  Naar  England  selv  of- 
ficielt tilstaar  — 

Hvad  tilstaar  da  England?  Hvad  siger  Blaa- 
bogen?    Jeg  finder  i  den  (under  Nr.  148,  S.  74)  føl- 

Klokke  Roland  5 

gende  Depeche  fra  Sir  Edward  Grey  til  Sir  F.  Bertie, 
britisk  Ambassadør  i  Paris  (og  det  er  denne  De- 
peche, Hr.  Bethmann-Hollweg  sigter  til) : 

T>Foreign  Office,  Aug.  2,  191i. 

»Efter  Ministerraadet  til  Morgen  gav  jeg  Mon- 
sieur [Paul]  Cambon«  [den  franske  Sendemand  i 
London,  ikke  at  forvexle  med  Jules  Cambon,  Am- 
bassadør i  Berlin]  »følgende  Memorandum:  »Jeg 
er  bemyndiget  til  at  give  det  Tilsagn,  at  hvis  den 
tyske  Flaade  kommer  ind  i  Kanalen  eller  gennem 
Nordsøen  for  at  foretage  fjendtlige  Operationer  mod 
fransk  Kyst  eller  fransk  Sejlads,  vil  den  britiske 
Flaade  yde  al  den  Beskyttelse,  den  formaar.  Dette 
Tilsagn  er  naturligvis  at  forstaa  i  Samklang  med 
Hs.  Majestæts  Regerings  Politik,  saaledes  som  denne 
billiges  af  Parlamentet,  og  maa  ikke  tages  som  for- 
pligtende Hs.  Majestæts  Regering  til  at  gribe  ind, 
førend  den  ovennævnte  Aktion  af  den  tyske  Flaade 
finder  Sted«. 

Som  man  ser  —  dette  er  et  meget  betinget  Til- 
sagn. I  Kraft  af  sin  Entente  cordkde  med  Frank- 
rig var  England  forpligtet  til  at  yde  Republiken 
hinsides  Kanalen  en  vis  Støtte  —  det  kunde  ikke 
godt  være  mindre.  I  det  Tilfælde,  at  den  tyske 
Flaade  ikke  gaar  ind  i  Nordsø  og  Kanal,  ikke  an- 
griber fransk  Kyst  eller  fransk  Søfart  —  saa  gør 
England  intet. 

Hr.  Bethmann-Hollweg  vil  have  Verden  til  at 
tro,  at  Englands  sande  Grund  til  at  erklære  Tysk- 

land  Krig  var  —  ikke  Belgiens  Neutralitet  (»en 
Maske«!),  men  at  det  fule  Albion  »troede  at  kunne 
blive  Herre  over  os  sammen  med  to  af  Fastlandets 
store  Militærmagter«.  Det  er  i  saa  Fald  mer  end 
mærkeligt,  at  England  ikke  med  begge  Hænder  gri- 
ber Lejligheden  og  lover  Monsieur  Cambon  al  den 
Støtte,  han  blot  maatte  ønske  sig,  og  hvortil  l'En- 
tente  cordiale  berettigede  England}) 

Men  —  den  paagældende  Depeche  fra  Grey  til 
Sir  Bertie  er  længere.  Der  staar  mere  i  den.  Hr. 
Bethmann-Hollweg  siger  i  sin  Tale:  »Von  der  bel- 
gischen  Neutralitåt  verlautete  kein  Wort«.    Han  er- 


1)  I  sin  Henvendelse  til  Associated  and  United  Press  in  New- 
York  gentog  Rigskansleren  aabent  sine  Beskyldninger  mod 
England.  Han  havde  da  desuden  opdaget  —  ikke  blot,  at 
Franskmændene  stod  parate  til  at  marschere  ind  i  Belgien, 
men  ogsaa,  at  >Belgierne  kun  ventede  paa  Franskmændenes 
Indmarsch  for  at  slutte  sig  til  dem.«  Hvad  var  det  dog,  den 
Videnskab  hed,  som  Fanden  studerede  i  Kiel?  Men  her  er 
Texten  (Wh.,  S.  164  f.): 

»Eifersiichtig  auf  die  Entwicklung  Deutschlands  und  er- 
schreckt  durch  die  Uberzeugung  von  deutschem  Gewerbeflelss 
auf  sehr  vielen  Gebleten  iiberfliigelt  worden  zu  sein,  hat  Eng- 
land Deutschland  brutal  zu  Boden  werfen  woUen,  wie  es  frii- 
her  Spanien,  Holland  und  Frankreich  zu  Boden  gestreckt  hat. 
Es  hielt  jetzt  diesen  Augenblick  fiir  gekommen  und  griff  gem 
die  Gelegenheit  auf,  die  ihm  der  Einmarsch  der  deutschen 
Truppen  in  Belgien  bot,  um  in  den  Krieg  einzugreifen.  Deutsch- 
land selbst  war  zum  Einmarsch  in  Belgien  gezwungen,  weil 
es  dem  von  Frankreich  geplanten  Einzug  in  Belgien  zuvor- 
kommen  musste,  und  Belgien  nur  auf  den  Einmarsch  der 
Franzosen  wartede,  um  sich  ihnen  anzuschliessen.« 

5* 

kiærer:  »diese  Tatsache  wird  beståtigt  durch  das 
englische  Blaubuch  selbst«.  Paa  Dansk  og  for  at 
sige  det  endnu  en  Gang:  England  lovede  Frankrig 
sin  Hjælp  mod  Tyskland  —  og  om  Belgiens  Neutra- 
litet var  der  ikke  Tale  ved  den  Lejlighed.  Det 
staar  at  læse  i  selve  den  engelske  Blaabog. 

Uvilkaarligt  spørger  man  sig  selv  1)  om  Hr. 
Bethmann-Hollweg  kan  tænke  —  og  2)  om  han  kan 
læse,  i  hvert  Fald  om  han  kan  læse  Engelsk. 

Thi  for  det  første  —  naar  Belgiens  Neutralitet 
d.  2.  August  endnu  ikke  var  krænket,  hvorledes 
skulde  saa  England  den  2.  August  kunne  erklære 
denne  Krænkelse  som  Krigsgrund? 

Men  for  det  andet  —  der  er  Tale,  netop  i  den  af 
Bethmann-Hollweg  inkriminerede  Depeche,  om 
Belgiens  Neutralitet. 

Den  2.  August  havde  Tyskland  ganske  vist  ikke 
krænket  Belgiens  Neutralitet  —  men  Tyskland  var 
samme  Dags  Morgen  brudt  ind  i  det  ligeledes  neu- 
trale Luxemburg.  Dette  vidste  man  om  Formid- 
dagen d.  2.  August  i  London,  idet  den  luxemburg- 
ske Konseilspræsident  strax  telegrafisk  havde  med- 
delt Sir  Edward  Grey  det  skete  Brud  paa  Londoner- 
traktaten af  1867  —  en  anden  »Lap  Papir«,  som 
Tyskland  ikke  havde  anset  det  for  nødvendigt  at 
respektere  (se  det  paagældende  Telegram  i  den  en- 
gelske Blaabog  Nr.  147).  Da  Sir  Edward  Grey 
gav  M.  Cambon  Englands  Tilsagn,  vidste  England 
—  og  vidste  Frankrig  —  at  en  tysk  Hær  var  gaaet 
ind  i  Luxemburg  ved  Wasserbillig  og  var  paa  Vej 

til  Storhertugdømmets  Hovedstad.  Men  man  be- 
høver end  ikke  at  være  Geografilærer  for  at  vide, 
at  Jærnbanehnjen  Wasserbillig — Luxemburg  fort- 
sætter sig  direkte  til  Liége — Louvain — Bruxelles. 
Man  maatte  i  London  være  klar  over,  at  den  tyske 
Hær  ikke  just  var  rykket  ind  i  Luxemburg  for  at 
Hgge  paa  Landet. 

Og  derfor  var  der  —  stik  imod  Hans  Excel- 
lence den  tyske  Rigskanslers  for  hele  Verden  dri- 
stig fremførte  Paastand  —  derfor  var  der  i  hint 
Tilsagn  til  Frankrig  netop  meget  Tale  om  Belgiens 
Neutralitet.  Jeg  fortsætter  min  Oversættelse,  sta- 
dig efter  »den  engelske  Blaabog«  selv: 

»Monsieur  Cambon«  —  beretter  Sir  Edward 
Grey  videre  —  »spurgte  mig,  hvad  jeg  mente  om 
Krænkelsen  af  Luxemburgs  Neutralitet.  Jeg  for- 
klarede ham,  hvilke  Principer  Lord  Derby  og  Lord 
Clarendon  havde  slaaet  fast  i  1867«  [paa  Londoner- 
konferencen, hvor  Luxemburg  blev  erklæret  for 
neutralt].  r>Han  spurgte  mig,  hvad  vi  skulde  sige 
om  Krænkelsen  af  Belgiens  Neutralitet.  Jeg  sagde, 
at  det  var  en  meget  vigtigere  Ting,  at  vi  overvejede, 
hvilken  Erklæring  vi  skulde  afgive  i  Parlamentet  i 
Morgen«  (dette  er  den  af  Bethmann-Hollweg  om- 
talte Erklæring  i  Underhuset  den  3.  August)  —  »om 
vi  skulde  erklære  Krænkelsen  af  den  belgiske  Neu- 
tralitet for  en  Krigsaarsag  {casus  belli).  Jeg  med- 
delte ham,  hvad  der  var  bleven  sagt  til  den  tyske 
Gesandt  om  den  Ting«. 

Der  er  altsaa  endog  sket  en,  formen thg  lige- 

lydende,  Meddelelse  til  den  lyske  Ambassadør.  No- 
gen egenlig  glubende  Krigslyst  lyser  stadig  ikke  ud 
af  denne  Depeche  —  England  overvejer,  vil  aaben- 
bart  helst  slippe  for  en  Indgriben.  Derfor  endnu 
den  4.  August  Sir  E.  Goschens  Henvendelse  i  Ber- 
lin —  om  det  dog  ikke  var  muligt,  at  Tyskland 
kunde  trække  sine  Tropper  tilbage.  England  vil 
naturligvis  gøre  sin  Pligt  —  men  vilde  foretrække, 
til  det  yderste  foretrække  en  Ordning  i  Mindelig- 
hed! 

Og  det  er  under  Henvisning  til  et  sligt  Doku- 
ment, at  det  tyske  Riges  Kansler  stempler  engelske 
Statsmænd  som  Komedianter  og  Hyklere,  stævner 
dem  for  Historiens  Domstol!  Det  er  med  den  Ri- 
siko at  blive  overbevist,  enten  om  (ufattelig  og  util- 
givelig) Skødesløshed  overfor  Sandheden  eller  om 
(uværdig  og  usædelig)  Ligegyldighed  for  Sandhe- 
den, at  et  stort  Riges  ledende  Mand,  med  al  den 
Pathos,  hvortil  tysk  Følelse  og  tyske  Lunger  er  i 
Stand,  slynger  ud  i  Verden  dette  falske  Vidnes- 
byrd: »von  der  belgischen  Neutralitål  verlautete 
kein  Wort«.  Kein  Wort  —  ikke  et  Ord?  Nej,  64 
Ord  —  fireogtresindstyve  Ord  —  tæl  dem  selv  efter 
i  Depechen!^) 


^)  Her  er  Texten,  efter  den  engelske  blue  book: 
No.  148. 
Sir  Edward  Grey  to  Sir  F.  Bertie,  British  Ambassador  at  Paris. 
(Telegraphic.)  Foreign  Office,  August  2,  1914. 

AFTER    the    Cabinet    this    morning   I  gave  M.  Cambon  the 
foUowing  memorandum:  — 

Andet  Svar. 


For  Nemheds  Skyld  gentager  jeg  Spørgsmaa- 
let  —  det  Spørgsmaal  Nr.  2,  hvorpaa  der  nu  skal 
svares.     Det  lød: 


»I  am  authorised  to  give  an  assurance  that,  if  the  German 
fleet  comes  into  the  Channel  or  through  the  North  Sea  to  un- 
dertake  hostile  operations  against  French  coasts  or  shipping, 
the  British  fleet  will  give  all  the  protection  in  its  power. 

»This  assurance  is  of  course  subject  to  the  policy  of  His 
Maj esty 's  Government  receiving  the  support  of  Parliament,  and 
must  not  be  taken  as  binding  His  Majestj^'s  Government  to 
take  any  action  until  the  above  contingency  of  action  by  the 
German  fleet  takes  place.« 

I  pointed  out  that  we  had  very  large  questions  and  most 
difficult  issues  to  consider,  and  that  Government  felt  that  thej' 
could  not  bind  themselves  to  declare  war  upon  Germany  ne- 
cessarily  if  war  broke  out  between  France  and  Germany  to- 
morrow,  but  it  was  essential  to  the  French  Government,  whose 
fleet  had  long  been  concentrated  in  the  Mediterranean,  to 
know  how  to  make  their  dispositions  with  their  north  coast 
entirely  undefended.  We  therefore  thought  it  necessary  to  give 
them  this  assurance.  It  did  not  bind  us  to  go  to  war  with 
Germanj'  unless  the  German  fleet  took  the  action  indicated, 
but  it  did  give  a  security  to  France  that  would  enable  her  to 
settle  the  disposition  of  her  own  Mediterranean  fleet. 

M.  Cambon  asked  me  about  the  violation  of  Luxemburg. 
I  told  him  the  doctrine  on  that  point  laid  down  by  Lord 
Derby  and  Lord  Clarendon  in  1867.  He  asked  me  what  we 
should  say  about  the  violation  of  the  neutrality  of  Belgium. 
I  said  that  was  a  much  more  important  matter:  we  were  con- 
sidering  what  statement  we  should  make  in  Parliament  to- 
morrow— in  effect,  wliether  we  should  declare  violation  of  Bel- 

»Havde  Belgien  prisgivet  sin  Neutralitet  til 
England,  »gennemhullet  den«,  som  Hr.  Bethmann- 
Hollweg  poetisk  udtrykker  sig?« 


gian  neutrality  to  be  a  casus  belli.  I  told  him  what  had  been 
said  to  the  German  Ambassador  on  this  point. 

Til  yderligere  Bekræftelse  hidsætter  jeg  efter  den  officielle 
franske  Gulbog  (A,  Side  126)  det  Telegram,  M.  Paul  Cambon 
efter  Samtalen  med  Sir  Edward  Grey  sendte  sin  Regering: 

No.  137. 
M.  Paul  Cambon,  Ambassadeur  de  France  å  Londres,  å  M.  René 
Viviani,   Président  du  Conseil,   Ministre  des  Affaires  étrangéres. 

Londres,  le  2  aout  1914. 

A  l'issue  du  Conseil  des  Ministres  tenu  ce  matin.  Sir  Ed- 
ward Grey  m'a  fait  la  déclaration  suivante: 

»Je  suis  autorisé  å  donner  l'assurance  que  si  la  flotte  alle- 
mande  pénétre  dans  la  Manche  ou  traverse  la  mer  du  Nord 
afin  d'entreprendre  des  operations  de  guerre  contre  la  cote 
franjaise  ou  la  marine  marchande  francaise,  la  flotte  britan- 
nique  donnera  toute  la  protection  en  son  pouvoir. 

sCette  assurance  est  naturellement  donnée  sous  la  reserve 
que  la  politique  du  Gouvernement  de  Sa  Majesté  sera  ap- 
prouvée  par  le  Parlement  britannique  et  ne  doit  pas  étre  con- 
sidérée  comme  obligeant  le  Gouvernement  de  Sa  Majesté  å 
agir  jusqu'å  ce  que  l'éventualité  ci-dessus  mentionnée  d'une 
action  de  la  flotte  allemande  se  soit  produite.« 

Me  parlant  ensuite  de  la  neutralité  de  la  Belgique  et  de 
celle  du  Luxembourg,  le  Principal  Secrétaire  d'État  m'a  rappelé 
que  la  Convention  de  1867  relative  au  Grand-Duché  différait 
du  Traité  relatif  å  la  Belgique  en  ce  sens  que  l'Angleterre 
était  tenue  de  faire  respecter  cette  derniére  convention  sans 
le    concours    des    autres  Puissances  garantes,  tandis  que,  pour 

Som  Bevis  for  denne  Paastand  beraaber  den 
tyske  Rigskansler  sig  paa  »Aktstykker,  der  er  ble- 
ven funden  i  Bruxelles«.  Disse  Aktstykker  siges  at 
bevise  1)  at  Belgien  alt  havde  brudt  sin  Neutralitet, 
saa  at  der  forelaa  intet  mindre  end  »en  engelsk- 
belgisk Krigsplan«  —  2)  at  de  engelske  Statsmænd 
»ganske  nøje«  vidste  Besked  derom,  at  deres  In- 
dignation overfor  Tysklands  Brud  paa  Belgiens 
Neutralitet  derfor  var  hykkelsk. 

Hvorledes  forholder  det  sig  med  disse  to 
»Kendsgærninger,  som  dog  virkelig  nu  er  al  Verden 
bekendt«  (for  at  anvende  den  Bethmann-Hollweg- 
ske  Sprogbrug)  ?  I  den  (ovenfor  citerede)  Henven- 
delse til  den  amerikanske  Presse  vidste  Rigskans- 
leren, at  »Belgien  kun  ventede  paa  Franskmænde- 
nes Indmarsch  for  at  slutte  sig  til  dem«.^)     Derfor 


le  Luxembourg,    toutes    les  Puissances    garantes    devaient  agir 
de  con  cert. 

La  sauvegarde  de  la  neutralité  beige  est  considérée  ici  comme 
si  importante  que  l'Angleterre  envisagerait  sa  violation  par 
l'Allemagne  comme  un  casus  belli.  C'est  lå  un  intérét  propre- 
ment  anglais,  et  on  ne  peut  douter  que  le  Gouvernement  bri- 
tannique,  fidele  aux  traditions  de  sa  politlque,  ne  le  fasse  pré- 
valoir,  méme  si  le  monde  des  affaires,  oii  l'influence  allemande 
poursuit  des  efforts  tenaces,  prétendait  exercer  une  pression 
pour  empécher  le  Gouvernement  de  s'engager  contre  l'Alle- 
magne. Paul  Cambon. 

Man  vil  se,  at  ogsaa  i  denne  Depeche  er  der  Tale  om  Bel- 
giens Neutralitet  og  om  Englands  Pligt  til  at  hævde  denne  — 
endog  ene. 

')  \Vh.  S.  164  f. 


74 


har  han  aldrig  leveret  noget  Bevis.  Men  Bel- 
giens Maskepi  med  England,  det  kan  han  bevise! 

De  Dokumenter,  hvortil  Hr.  Bethmann-Holl- 
weg  sigter,  er  to  i  Tal  og  blev  fundet,  det  ene  i 
Krigsministeriet,  det  andet  i  Udenrigsministeriet  i 
Bruxelles.  »Norddeutsche  Allgemeine  Zeitung« 
omtalte  første  Gang  disse  Dokumenter  den  13.  Ok- 
tober 1914  og  offentliggjorde  dem  i  Facsimile  den 
25.  November.  Denne  Facsimile  fmdes  gengivet 
efter  nærværende  Afsnit. 

Disse  to  Dokumenter  skulde  altsaa  afgive  Be- 
viset for,  at  England  og  Belgien  længe  før  den  4. 
August  1914  havde  truffet  Aftale  om  et  fælles  An- 
greb paa  Tyskland.  Her  har  vi  den  endelig,  »den 
ved  Grænsen  lurende  Overmagt«,  som  de  93  taler 
om  i  deres  Opraab  —  her  skal  det  slaas  fast  for 
den  hele  Kultur-Verden,  at  Belgien,  det  nedrige  Bel- 
gien, ikke  blot  var  rede  til  at  marschere  med 
Franskmændene,  men  ogsaa  med  Englænderne,  og 
saa  alle  tre  gaa  mod  det  intetanende,  uskyldigt 
slumrende  Tyskland! 

Saaledes  er  den  tyske  Theori. 

Hvorledes  er  den  belgiske  Virkelighed? 

Det  første  Dokument  er  dateret  10.  April  1906. 
Det  er  samtidigt  med  Algesiras-Krisen  og  bestaar 
af  en  fortrolig  Rapport  til  den  belgiske  Krigsmini- 
ster fra  General  Ducarne,  første  Departementschef 
i  det  belgiske  Krigsministerium,  angaaende  en  Sam- 
tale, han  har  haft  med  den  engelske  Militærattaché 
i  Bruxelles,  Oberst  Bernardiston.  Dokumentet  inde- 

holder  en  Meddelelse  om,  at  i  Fald  Belgien  skulde 
blive  angrebet  (pour  le  cas  ou  la  Belgique  serail 
attaquée),  kan  England  komme  det  til  Hjælp  (saa- 
ledes  som  dets  Pligt  var)  —  dog  kun  med  100,000 
Mand.  Ingen  overvættes  stor  Hjælp  overfor  tyske 
Millionhære  og,  selv  sammen  med  den  belgiske 
Hær,  ingen  »ved  Grænsen  lurende  Overmagt«!  Men 
som  for  at  forebygge  al  Misforstaaelse  hedder  det 
udtrykkeligt,  at  Englands  Hjælp  kun  skulde  ydes 
»efter  Krænkelsen  af  vor  Neutralitet  af  Tyskland« 
{Ventrée  des  Anglais  en  Belgique  ne  se  ferait 
qu'aprés  la  violation  de  notre  neutralité  par  l'Alle- 
magne).  Disse  Ord  er  tilføjede  i  Margen  —  men  i 
selve  Texten  vil  man  finde,  at  den  engelsk-belgiske 
Samvirken  er  forudset  »i  Tilfælde  af  et  Angreb  fra 
Tysklands  Side  ...  og  under  Forudsætning  af  en 
[tysk]  Gennemmarsch  gennem  vort  Land  for  at  naa 
de  franske  Ardenner«  (dans  le  cas  d'une  agression 
de  la  part  de  l'Allemagne  .  .  .  et  dans  Vhypothése 
d'une  traversée  de  notre  pays  pour  atteindre  les  Ar- 
dennes  frangaises).  Dette  Tilfælde  indtraadte  nøj- 
agtigt i  1914. 

Det  andet  Dokument  er  lige  saa  tydeligt  og  lige 
saa  lidt  besjælet  af  Krigs-  og  Overfaldslyster  som 
det  første.  Det  er  et  Referat  af  en  Samtale,  som 
den  23.  April  1911  fandt  Sted  mellem  Chefen  for 
den  belgiske  Generalstab  Jungbluth  og  den  engel- 
ske Militærattaché  i  Bruxelles,  som  nu  var  Oberst- 
løjtnant Bridges. 

Dette  Aktstykke  indeholder  for  det  første  in- 
gen Hentydning  tii  de  i  1906  mellem  Ducarne  og 
Bridges'  Forgænger  førte  Forhandlinger.  Med  an- 
dre Ord  —  der  existerer  i  1911  ingen  »Konvention 
af  1906«  mellem  de  to  Lande,  hverken  defensiv 
eller,  a  fortiori,  offensiv.  Ordet  Conventions  anglo- 
belges,  som  Tyskerne  vil  have  fundet  paa  et  Om- 
slag, hvori  de  to  Dokumenter  laa,  er  derfor  hver- 
ken mer  eller  mindre  end  et  tysk  Falsum.  Emile 
Brunet,  hvis  Skrift  om  Æmnet  ligger  foran  mig, 
er  af  samme  Mening,  men  søger  at  føre  Beviset  ad 
grafologisk  Vej.  Beviset  ligger  meget  nærmere  — 
snublende  nær.  Da  det  ene  Dokument  af  Tyskerne 
selv  angives  at  være  fundet  i  Krigsministeriet,  og 
det  andet  i  Udenrigsministeriet,  saa  kan  de  aldrig 
have  ligget  i  et  fælles  Omslag.  Hvis  et  saadant  Om- 
slag derfor  existerer  —  og  Tyskerne  har 
offentliggjort  det  i  Facsimile  (gengivet  efter  dette 
Afsnit)  —  saa  er  dette  Omslag  bleven  til  derved, 
at  en  Tysker  har  taget  et  Stykke  Papir,  skrevet 
Conventions  anglo-belges  udenpaa,  lagt  de  to  Do- 
kumenter indeni  og  tænkt:  »Nu  har  vi  et  fuld- 
gyldigt Bevis  for  den  gennemhullede  Neutralitet!« 
Men  »allzuviel  ist  ungesund«,  siger  Tysken,  og 
»Fals  slaar  sin  egen  Herre  paa  Hals«,  hedder  det 
norden  for  Aa^). 


*)  Man  vil  sige,  at  Omslaget  kan  have  tilhørt  det  ene  Doku- 
ment, men  dette  modsiges  af  Flertalsformen  Conventions  anglo- 

Dokumentet  fra  1911  er  lige  saa  lidt  en  Kon- 
vention som  det  fem  Aar  ældre.  Det  er  en  For- 
sikring fra  Englands  Side  —  denne  Gang  om 
160,000  Mand,  som  den  engelske  Regering  tilbyder 
at  ville  sende  øjeblikkelig,  selv  om  Belgien  ikke 
beder  om  Hjælp  (méme  si  nous  n'avions  pas  de- 
mandé  de  secours).  Forudsætning  for  Hjælp  er 
Angreb  —  fra  tysk  Side,  ogsaa  denne  Gang.  Eng- 
land frygter,  at  Belgierne  ikke  kan  forhindre  Ty- 
skerne i  at  passere  (man  mærke  Udtrykket!)  — 
General  Jungbluth  er  ved  bedre  Mod  og  mener,  at 
det  kan  de  nok.  Og  det  er  det  Hele.  Thi  at  der 
ingen  Konvention  existerede,  det  ses  bedst  af,  at  — 
trods  al  Storbritanniens  præsumerede  Krigslyst  og 
trods  de  i  Hr.  Bethmann-Hollwegs  Fantasi  spø- 
gende tre  blodtørstige  Stimænd  —  greb  England 
først  ind,  da  den  belgiske  Konge  havde  sendt  den 
britiske  Regering  sin  Henvendelse,  hvorom  Sir 
Edward  Grey  i  Underhuset  sagde,  at  han  ikke  mis- 


belges.  —  For  at  bringe  Ordet  Konvention  fra  Omslaget  ind 
i  Doltumentets  Text,  har  Tyskerne  grebet  til  den  Udvej  i 
General  Ducarnes  Sætning:  T>notre  conversation  était  absolument 
confiden tielle«  at  oversætte  Ordet  conversation  ikke  med  »Ge- 
språchf  eller  uUnterhaltung«,  men  med  »Abkommen«.  Saa- 
ledes  »Nordd.  Allg.  Ztg.«.  Og  i  en  i  Holland  udspredt  Piece 
er  Samtalen  bleven  til  »Overenskomst«.  Med  saadanne  Midler 
arbejder  man  kun  i  Mangel  af  andres  Havelse.  —  Emile 
Waxweiler  har  givet  en  udtømmende  Behandling  af  hele 
Spørgsmaalet  (tysk  Udg.  S.  155—173,  fransk  Udg.  S.  175—186, 
dansk  Udg.  S.  158—169). 

undte  den  Mand,  som  kunde  læse  den  uden  at  føle 
sit  Hjærte  bevæget  {the  most  pathetic  appeal  ad- 
dressed  by  the  King  of  Belgium  . . .  I  do  not  envy  the 
man  who  can  read  that  appeal  with  an  unmoved 
hearf) . 

Enhver  forstaar,  hvad  han  er  værdig  til  at 
forstaa.  For  en  Bethmann-Hollweg,  en  von  Jagow 
vil  det  til  evige  Tider  forblive  en  Gaade,  hvordan 
man  kan  sige  de  Ord,  hvormed  Sir  Edward  Grey 
d.  6.  August  1914  aabnede  Englands  Deltagelse  i 
Verdenskrigen  —  sige  dem  —  og  mene  dem  —  og 
handle  efter  dem.  De  lød  saaledes  (og  dermed 
skal  dette  Afsnit  slutte) : 

»Hvis  man  spørger  mig,  hvad  vi  kæmper  for, 
saa  svarer  jeg  med  to  Sætninger.  For  det  første 
for  at  efterkomme  en  højtidelig  international  For- 
pligtelse, en  Forpligtelse,  som,  hvis  den  var  ind- 
gaaet  Mand  og  Mand  imellem  i  det  daglige  Liv, 
vilde  være  bleven  betragtet  ikke  blot  som  en  lov- 
mæssig Forpligtelse,  men  som  en  Ærespligt,  ingen 
Mand,  der  vilde  have  Agtelse  for  sig  selv,  kunde 
unddrage  sig.  For  det  andet  siger  jeg,  at  vi  kæm- 
per for  at  hævde  et  Princip,  som  i  vore  Dage,  da 
Magt,  brutal  Magt,  undertiden  synes  at  være  den 
herskende  Indflydelse  og  Faktor  i  Menneskehedens 
Udvikling«  [ofte  tilsidesættes  —  Sætningen  er  ikke 
fuldendt]   » —  vi  kæmper  for  at  hævde  det  Princip, 


1)  Blue  Book,  Part  II,  No.  5. 

at  smaa  Nationer  ikke  bør  knuses,  paa  Trods  af 
international  Hæderlighed  (good  faith),  af  en 
stærk  og  overvældende  Magts  vilkaarlige  Vilje«^). 


')  If  I  am  asked  what  we  are  fighting  for,  I  reply  in  two 
sentences.  In  the  first  place  to  fulfil  a  solemn  international 
obligation,  an  obligation  which,  if  it  had  been  entered  in 
between  private  persons  in  the  ordinary  concerns  of  life, 
would  have  been  regarded  as  an  obligation  not  only  of  law 
but  of  honour,  which  no  self-respecting  man  could  possibly 
have  repudiated.  I  say,  secondly,  we  are  fighting  to  vindicate 
the  principle  which,  in  these  days  when  force,  material  force, 
sometimes  seems  to  be  the  dominant  Influence  and  factor  in 
the  development  of  mankind,  we  are  fighting  to  vindicate  the 
principle  that  small  nationalities  are  not  to  be  crushed,  in 
defiance  of  international  good  faith.  by  the  arbitrary  will  of 
a  strong  and  over-mastering  Power.  (Blue  Book,  Part  II,  No.  5) 


GENGIVELSE  I  FACSIMILE  AF: 

1.  Aktstykket  fra  1906; 

2.  Aktstykket  fra  1911; 

3.  det  Omslag,    hvori   de   to  Dokumenter  aldrig  kan  have 
ligget,  saasom  de  befandt  sig  i  hvert  sit  Ministerium. 

DET  FALSKE  OMSLAG 
til  de  to  Dokumenter,  der  laa  i  hver  sit  Ministerium. 


III. 


Det  tredje  falske  Vidnesbyrd  — 
og  det  tredje    »Es  ist  nicht  wahr«. 


3)  Es  ist  nicht  wahr,  dass  eines  einzigen  bel- 
gischen  Burgers  Leben  und  Eigentum  von  unse- 
ren  Soldaten  angetastet  worden  ist,  ohne  dass  die 
bitterste  Nothwehr  es  gebot.  Denn  wieder  und 
immer  wieder,  allen  Mahnungen  zum  Trotz,  hat 
die  Bevolkerung  sie  aus  dem  Hinterhalt  geschos- 
sen,  Verwundete  verstummelt,  Aerzte  bei  der 
Ausiibung  ihres  Samariterwerkes  ermordet.  Man 
kann  nicht  niedertråchtiger  fålschen,  als  wenn 
man  die  Verbrechen  dieser  Meuchelmorder  ver- 
schweigt,  um  die  gerechte  Strafe,  die  sie  erlitten 
haben,  den  Deutschen  zum  Verbrechen  zu  machen. 

Atter  løfter  sig  »Sandhedens  Stemme«  og 
»raaber  ud  i  al  Verden«: 

»Det  er  ej  sandt,  at  en  eneste  belgisk  Borgers 
Liv  og  Ejendom  er  bleven  antastet  af  vore  Sol- 
dater, uden  at  den  bitreste  Nødværge  tvang  dertil. 

6* 

Thi  atter  og  atter,  trods  alle  Formaninger,  har  Be- 
folkningen skudt  dem  ned  fra  Baghold,  lemlæstet 
Saarede,  myrdet  Læger  under  Udøvelsen  af  deres 
Samariterværk.  Man  kan  ikke  begaa  et  neder- 
drægtigere Falskneri,  end  naar  man  fortier  disse 
Snigmorderes  Forbrydelser  for  at  lægge  Tyskerne 
den  retfærdige  Straf,  de  (3:  Snigmorderne)  har  lidt, 
til  Last  som  en  Forbrydelse.« 

De  93  tyske  Kulturbærere  stemmer  her  ganske 
overens  med  den  tyske  Kejser.  Under  Haand  og 
Segl,  med  fuld  Underskrift  Wilhelm  II.  R.,  skriver 
Kejseren  til  Præsident  Wilson  for  at  beklage  sig 
over,  ja,  nedlægge  en  »højtidelig  Protest«,  ikke  blot 
mod  »Modstandernes  barbariske  Krigsmethoder'< 
(det  var  før  de  giftige  Gasarter  kom  i  Brug!),  men 
imod  at  »den  belgiske  Regering  har  opmuntret,  ja, 
lang  Tid  i  Forvejen  omhyggelig  forberedt^)  den 
belgiske  Civilbefolknings  Deltagelse  i  Kampen.  De 
selv  af  Kvinder  og  Gejstlige  i  denne  Guerillakrig 
begaaede  Grusomheder,  ogsaa  mod  saarede  Sol- 
dater, Lægepersonale  og  Sygeplejersker  (Læger  blev 
dræbt,  Lazaretter  angrebne  med  Geværild)  var  af 
en  saadan  Art,  at  Mine  Generaler  endelig  var 
tvungne  til  at  gribe  til  de  skarpeste  Midler  for  at 
straffe  de  Skyldige  og  afskrække  den  blodtørstige 
Befolkning  fra  Fortsættelsen  af  sine  skammelige 
Mord-  og  Skændselsgærninger.  Nogle  Landsbyer 
og   selv   den   gamle   Stad   Lowen,   med   Undtagelse 


')  Udhævelserne  er  af  Hs.  Majestæt  den  tyske  Kejser. 


85 


af  det  skønne  Raadhus,  maatte  til  Selvforsvar  og 
til  Beskyttelse  for  Mine  Tropper  ødelægges.  Mit 
Hjærte  bløder,  naar  Jeg  ser,  at  saadanne  Forholds- 
regler er  blevne  uiindgaaelige,  og  naar  Jeg  tænker 
paa  de  talløse  uskyldige  Folk,  som  har  mistet  de- 
res Hjem  og  Ejendom  som  Følge  af  hine  Forbry- 
deres barbariske  Færd.«^) 

I  Overensstemmelse  hermed  indeholder  »Die 
Wahrheit  iiber  den  Krieg«  da  ogsaa  et  helt  Afsnit 
med  Titlen  »Lowen  und  die  belgischen  Greuel«. 
Det  handler  om,  hvor  grusomt  —  Belgierne  er 
faret  frem  mod  Tyskerne.  Og  da  Verden  hidindtil 
har  hørt  saa  meget  om  det  modsatte,  vil  det  være 
interessant   at   læse   den    tyske   Anklage   mod   Bel- 


*)  Hermed  de  kejserlige  Ord  i  Grundtexten  (Wh.  S.  163). 
tdie  belgische  Regiening  hat  die  Teilnahme  der  belgischen 
Zivilbevolkerung  an  dem  Kampfe  offen  ennutigt  und  seitlsingem 
sorgfåltig  vorbereitet.  Die  selbst  von  Fraiien  und  Geistlichen 
in  diesem  Guerillakrieg  begangenen  Grausamkeiten,  auch  an 
verwundeten  Soldaten,  Årztepersonal  und  Pflegerinnen  (Årzte 
wurden  getotet,  Lazarette  durch  Gewehrfeuer  angegriffen), 
waren  derartig,  dass  Meine  Generale  endllch  gezwungen  waren, 
die  schårfsten  Mittel  zu  crgreifen,  um  die  Schuldigen  zu  he- 
strafen  und  die  blutdiirstige  Bevolkerung  von  der  Fortsetzung 
ihrer  schimpflicheu  Mord-  und  Schandtaten  abzuschrecken: 
Einige  Dorfer  und  selbst  die  alte  Stadt  Lowen,  mit  Ausnahme 
des  schonen  Stadthauses,  mussten  in  Selbstverteidigung  und 
zum  Schutze  Meiner  Truppen  zerstort  werden.  Mein  Herz 
blutet,  wenn  Ich  sehe,  dass  solche  Massregeln  unvermeidlich 
geivorden  sind,  und  wenn  Ich  an  die  zahllosen  unschuldigen 
Leute  denke,  die  ihr  Heim  und  Eigentum  verloren  haben 
infolge  des  barbarischen  Betragens  jener  Verbrecher«. 

gien.  Jeg  citerer  atter  Die  Wahrheit  iiber  den 
Krieg«. 

Det  paagældeiide  Afsnit  begynder  med  en 
Jævnførelse  af  Luxemburg  og  Belgien.  Til  Luxem- 
burgs Fordel.  »I  Luxemburg  bøjede  Regering  og 
Folk  sig  forstandigt  for  den  militære  Nødvendig- 
hed«. Ja,  det  tror  jeg!  Jeg  mindes  en  munter 
Aften  i  Storhertugdømmets  Hovedstad,  da  gode 
Venner  spøgende  foreslog  mig,  at  jeg  næste  Morgen 
skulde  holde  en  Tale  til  den  luxemburgske  Hær! 
»Den  er  ikke  større,  end  at  den  kan  staa  paa  Plad- 
sen udenfor  Deres  Vindu,  og  at  De  kan  tiltale  den 
under  ét:  Kære  Armé.U  Luxemburg  har  en  kvart 
Million  Indbyggere,  medens  Belgien  har  halv- 
ottende. Luxemburg  var  nødvendigvis  indskræn- 
ket til  at  protestere  med  Ord  mod  det  tyske  Ind- 
brud —  hvad  Konsejlspræsidenten,  Eyschen,  da 
ogsaa  gjorde. 

»Man  var  forblindet  i  Belgien«,  siger  det  tyske 
Anklageskrift.  »Man  syntes  at  have  glemt,  hvor 
Landet  en  Gang  har  maattet  lide  under  Fransk- 
mændenes Herskelyst  og  Rovbegær,  under  Eng- 
lændernes Selvsyge  og  Troløshed«.  En  mærkelig 
Argumentation!  Fordi  Franskmændene  i  1792  har 
plyndret  Belgien,  skulde  den  belgiske  Regering  i 
1914  ikke  overholde  sine  Forpligtelser  som  neutral 
Magt? 

»Belgierne  er  at  beklage.  En  Aarrække  igen- 
nem har  de  ladet  sig  hidse  ind  i  et  fanatisk  Had 
mod  det  tyske  Rige  og  Folk.     Blindt  troede  de  alt, 

hvad  Pariser-Bladene  skrev,  og  efter  dem  de  bel- 
giske Blade  —  alt  hvad  franske  Theaterstykker, 
franske  Films,  franske  Cabarettister  og  deslige 
fremførte  af  Mistænkeliggørelser,  Bagvaskelser  og 
Skældsord  mod  Tyskland.  Man  skildrede  den  ty- 
ske Officer  som  Spion  og  Kvinde- Voldtager« 
(Frauenvergewaltiger  —  jeg  oversætter  Ordet,  saa 
godt  jeg  kan  —  det  sjrnes  at  implicere,  at  man 
ogsaa  kan  voldtage  andre  end  Kvinder!),  »de  tyske 
Soldater  som  Bestier  i  Menneskeskikkelse,  det 
tyske  Rige  som  krigslystent  (Kriegstreiber),  som 
»den  germanske  Polyp«  med  kæmpemæssige  Fang- 
arme, som  Reaktionens,  Arrogancens  og  Raahedens 
Land.  Medvirkende  i  dette  Pariser-Bagvaskelses- 
felttog  var  den  belgiske  Presse  og  medskyldig  den 
belgiske  Regering  med  sin  neutralitetskrænkende 
Tilslutning  til  Frankrig.  Hvad  der  saaledes  var 
saaet  af  Had  og  Foragt,  skulde  spire  op  som  en 
grufuld  Afgrøde.«*) 

Det  er  —  for  at  tale  rent  ud  —  Ulvens  gamle 
Taktik  mod  Lammet,  som  Tyskerne  her  anvender. 
Skylden  for,  hvad  der  er  øvet  —  unægteligt, 
ubortdisputerligt  øvet  —  i  Belgien,  skal  væltes 
over  paa  Belgierne  selv.  Enhver,  der  har  fær- 
dedes i  Belgien  i  de  sidste  Aartier  (mit  eget  første 
Besøg  dernede  ligger  nu  femten  Aar  tilbage  i  Ti- 
den), véd,  hvor  usand  denne  Tale  er  om  et  belgisk 
Tyskerhad.     Det  kan  ikke  være  skjult  for  nogen, 


')  Wh.  S.  53—54.     Udhævelsen  er  af  migi 

at  det  franske  Element  og  den  franske  Indflydelse 
i  Belgien  netop  var  i  stærk  Aftagende,  og  at  den 
nationale  Bevægelse,  Flaminganterne,  stærkt  be- 
tonede Folkets  germanske  Afstamning  og  Karak- 
ter. Tysklands  fredelige  Erobring  af  Belgien  var 
vidt  fremskreden  —  ikke  blot  tysk  01,  tyske  Aviser 
og  tyske  Varehuse  allevegne,  men  tysk  Musik  og 
tyske  Bøger,  tysk  Videnskab  og  tysk  Kunst  førte 
det  store  Ord.  Og  et  Pressefelttog  mod  Tyskland 
som  det  ovenfor  skildrede  —  ja,  den,  der  skriver 
dette,  har  længe,  Maaneder  igennem,  daglig  læst 
to — tre  belgiske  Blade  {Vingtiéme  Siede,  Métro- 
pole,  Soir)  og  ikke  opdaget  dette  Felttog.  Og  i 
hvilken  »neutralitåtsverletzende  Anschluss  an 
Frankreich«  har  —  alvorlig  og  oprigtig  talt  —  den 
belgiske  Regering  gjort  sig  skyldig?  Hvor  og  naar 
har  den  belgiske  Regering  —  før  eller  under 
de  Broqueville  —  gjort  sig  medskyldig  i  et  Presse- 
felttog  mod   Tyskland? 

Men  hele  denne  Indledning  er  kun  hidsat  for 
at  gøre  det  troligt  og  forklarligt,  at  den  belgiske 
Befolkning  mer  eller  mindre  skulde  bestaa  af 
.^Snigmordere«  —  som  de  93  smagfuldt  udtrykker 
sig.  Derfor  den  pathetiske  Overgang:  »Was  da  an 
Hass  und  Verachtung  gesåt  worden  vvar,  sollte 
granen voll  aufgehen«.  Man  ordentlig  gyser  for 
Tyskernes  Liv! 

Der  er  blot  én  Ting,  man  ikke  forstaar  —  og 
den  ene  Ting  maa  hidsættes  her  som  i  en  Paren- 
thes  —  det  er,  at  naar  Tyskerne  nu  vidste  om  hele 

denne  antityske  Agitation  i  Belgien,  at  de  saa  ikke 
i  Tide  søgte  at  modarbejde  den?  Et  Par  godt  le- 
dede, velskrevne  Blade  paa  fransk  og  flamsk,  ud- 
givne i  Antwerpen  f.  Ex.,  dette  Tyskhedens  Hoved- 
sæde i  Belgien,  vilde  have  ydet  store  Tjenester  og 
forebygget  den  »grauenvolle«  Sæd  i  at  blive  ud- 
strøet. 

Der  er  en  anden  Ting,  som  ogsaa  maa  be- 
tænkes, og  det  ikke  i  en  Parenthes,  men  med  frem- 
trædende Typer  —  det  er  den:  hvad  Ret  har  Ty- 
skerne til  at  forlange,  at  man  ikke  hader  dem 
og  ikke  foragter  dem?  Hvis  der  i  ikke-tyske 
Lande  (og  Belgien  er  et  ikke-tysk  Land,  var  et 
ikke-tysk  Land)  —  hvis  der  i  slige  Lande  danner 
sig  den  Overbevisning,  at  det  tyske  Rige  er  »en 
Polyp«,  som  med  sine  økonomiske  og  kommer- 
cielle Fangarme  omklamrer  Europa,  »von  Adria 
bis  Kap  Skagen«  —  eller  at  det  tyske  Rige  virkelig 
er  et  Reaktionens,  Arrogancens  og  Raahedens 
Land  —  skal  det  saa  være  en  Forbrydelse  at  frem- 
sætte disse  Meninger?  Hvis  Tyskland  virkelig 
ingen  Polyp  er,  men  en  lille  fredelig  Havesnegl, 
saa  vil  det  være  nemt  at  bevise  det.  Hvis  Tysk- 
land er  et  Arnested  for  politisk  Fremskridt,  be- 
skeden Selverkendelse  og  urbane  Sæder,  vil  dette 
Indtryk  uvilkaarligt  meddele  sig  til  alle,  der  be- 
søger det  eller  kommer  i  Berøring  med  Landets 
Indbyggere.  Hvorfor  taler  man  om  »fransk  Høf- 
lighed, »engelsk  Gentlemanlikeness«,  »spansk 
Stolthed«,  uden  fordi  disse  Betegnelser  er  ligesom 

Generalnævnere  for  de  Indtryk,  Generationer  og 
Generationer  har  modtaget  af  de  ovennævnte  Na- 
tioner. Man  taler  om  »tysk  Gemiithlichkeit«,  og 
denne  Egenskab  er  sikkert  ogsaa  den  mest  iøjne- 
faldende hos  »das  grosse  Vaterland« s  Beboere. 
Det  er  en  Privatlivsdyd,  som  bedst  udfolder  sig  i 
et  mmitert  Lag,  ved  et  Miinchener  Masskrug  eller 
en  duftende  Moselvin.  Men  den  Gemiithliche  ved 
Maibowlen  kan  særdeles  vel  være  en  politisk 
Reaktionær,  og  det  er  ikke  udelukket,  at  han  i  sin 
Færd  (f.  Ex.  som  Embedsmand  eller  Officer)  kan 
være-  arrogant  og  raa  overfor  den  Underordnede 
og  derfor  Værgeløse. 

Og  her  falder  mig  en  Erindring  ind,  som  jeg 
vil  hidsætte.  Mange  vil  i  den  Person,  jeg  søger  at 
skildre,   genkende  den   typiske   Tysker. 

Han  var  Hauptmann  a.  D.,  en  af  hine  fir- 
skaarne,  bredskuldrede  Skikkelser,  som  man  uvil- 
kaarlig  betegner  med  Ordet  >en  jovial  Kæmpe«. 
Han  havde  gjort  Felttoget  1870 — 71  med,  var  nu 
mellem  de  50  og  de  60.  Haaret  saa  tætklippet,  at 
man  ikke  kunde  se,  om  det  endnu  var  blondt  eller 
allerede  hvidt  —  Øjnene  blaa,  af  denne  blege, 
kolde  Fajancefarve,  under  mægtige  bismarckske 
Øjenbryn.  Ansigtet  regelmæssigt,  kraftigt,  rød- 
musset,  med  stærk  Underkæbe.  En  Mand  med 
smalle  Læber  under  det  gule  Overskæg.  Dragten 
hverken  soigneret  eller  forsømt  —  ved  Guldkæden 
et  Kompas. 

Jeg  traf  ham  i  en  vesttysk  Grænseby  og  Fæst- 
ningsby,  en  Aften  i  en  Familie,  hvor  jeg  jævnlig 
kom.  En  af  disse  rigtig  hyggelige  tyske  Aftener, 
hvor  den  ene  lange  grønne  Flaske  tropper  op  efter 
den  anden  og  tømmes  —  og  tilsidst  kalder  Husher- 
ren en  tjenende  Aand  hen  til  sig,  hvisker,  tager 
Nøgleknippet  frem,  peger  paa  en  bestemt  Nøgle  — 
og  lidt  efter  serveres,  under  højtidelig  Tavshed, 
ægte  »Berncasteler  Doktor«,  en  ædel  Moselvin, 
hvoraf  der  kun  produceres  meget  lidt  —  hvert  Glas, 
vi  drikker,  har  en  Værdi  af  en  Reichsmark  ...  Og 
Sangen  klinger,  ført  af  vor  Hauptmanns  Bas  —  den 
skønne  tyske  Sang:    »Da  draussen  vor  dem  Tore« 

—  »Es  liegt  eine  Krone  im  griinen  Rhein«  —  »In 
einem  tiefen  Grunde«  —  hele  Tysklands  drøm- 
mende og  længselfulde  Vemod  .  .  . 

Det  var  Aftenen  —  det  var  den  tyske  Drue  og 
det  tyske  »Gemiith«. 

Til  næste  Dag  var  fastsat  en  Automobiludflugt 
for  at  bese  de  store  Slagpladser  i  Nærheden  af  Byen 

—  Slagpladserne  fra  1870 — 71.  Vor  Hauptmann 
a.  D.  vilde  være  Fører  og  forklare  os  alt  —  han 
havde  jo  selv  været  med.  Dagen  gik  —  vi  kørte 
fra  Sted  til  Sted  —  Hauptmann'en  var  utrættelig  i 
at  forklare,  stod  paa  de  historiske  Højder  med  Kom- 
passet i  Haanden  —  hist  ovre  kom  Prins  Friedrich 
Karl  —  i  Landsbyen  dér  var  det,  at  Bazaine  tilsidst 
af  Fortvivlelse  gav  sig  til  at  spille  Billard  paa 
Kroen  .  .  . 

Dagen  led,  Motoren  snurrede  utrætteligt,  da  vi 
endelig  naaede  tilJjage  til  Byen,  viste  Taxametret  62 
Mark.  Et  Par  Gange  undervejs  havde  jeg  gjort  vor 
Hauptmann  opmærksom  paa  de  høje  Tal,  der  efter- 
haanden  viste  sig  bag  den  lille  Rude,  men  han  slog 
det  hen.  Nu,  da  Betalingen  skulde  ske,  var  det  ham 
pludselig  klart,  at  han  var  bleven  snydt.  I  hvert 
Fald  betale  vilde  han  ikke. 

Vi  holdt  foran  en  af  Byens  store  Restauranter, 
hvor  vi  vilde  indtage  en  Forfriskning,  og  en  Gruppe 
samlede  vi  hurtigt.  »Jeg  har  set.  De  pillede  ved 
Taxametret,«  sagde  Hauptmann'en  til  Chauffeuren. 
—  »Hvad  Gavn  skulde  jeg  have  deraf?«  svarede 
Chauffeuren  logisk.  »Jeg  skal  jo  kun  aflevere  paa 
Kontoret,  hvad  Taxametret  viser!«  —  »Aa,  De  er  i 
Ledtog  med  dem.  De  faar  Deres  Procenter!«  in- 
sinuerede Hauptmann'en.  —  Chauffeuren  blev  lidt 
rød,  men  beherskede  sig:  »Jeg  kan  kun  gentage,  at 
jeg  paa  Kontoret  skal  aflevere,  hvad  Taxametret  vi- 
ser!« —  »Vel.  Saa  sig  paa  Kontoret,  at  man  sen- 
der mig  en  Regning!«  —  »Jeg  skal  betale  nu  i 
Aften,  Herr  Hauptmann!  Kontoret  giver  ingen 
Kredit.     Vil  De,  at  jeg  skal  betale  for  Dem?« 

Denne  Appel  til  vor  Hauptmann's  Billigheds- 
følelse  havde  imidlertid  ganske  den  modsatte  Virk- 
ning af  den  tilsigtede.  Hauptmann'en,  som  allerede 
var  i  Færd  med  at  gaa  ind  i  Restauranten,  snurrede 
rundt  paa  Hælen  og  traadte  tæt  ind  til  Chauffeuren. 
Han  var  ligbleg,  hele  det  store  Korpus  dirrede  af 
Harme.     Og  med  sit  Ansigt  lige  ind  i  ChaufTeurens 

brølede  han:  »Og  det  vover  De?  Det  vover  De  at 
sige  til  mig!  So  ein  Kerl  —  so  ein  Tier  —  so  ein 
Hund!«  Han  stammede,  fandt  ikke  Ordene,  fik  ikke 
Vejret.  Ingen  af  de  tyske  Herrer,  som  havde  været 
med  paa  Turen,  og  som  stod  hos,  greb  ind.  Og  da 
jeg  Fremmede  forsøgte  et  mæglende  »Aber,  Herr 
Hauptmann!«  blev  jeg  ublidt  vist  af:  »Lassen  Sie 
mich!«  Og  endnu  tættere  ind  til  Ghauffeuren  hvæ- 
sede han:  »Noch  ein  Wort  —  und  ich  schlage  dir 
in' s  Gesicht!« 

Da  skete  der  noget  forunderligt  og  uhyggeligt 
—  Chauffeuren  slog  Hælene  sammen  og  stod  ret. 

Og  med  Hænder,  der  endnu  skælvede  af  det 
Sindsoprør,  han  havde  været  i,  skrev  Hauptmann'en 
sit  Navn  paa  et  Blad  i  sin  Notebog,  rev  det  ud  og 
rakte  det  til  Chauffeuren.  »Dér  er  mit  Navn,  min 
Adresse!     Omkring!     Marsch!« 

Der  lød  ikke  en  Misbilligelse,  ikke  saa  meget 
som  en  truende  Mumlen  fra  Gruppen  om  os,  skønt 
det  var  ved  Fyraften,  og  der  var  mange  Arbejdere 
paa  Gaden. 

Men  dette  var  Dagen  —  efter  Aftenens  Vin  og 
Sang,  Arrogancens  og  Raahedens  Dag. 


Enhver,  som  har  haft  Lejlighed  til  at  færdes  i 
tyske  Militærkredse  (jeg  paakalder  Karl  Larsen!), 
vil  af  egen  Erfaring  kunne  fremdrage  lignende  Op- 
trin.  Den  tyske  Overordnedes  Brutalitet  mødtes  her 

med  den  tyske  Underordnedes  Servilitet.  Saaledes 
er  den  tyske  Officer  vant  til  at  kommandere  —  og 
saaledes  er  han  vant  til  at  blive  lystret. 

Med  disse  Principer  rykker  han  nu  ind  i  et 
Land,  hvis  Kultur  er  fransk.  Lad  Liége  nok  saa 
meget  blive  kaldt  Liittich  —  man  er  intet  Øjeblik  i 
Tvivl  om,  at  her  befinder  man  sig  ikke  længer  paa 
germansk  Aandsgrund.  Jeg  husker  mit  første  Ind- 
tryk, i  1901,  af  Liége  som  noget  lyst,  let  muntert 

—  de  høje,  klare  Kirker  med  Hvælvingernes  bro- 
gede Ribber  —  noget  fornuftigt,  velordnet  —  de 
lukkede  Huse,  de  høje  Havemure,  hvor  Grønt  og 
Blomster  fra  skjulte  Haver  vældede  ud  over  —  en- 
delig af  noget  gammeldags  og  gammeldags  høfligt 

—  de  morsomme  Trappegader:  Rue  Thier  la  Fon- 
taine,  Degrés  des  Tisserands,  og  Konerne,  som  efter 
lang  Passiar  paa  Hjørnet  sagde  hinanden  Farvel 
med  et  fint:  Bonsoir,  Madame! 

I  denne  Verden,  som  endnu  bærer  Præget  af 
le  grand  siede,  har  det  tyske  Gemiith  ingen  Værdi, 
fordi  det  er  bundet  til  Sproget  og  ikke  kan  over- 
føres. Tilbage  bliver  kun  Raaheden,  Arrogancen, 
Brutaliteten,  som  krænker,  ophidser  og  oprører  den 
Bevidsthed  om  enhver  Personligheds  Værd  og  den 
Følelse  for  den  Enkeltes  Ret,  som  er  uadskillelige 
fra  vesterlandsk  (o:  latinsk-keltisk)  Civilisation. 

I  de  nye  Omgivelser  maa  den  tyske  Officer  (og 
den  tyske  Soldat,  thi  Aanden  er  den  samme,  fra  den 
øverste  General  til  den  mindste  Korporal  og  til  den 
ringeste    Menige)     nødvendigvis    støde    an.     Uden 

Hensyn  til,  at  det  er  et  fremmed  Land,  han  befinder 
sig  i,  et  fremmed  Folk,  der  omgiver  ham,  opfører 
Tyskeren  sig,  som  om  han  var  blandt  sine  egne. 
Det  er  givet,  at  ingen  fransk,  ingen  engelsk,  ingen 
italiensk  Chauffeur  vilde  have  fmidet  sig  i  en  Be- 
handling som  den  ovenfor  skildrede.  Ingen  belgisk 
heller  —  og  det  er  det,  som  Tyskeren  ikke  kan  for- 
staa.  Han,  som  hjemmefra  er  vant  til,  at  man  kys- 
ser den  Støvle,  hvormed  man  er  bleven  sparket  — 
han  opdager  med  Forundring,  med  Forfærdelse, 
med  Forargelse,  med  Harme,  tilsidst  med  hellig,  ret- 
færdig Vrede  —  at  man  sparker  igen.  Og  da  ken- 
der hans  Raseri  ingen  Grænser,  Stemmen  næsten 
svigter  ham,  det  er  knap  nok,  han  fmder  Skældsord 
voldsomme  nok  til  at  udlade  den  Sindsbevægelse, 
der  ryster  ham  fra  Hoved  til  Fod:  »Blutdurstige 
Bevolkerung!  Barbarisches  Betragen!  Verbrecher! 
Meuchelmorder!  —  So  ein  Kerl,  so  ein  Hund,  so  ein 
Tier!  Noch  ein  Wort,  und  ich  schlage  dir  in's  Ge- 
sicht!« 

Og  der  kom  nok  et  Ord  fra  belgisk  Side  —  og 
Slaget  faldt  —  den  pansrede  tyske  Næves  Slag  i 
Ansigtet  paa  al  Menneskelighed  .  .  . 

Saa  —  »nu  kommer  de  igen,  de  forbandede 
Bondegriller«,  som  Jeppe  siger.  Det  er  jo  Tyskerne, 
der  er  de  forurettede,  ikke  Belgierne!  Lad  mig 
vende  tilbage  til  »Die  Wahrheit  iiber  den  Krieg«! 

Midt  i  August  Maaned  udsendte  den  tyske  Re- 
gering en  Advarsel  til  den  belgiske  Regering  af  føl- 
gende Indhold: 

»Den  kongelige  belgiske  Regering  har  tilbage- 
vist Tysklands  oprigtig  mente  Tilbud  om  at  spare 
dens  Land  Krigens  Rædsler.  Den  har  med  Vaaben 
i  Haand  sat  sig  til  Modværge  mod  den  ved  de  af 
Tysklands  Modstandere  foretagne  Skridt  nødvendig- 
gjorte Indmarsch  —  den  har  villet  Krigen.  Trods 
Noten  af  8.  August,  i  hvilken  den  belgiske  Regering 
meddeler,  at  den,  efter  almindelig  Skik,  kun  vil  føre 
Krigen  med  uniformeret  Mandskab,  har  i  Kampene 
om  Liittich  talrige  Folk  taget  Del  i  Kampen  under 
civil  Klædnings  Beskyttelse.  De  har  ikke  blot  skudt 
paa  de  tyske  Tropper,  de  har  paa  grusom  Vis 
ihjælslaaet  Saarede  og  nedskudt  Læger,  som  virkede 
i  deres  Kald.  Samtidig  har  i  Antwerpen  Pøblen  paa 
barbarisk  Maade  ødelagt  tysk  Ejendom,  paa  besti- 
alsk Maade  nedsablet  Kvinder  og  Børn.  Tyskland 
kræver  for  den  hele  kultiverede  Verdens  Aasyn 
Regnskab  for  disse  Uskyldiges  Blod,  for  den  al 
Civilisation  spottende  Maade,  hvorpaa  Belgien  fører 
Krig.  Naar  Krigen  fra  nu  af  antager  en  grusom 
Karakter,  bærer  Belgien  Skylden.  For  at  beskytte 
de  tyske  Tropper  mod  den  løsslupne  Folkelidenskab 
vil  fra  nu  af  enhver  Ikke-Uniformeret,  som  ikke  ved 
tydelig  kendelige  Tegn  er  betegnet  som  berettiget 
til  Kampen,  blive  behandlet  som  staaende  udenfor 
Folkeretten,  saafremt  han  deltager  i  Kampen,  for- 
styrrer de  tyske  Retræteforbindelser,  gennemskærer 
Telegraftraade,  foretager  Sprængninger,  kortsagt 
paa  hvilken  som  helst  Maade  uberettiget  tager  Del 

i  Krigshandlingen.  Han  vil  blive  behandlet  som 
Friskytte  og  efter  Krigsretsdom  strax  blive  skudt. «^) 

En  naiv  Mand  kunde  indvende:  »Altsaa  naar 
en  Røver  bryder  ind  i  mit  Hus,  og  jeg  springer  ud 
af  Sengen  og  værger  for  mig  med,  hvad  jeg  har  ved 
Haanden  —  en  Ildrager  eller  en  Malmlysestage  — 
og  det  lykkes  mig  at  tilføje  Røveren  nogle  Buler,  saa 
skal  han  have  Lov  til  at  gaa  ud  paa  Gaden  og  klage 
højlydt  over,  at  jeg  ikke  har  forsvaret  mig  med  en 
Browningpistol  eller  et  andet  regulært  Vaaben?  Og 
han  —  Røveren,  som  intet  har  at  gøre  i  mit  Hus  — 
han  skal  staa  frem  »for  den  civiliserede  Verdens 
Aasyn«  og  kalde  mig  »bestialsk«,  mig,  den  Over- 
faldne? Han  skal  have  Lov  til,  i  et  Overmaal  af 
skinhellig  Frækhed,  at  kræve  mig  til  Regnskab  for 
det  udgydte  »uskyldige  Blod«  —  det  Blod,  som 
aldrig  vilde  have  flydt,  hvis  han  ikke  var  brudt  ind 
hos  mig?« 

Men  over  sligt  undres  kun  den  Naive.  Natur- 
ligvis er  det  Lammets  Fejl,  at  det  ikke  ligger  stille, 
mens  Ulven  æder  det. 

—  Og  efter  at  have  skrevet  disse  Ord,  kan  jeg 
ikke  mere  holde  Ironien  vedlige!  Det  er  for  utro- 
ligt, hvad  Tysklands  Penneførere,  officielle  og  an- 
dre, har  tilladt  sig  af  Besudling  og  Bagvaskelse  af 
et  Folk,  der  —  i  værste  Fald  —  har  kæmpet  en 
Fortvivlelsens  og  Forbitrelsens  Kamp  for  Land  og 
Arne  mod  en  overmægtig  Voldsmand.     Hvad  var 


»)  Wh.  S.  61. 

Klokke  Roland 

vel  Andreas  Hofer  og  haiis  Tyrolere  andet  end  Fri- 
skytter —  et  Folk  i  Vaaben  til  Kamp  for  Liv  og 
Død?  Deres  Navne  er  i  Ære  —  Hof  er  er  en  Helt 
—  mens  Belgierne,  hvis  de  gør  det  samme  som  for 
hundrede  Aar  siden  Tyrolerne,  er  »Snigmordere« 
og  »Bestier«! 

Men  det  er  end  ikke  bevist,  at  de  har  gjort  det 
samme.     Lad  os  se  de  tyske  Beviser! 

De  har  gennemgaaende  ét  Præg  fælles  —  de 
er  næsten  alle  svævende,  holdt  i  Ubestemthed.  In- 
gen eller  kun  vage  Stedsangivelser.  Ingen  Navne 
paa  de  Personer,  Talen  er  om. 

Man  læser  f.  Ex.  i  et  af  de  offentliggjorte  Do- 
kumenter —  en  Indberetning  fra  en  Militærlæge: 

»I  en  Landsby  ved  Verviers  fandt  vi  en  enkelt 
Soldat  med  bagbundne  Hænder  og  udstukne  Øjne.« 

Hvilken  Landsby?  Hvad  var  Soldatens  Navn? 
Naar  blev  han  fundet  —  under  hvilke  Omstændig- 
heder? Hvor  er  Vidnesbyrdet  fra  dem,  der  har  set 
ham? 

Militærlægen  fortæller  videre: 

»I  en  Landsby  træder  en  ung  Kvinde  hen  til 
et  [Militær]  Automobil,  holder  ChaufTeuren  en  Re- 
volver for  Panden  og  skyder  ham  over  Ende.« 

Atter  samme  Ubestemthed.  Hvilken  Landsby? 
Hvad  hed  Chauffeuren? 

Og  saaledes  videre.  Vi  har  at  tro  det  tyske 
»Es  ist  wahr  — «,  som  vi  har  at  tro  det  tyske  »Es 
ist  nicht  wahr  — «. 

Rent  undtagelsesvis  findes  en  Stedsangivelse. 
Saaledes  berettes  to  Tilfælde  fra  Landsbyen  Gem- 
menich,  lige  ved  Grænsen.  Her  er  »en  Herre  fra 
x\achen«  (Navn?  Stand?  Alder?)  bleven  dræbt,  mens 
han  et  Øjeblik  havde  forladt  sit  Automobil  for  at 
træde  af  paa  Naturens  Vegne.  Her  er  der  bleven 
skudt  fra  Husene  paa  en  Sanitetskolonne  (hvilken? 
Navnene  paa  dens  Officerer,  dens  Læger  —  Vidnes- 
byrdene fra  de  beskudte  Sygeplejersker?  Alt 
mangler) . 

Men  saaledes  aflægger  man  ikke  Vidnesbyrd 
for  Sandheden  —  saaledes  aflægger  man  end  ikke 
falsk  Vidnesbyrd.     Der  maa  lidt  mere  til. 

Militærlægen  paakalder  endnu  vor  Medliden- 
hed for  en  Soldat,  hvem  der  er  bleven  skudt  paa 
fra  en  Hæk,  »saa  at  Huden  endnu  sidder  fuld  af 
Krudtkorn«  (dass  auf  der  Haut  noch  alles  voller 
Pulverkorner  sitzt.).  Og  derpaa  giver  han  sine  Fø- 
lelser Luft  —  trækker  alle  Registrene  ud  i  den  ger- 
manske Pathos  —  og  nu  svulmer  det  i  fulde  Toner 
som  en  Orgelfuga: 

»Det  er  altsaa  det  civiliserede  belgiske  Folks 
Kamp!  Og  da  skulde  Blodet  ikke  koge  i  Ens  Aarer, 
og  Raseriet  ikke  røve  En  Ens  Overlæg!  Og  dog 
undrer  Belgierne  sig,  naar  vi  hensynsløst  gaar  frem 
mod  Civilbefolkning,  der  blot  er  saa  meget  som  mis- 
tænkt for  slig  Misgærning.  Hjærtet  svulmer  i  Ens 
Bryst,  og  c'wis  Germaniciis  sum  er  bleven  et  stolt 
Ord,  naar  man  ser  vor  herlige  Hærs  stolte  Holdning, 
men  det  bløder  ogsaa  desto  mere,  naar  vore  stakkels 

7* 

Drenge  {unsere  armen  Jungens)  maa  forbløde  under 
en  Bondes  Haglsprøjte  eller  en  fanatisk  Belgier- 
indes  Køkkenkniv.  Da  skulde  det  kunne  tages  En 
ilde  op,  naar  man  jævner  de  Landsbyer  med  Jor- 
den, i  hvilke  vore  Folk  er  udsat  for  slige  An- 
greb?!«^) 

I  alle  de  offentliggjorte  Dokumenter  genfinder 
man  samme  utrolige  Stillen  Sandhed  og  Moral  paa 
Hovedet.  Aldrig  et  Øjebliks  Tvivl  om,  at  Tyskland 
jo  er  i  sin  gode  Ret,  naar  det  først  bryder  ind  i  et 
Land  —  derpaa  dekreterer,  hvordan  det  vil  bekæm- 
pes —  endelig  idømmer  og  exekverer  Straffe  (Døds- 
straffe) for  »nichtvorschriftsmåssigt«  Fædrelands- 
forsvar.     Det  er  den  tyske  Sans  —  ikke  for  Ret  og 


*)  »Ein  Herr  aus  Aachen  fåhrt  mit  Kraftwagcn  und  Militår- 
chauffeur  durch  einen  belgischen  Grenzort,  Gemmenich;  hinter 
dem  Ort  halt  der  Wagen,  der  Herr  steigt  aus,  geht  einige 
Schritte  abseits  zur  Verrichtung  eines  Bediirfnisses,  es  fållt 
ein  Schuss  aus  einer  Hecke,  der  Mann  sinkt  tot  hinteniiber. 
Das  also  ist  der  Kamp  des  zivilisierten  belgischen  Volkes.  Da 
soli  einem  nicht  das  Blut  in  den  Adern  kochen,  einem  nicht 
die  Wut  die  Uberlegung  rauben,  und  da  wundern  sich  die 
Belgier,  wenn  wir  gegen  Zivilbevolkerung,  die  auch  nur  im 
Verdacht  der  Tåterschaft  steht,  riicksichtslos  vorgehen.  Das 
Herz  geht  einem  auf,  und  civis  Germanicus  sum  ist  ein  stolzes 
Wort  geworden,  wenn  man  die  Haltung  unseres  herrlichen 
Heeres  sieht,  aber  es  blutet  auch  desto  mehr,  wenn  unsere 
armen  Jungens  verbluten  miissen  unter  der  Schrotspritze  eines 
Bauern  oder  dem  Kiickenmesser  einer  fanatischen  Belgierin. 
Da  soli  es  einem  iibelgenommen  werden,  wenn  man  die  Dorfer, 
in  denen  unsere  Leute  solchen  Angriffen  ausgesetzt  sind,  vom 
Erdboden  vertilgt?!«  (Wh.  S.  56). 

Retfærdighed  (thi  den  existerer  ikke  —  en  Traktat 
er  kun  »en  Lap  Papir«)  men  for  Orden  og  Korrekt- 
hed, som  her  virker.  Derfor  hedder  det  ogsaa,  tek- 
nisk koldblodigt,  i  en  tysk  Soldats  Beretning  om, 
hvordan  man  i  Louvain  stak  Ild  paa  et  Hus,  hvorfra 
der  var  skudt  paa  Tropperne:  » ef terhaanden  som 
Indvaanerne  kom  ud,  blev  de  skudt  ihjæl  (ab- 
geschossen)«.  Jeg  kan  ikke  paa  Dansk  gengive  det 
usigelig  rolige  i  dette  Udtryk  abgeschossen.  Det  er 
en  methodisk,  næsten  mekanisk  Handling  —  som 
at  stemple  Breve.  Døden  bliver  de  Paagældende 
verabfolgt  —  ligesom  Jærnbane-Automaterne  mod 
»Einwurf«  af  et  1  O-Pfennig- Stykke  »verabfolger«  en 
Pakke  Stollwerck-Chokolade. 


— Ja,  Louvain,  eller  rettereLowen,  siger  en  Stem- 
me, som  længe  har  ønsket  at  komme  til  Orde  — 
lad  os  tale  lidt  om  den  rare  By!  Alverden  har  saa- 
dan  en  Medlidenhed  med  den!  Men  véd  De,  at  det 
var  en  rén  Morderhule  —  at  der  i  alle  Husene  forud 
var  indlagt  Skydeskaar  for  at  lette  Befolkningen  det 
pæne  Arbejde!  Overfaldet  paa  os  —  thi  det  var  et 
Overfald,  paa  fredelige  Folk,  paa  en  fredelig  Hær! 
—  Overfaldet,  siger  jeg,  var  forud  organiseret,  rime- 
ligvis af  Byraadet,  maaske  endog  af  Regeringen^)  og 


')  Dette    stemmer  med  Hs.  Maj.  Kejser  Wilhelms  Opfattelse 
(se  ovenfor). 


102 


sikkert  nok  efter  Frankrigs  Tilskyndelse!  Jo  jo  — 
nette  Mikler,  d'Herrer  Belgiere! 

Saaledes  taler  man  fra  tysk  Side.  Og  denne 
Gang  har  man  Beviser  —  haandgribelige,  uom- 
stødelige Beviser!  Skulde  det  virkelig  være  Tilfæl- 
det? Uroligt  griber  man  efter  den  tyske  Kilde  — 
Retfærdighed  fremfor  alt,  Sandhed  fremfor  alt! 

Beviset  for  den  ovennævnte  Paastand  fremkom 
i  September  ifjor  i  »Hamburger  Nachrichten«  og 
nød  derpaa  den  Ære  at  blive  aftrykt  i  »Die  Wahr- 
heit  iiber  den  Krieg«.  Fra  denne  Sandhedsfakkel 
har  jeg  min  Oplysning. 

En  Kaptajn  i  den  tyske  Hær  skriver: 

».  .  .  Om  Beboernes  Adfærd  kan  el  Kulturfolk 
som  det  tyske  ikke  gøre  sig  noget  Begreb.  Jeg  tror 
at  have  Beviser  for,  at  Belgierne  officielt  er  bleven 
opfordrede  af  Franskmændene  til  denne  uhørte 
Franctireur-Krig.  Det  maa  være  Tilfældet,  thi 
samtlige  Huse  her  bagved  min  Stilling,  som  jeg  hid- 
til har  undersøgt,  omtrent  ti  i  Tallet,  er  længst  satte 
i  Stand  til  denne  Fremgangsmaade.  Husene  har  i 
Tagene  fabrikmæssigt  af  sagkyndig  Haand  frem- 
stillede Skydeskaar.  Det  er  til  Dels  Jærnrør  gen- 
nem Muren  med  en  Klap  af  Staal,  der  aabner  sig 
udad.  Naar  de  stikker  Geværet  ud  for  at  skyde, 
springer  Klappen  op.  Efter  Skuddet  trækker  de  Ge- 
været tilbage,  og  Klappen  lukker  sig.  Paa  flere  Huse 
er  Tingesterne  saadan  indrettede  (jeg  har  gennem- 
søgt dem  alle,  personligt,  med  mine  Delingsførere), 
at  de  udefra  nøjagtigt  ser  ud  som  saakaldte  Blænd- 

stene,  der  tjener  til  Prydelse.  Midterstykket  er  en 
Jærnklap,  cementeret  udefra,  maa  altsaa  være  for- 
færdiget allerede  før  Krigen,  og  min  Anskuelse  er, 
at  Belgien  har  forberedt  sig  systematisk  herpaa.  I 
det  Hus  (en  Villa,  der  tilhører  meget  velhavende 
Folk),  hvor  vi  opholder  os,  har  Staalklapperne  alle 
Nummer  3350.  Tingesterne  synes  altsaa  at  være 
fremstillede  i  en  Fabrik  og  nummererede  efter  de 
Huse,  hvortil  de  er  leverede.«^) 


')  .  .  .  Von  dem  Verhalten  der  Einwohner  kann  sich  ein 
Kulturvoik  wie  das  deutsche  Volk  kelnen  Begriff  machen.  Ich 
glaube  Beweise  zu  haben,  dass  die  Belgier  von  den  Franzosen 
zu  diesem  unerhorten  Franktireurkrieg  officiell  aufgefordert 
worden  sind.  Das  muss  der  Fall  sein,  da  såmtliclie  Håuser 
hier,  die  ich  bisher  hinter  meiner  Stellung  untersucht  håbe 
(etwa  10  an  der  Zahl),  von  langer  Hånd  vorbereitet  sind  zu 
diesem  Vorgehen.  Die  Håuser  haben  in  den  Dåchern  fabrik- 
måssig  von  sachkundiger  Hånd  hergestellte  Schiessscharten. 
Zum  Teil  sind  es  Eisenrohren  durch  die  Mauer  durch  mit  einer 
Klappe  aus  Stahl,  die  nach  aussen  aufklappt.  Wenn  sie  das 
Gewehr  zum  Schusse  durchstecken,  klappt  die  Klappe  auf. 
Nach  dem  Schuss  ziehen  sie  das  Gewehr  zuriick,  und  die 
Klappe  schliesst  sich.  Bei  mehreren  Håusern  (ich  håbe  sie 
alle  durchsucht,  personlich  mit  meinen  Zugfiihrern;  sind  die 
Dinger  so  angefertlgt,  dass  sie  von  aussen  genau  aussehen  wie 
sogenannte  Blendsteine,  die  zur  Verzierung  dienen.  Das  Mittel- 
stiick  ist  eine  eiserne  Klappe,  von  aussen  zementiert,  muss 
also  schon  vor  dem  Kriege  angefertigt  sein,  und  meine  Ansicht 
ist,  dass  sich  Belgien  hierfiir  systematisch  vorbereitet  hat.  Die 
stahlernen  Klappen  haben  alle  die  Nummer  3350  in  dem  Hause 
(eine  Villa  sehr  wohlhabender  Leute),  in  dem  wir  unterge- 
krochen  sind.     Die  Dinger    schelnen    also  in  einer  Fabrik  her- 

Dette  er  saa  vanvittigt,  at  man  ikke  véd,  om 
man  skal  le  eller  græde.  Som  enhver,  der  har  levet 
i  Belgien,  véd  (og  som  den  tyske  Kaptajn  ved  Fore- 
spørgsel kunde  have  erfaret)  tjener  disse  Jærnrør  til 
Befæstelse  af  Stilladserne  ved  forefaldende  Repara- 
tioner for  ikke  at  ødelægge  Fagaden  (saaledes  som 
man  gør  i  Danmark  ved  at  slaa  Huller  i  Muren  til 
Stilladsbjælkerne).  De  findes  især  paa  velhavende 
Folks  Huse,  men  i  et  saadant  befinder  vor  Kaptajn 
sig  jo  ogsaa.  De  er  leverede  fra  en  Fabrik  —  men 
det  er  ogsaa  det  eneste  rigtige  i  den  tyske  Hypo- 
these.  De  ydre  Klapper,  som  har  forekommet  Hr. 
Kaptajnen  saa  særligt  mistænkelige,  skal  naturligvis 
forhindre  Træk  gennem  Rørene. 

Og  paa  Grundlag  af  sligt  Nonsens  opbygges  nu 
en  hel  Theori  om  forudgaaende  Aftale  med  Frank- 
rig om  at  forberede  en  Guerillakrig  (det  var  jo  klart, 
at  Tyskerne  maatte  komme  til  Louvain,  ikke?).  Og 
det  hele  Tøjeri  bliver  ikke  vist  tilbage  til  den  stak- 
kels forvirrede  Hjærne,  hvoraf  det  er  udsprunget, 
men  nyder  den  Ære  at  blive  trykt  af  som  et  vigtigt 
Vidnesbyrd  mod  Belgien.  Intet  giver  en  bedre  Fore- 
stilling om,  hvor  slet  den  tyske  Sag  er,  end  at  den 
maa  nøjes  med  slige  Forsvarere.^) 


gesteilt    zu    sein    und    nach  den   Håusern,    fiir  die  sie  geliefer 
sind,  numeriert  zu  sein.     (Wh.  S.  60). 

^  Efter  samme  Kilde  skulde  der  i  »næsten  alle  Kirketaarnes 
være  opstillet  Maskingeværer.  »Næsten  alle«  er  lidt  rigeligt. 
Men  i  flere  Tilfælde  var  Mitrailleuser  af  den  belgiske  Hær  op- 
stillet i  Kirketaarne    og,    ved    det   hastige  Tilbagetog,    efterladt 

Der  er  fra  tysk  Side  i  det  Aar,  Krigen  nu  har 
varet,  men  især  i  dens  første  Maaneder  bleven  frem- 
sat den  ene  Beskyldning  efter  den  anden  —  alle  i 
samme  Hensigt:  at  sværte  Belgien,  saa  at  Tyskland 
ikke  skulde  staa  altfor  sort.  Tyskland  haaber  na- 
turligvis ikke  paa  at  blive  hvid,  uskyldshvid  —  »den 
Overtro,  at  Tigrene  æder  Mennesker,  er  meget  van- 
skelig at  udrydde,«  siger  den  gamle  Tigermoder  i 
Hitopadega.  Men  blot  Tyskland  kunde  blive  graa, 
»feltgraa«  —  mer  forlanger  det  ikke!  Det  haaber 
ikke  paa  Frifindelse  for  Guds  og  Menneskehedens 
Domstol,  blot  paa  lidt  »formildende  Omstændig- 
heder«. Naar  det  kun  maa  slippe  for  Helved,  vil  det 
gærne  døje  Skærsilden  til  Verdens  Ende! 

Ud  fra  denne  oprevne  Sindstilstand  er  hele 
Tysklands  Pressekampagne  mod  Belgien  at  forstaa. 
Da  man  ikke  kan  arbejde  med  Sandheden,  »arbej- 
der man«  (for  at  citere  de  93)  »med  Forvansknin- 
ger og  Mistænkeliggørelser«.  Her  skal  endnu  kun 
gennemgaas  et  Par  saadanne.  Der  fremsættes  sta- 
dig nye  —  som  Børn  puster  Sæbebobler.  De  skin- 
der. (Grondijs:  Les  Allemands  en  Belgiqiie,  p.  37  —  38).  Heraf 
tog  Tyskerne  imidlertid  Anledning  til  Repressalier  mod  den 
civile  Befolkning.  —  I  tyske  Soldaterbreve  er  der  jævnlig 
Tale  om  Landsbj'er,  hvor  »Præsten  havde  anbragt  en  Mitrail- 
leuse  i  Kirketaarnet  for  at  skyde  paa  de  tyske  Tropper«. 
Den  tyske  Hær  i  Belgien  bestod  væsentlig  af  Protestanter,  for 
hvem  den  katholske  Præst  stod  som  et  uhyggeligt  Væsen,  i 
Stand  til  enhver  Misgerning!  Se  Gennemgangen  af  denne  Fabel 
i  Maurizio  Vaes:  L'onore  e  l'innocenza  del  clero  belga  rivendicati 
(Roma  1915)  p.  42-48. 

ner  et  Øjeblik,  opblæste  og  i  straalende  Farver.  Saa 
brister  de  og  bliver  til  den  Draabe  smudsigt  Vand, 
hvoraf  de  er  opstaaet. 

I.  »Den  belgiske  Regering  har  aabent  tilskyn- 
det den  belgiske  Civilbefolkning  til  at  deltage  i 
Kampen  og  har  allerede  længe  omhyggelig  forberedt 
denne  Deltagelse.«  Især  »i  Kampene  om  Luttich« 
skulde  dette  have  fundet  Sted.^)  —  Tyske  illustre- 
rede Blade  søgte  at  bevise  denne  Paastand  ved  at 
bringe  Fotografier  af  »belgiske  Franctireurs«.  Det 
viste  sig  derved,  at  disse  »Friskytter«  var  Soldater 
af  den  belgiske  Borgervæbning  {Garde  civique),  sva- 
rende til  den  tyske  »Landsturm«.  Og  denne  bel- 
giske »Landsturm«  var,  i  fuld  Overensstemmelse 
med  Haager-Konventionens  Betingelser,  et  af  den 
belgiske  Regering  ved  Krigens  Udbrud  opbudt,  i  sin 
særlige  Uniform  kæmpende  regulært  Korps.  Alle- 
rede den  8.  August  meddelte  den  belgiske  Regering, 
via  det  spanske  Gesandtskab  i  Bruxelles,  den  tyske 
Regering,  at  la  Garde  civique  vilde  tage  Del  i  Kam- 
pen.^) 


1)  Kejser  Wilhelm  (Wh.  163). 

^)  Haagerkonventionens  fire  Bestemmelser,  som  alle  opfyldtes 
af  den  belgiske  Garde  civique,  er:  1.  at  have  en  for  sine  Under- 
ordnede ansvarlig  Person  i  Spidsen  —  2.  at  bære  en  fast  og  i 
Afstand  let  kendelig  Distinktion  —  3.  bære  Vaabnene  aabent 
—  4.  iøvrigt  iagttage  Krigens  skrevne  og  uskrevne  Love  (lois 
et  coutiimes).  Se  Waxweiler  »Det  neutrale  og  loyale  Belgien«, 
fransk  Udg.  p.  200-212,  dansk  Udg.  p.  181—192,  og  samme 
Værk  paa  Tysk  »Hat  Belgien  sein  Schicksal  verschuldet?«  von 

Skal  det  hermed  være  sagt,  at  Belgierne  aldrig 
har  ført  noget,  der  kunde  ligne  en  Guerillakrig  mod 
den  i  deres  Land  indbrudte  Fjende  —  som  Spa- 
nierne førte  den  mod  Napoleon?  Emil  Waxweiler, 
Direktør  for  Solvay-Institutet  i  Bruxelles,  en  ver- 
denskendt og  verdensagtet  Mand,  har  stillet  sig  dette 
Spørgsmaal.     Hans  Svar  er: 

»Det  kom  rimeligvis  til  enkeltstaaende  og  gan- 
ske undtagelsesvise  Angreb«.  Tilforladelige  Venner 
har  saaledes  meddelt  ham,  at  Krybskytter  to  Steder 
har  skudt  paa  tyske  Tropper.  »Dette,«  siger  han, 
»kan  ogsaa  være  forekommet  anden  Steds.« 

Men  dernæst,  siger  han,  foreligger  der  en  Mæng- 
de Fejltagelser.     Han  anfører  enkelte: 

Et  tysk  Tog  holdt  i  Sept.  1914  ved  Stationen 
Jurbise  mellem  Mons  og  Bruxelles,  da  et  Knald- 
signal gik  løs.  De  tyske  Soldater  i  Toget  hørte 
Knaldet  og  troede,  det  drejede  sig  om  et  Angreb  af 
Friskytter.  De  greb  nogle  Bønder,  som  arbejdede 
i  Nærheden,  og  skød  dem  ned.  Senere  blev  Misfor- 
staaelsen  opklaret,  Soldaterne  udtrykte  deres  Bekla- 
gelse og  drog  videre. 

I  den  lille  flamske  By  Waereghem  ligger  bel- 
giske Linjesoldater  paa  Lur  bag  nogle  Bondegaarde 
og  skyder  derfra  paa  forbipasserende  tyske  Tropper. 
Ogsaa  dette  opfattes  som  et  Friskytte-Angreb,  og 
Gaardene  afbrændes  til  Straf. 


Prof.,    Dr.    Emil  Waxweiler,    Direktor    des  Solvay-Instituts   an 
der  Universitåt  Briissel.    (Zurich  1915)  S.  176—188. 

I  en  wallonsk  By  bliver  en  tysk  Officer  dræbt 
ved  et  Geværskud.  Man  tager  Borgmesteren  til 
Fange  for  at  henrette  ham  til  Straf  (i  Kraft  af  det 
specielle  tyske  System  »for  Smed  at  rette  Bager«, 
som  principmæssigt  og  blodigt  er  bleven  gennemført 
Belgien  over).  »Skyd  mig  kun,«  erklærer  Borgme- 
steren,« men  foretag  først  Autopsie  af  den  Dræbte.« 
Dette  sker,  og  man  finder,  at  han  er  faldet  for  en 
tysk  Kugle.  Her  —  som  i  flere  andre  Tilfælde  — 
bliver  et  Fejlskud  til  et  Attentat.  Men  dette  Punkt 
skal  siden  behandles  nøjere. 

II.  »Belgiske  unge  Piger  har  paa  Slagmarken 
stukket  Øjnene  ud  paa  værgeløse  Saarede.«^) 

Det  er  ingen  ringere  end  selve  det  tyske  Riges 
Kansler,  som  udslynger  en  saadan  Beskyldning.  Den 
findes  gentaget  atter  og  atter  i  den  tyske  (og  tysk- 
venlige) Presse  —  saaledes  i  en  Artikel  af  Parla- 
menghi  Crispi,  der  i  det  (nu  forsvundne!)  Romer- 
blad Concordia,  ikke  skammer  sig  ved  at  skrive: 
»Belgiens  kyske  Jomfruer  lukkede  først  de  tyske 
Soldater  ind  i  deres  Huse«  og  overfaldt  dem  derpaa, 
mens  de  sov!  Ved  den  af  »Vorwårts«  siden  22.  Ok- 
tober ifjor  foranstaltede  Undersøgelse,  og  senere  ved 
to  i  Tyskland  indsatte  officielle  Kommissioner  blev 
det  bevist,  at  der  absolut  intet  forelaa,  som  beretti- 
gede til  saa  grufulde  Beskyldninger,  og  at  man  her 
stod  overfor  ren  Opdigtelse  —  »das  Marchen  von 
den  ausgestochenen  Augen,«    som    det  socialdemo- 

1)  Wh.  166. 

kratiske  Blad  rigtig  sagde.  Legenden  er  —  mener 
Waxweiler  —  rimeligvis  opstaaet  ved,  at  mange 
Saarede  har  mistet  Øjnene  ved  Splinter  af  Shrap- 
nellbomber,  idet  disse  netop  exploderer  i  Højde  med 
Hovedet/)  Det  forlyder,  at  Hs.  Excellence  Beth- 
mann-Hollweg  har  gjort  »de  belgiske  unge  Piger« 
sin  Undskyldning. 


Mais  revenons  å  nos  moutons!  Denne  Gang 
passer  Ordet  virkelig.  Lad  os  vende  tilbage  til  vore 
tyske  Lam  og  det  Martyrium,  de  led,  mellem  »de 
belgiske  Sjakaler«.  (Dette  smukke  Navn  er  opfun- 
det af  den  tyske  Dramatiker  Herbert  Eulenberg^), 
aabenbart  i  Overensstemmelse  med  det  gamle  Ord: 
»Skam  og  Skade  følges  ad.»)  Lad  os  vende  tilbage 
til  de  93  Sandhedsvidners  Erklæring:  »Det  er  ikke 
sandt,  at  en  eneste  belgisk  Borgers  Liv  og  Ejendom 
er  bleven  rørt  (angetastet)  af  vore  Soldater,  uden 
at  den  bitreste  Nødværge  bød  det.«  Man  mærke  to 
Ord: 

ikke  en  eneste  —  og 

den  bitreste  Nødværge. 

At  dette  er  saaledes,  »derfor  indestaar  vi  med 
vort  Navn  og  Ære.« 

»)  Waxweiler,    1.  c,    fransk    Udg.    p.    229—232,    dansk    Udg. 
p.  208—210,  t5'sk  Udg.  p.  204—207. 
*)  Koln.  Zeitg.,  12.  Sept.  1914. 

Og  lad  saa  Sandhedens,  Virkelighedens  Kom- 
mentar lyde  —  stille,  simpel,  uden  Frase  og  uden 
Svulst  —  og  derfor  des  mere  hjærteskærende  og 
mere  gruopvækkende  —  som  et  klagende  Stabat 
mater,  hvorunder  et  Dies  irae  toner  .  .  . 

Det  er  en  af  de  mange  —  Hundreder  og  atter 
Hundreder  Rapporter,  som  den  belgiske  Regerings- 
komité  har  modtaget.  Denne  Komité  blev  nedsat 
den  7.  August  1914  og  bestaar  af  følgende  Medlem- 
mer: Justitiarius  i  den  belgiske  Højesteret  van  Izeg- 
hem,  Præsident;  Cattier,  Universitetsprofessor  i 
Bruxelles,  Nys,  Højesteretsassessor  og  Universitets- 
professor i  international  Folkeret,  Verhagen,  Høje- 
steretsassessor, Wodon,  Universitetsprofessor — Med- 
lemmer; Gillard,  Departementschef  i  Justitsministe- 
riet, Sekretær.  En  anden  Afdeling  af  Komitéen  dan- 
nedes siden  i  Antwerpen  under  Forsæde  af  det  bel- 
giske Folkethings  fhv.  Formand,  Cooreman;  blandt 
Medlemmerne  er  den  tidligere  Næstformand  i  det 
belgiske  Senat,  Grev  Goblet  d'Alviella. 

Undersøgelsen  foretages  af  de  to  Komitéers 
Medlemmer,  som  berejser  de  af  Tyskerne  besøgte 
Egne  og  paa  Stedet  konstaterer,  hvad  der  er  fore- 
gaaet.  Rapporterne  udmærker  sig  ved  den  pinligste 
Nøjagtighed,  hvad  Angivelse  af  Sted,  Tid  o.  s.  v.  an- 
gaar.  Hvis  overhovedet  historiske  Dokumenter  har 
nogen  Værdi,  er  det  disse. 

Jeg  tager  ud  af  dette  store  Dossier  én  Indberet- 
ning —  en  eneste.  Den  findes  i  den  ovennævnte  bel- 
giske Komités  Protokol  for  Mødet  den  18.  December 


111 


1914.  Den  hidrører  fra  et  Øjenvidne,  Mademoiselle 
Aline  Diericx,  og  skildrer,  hvad  der  foregik  i  den 
belgiske  Landsby  Surice  den  24.  August  1914.  Den 
lyder  saaledes^): 

»Surice  var  en  lille  Landsby  paa  lidt  over  600 
Indbyggere,  hørende  ind  under  Kommunen  Floren- 
nes.  Fjærn  fra  de  store  Landeveje  genemskæres  den 
kun  af  Chausséen  fra  Rosée  til  Mariembourg,  via 
Romedenne,  Romerie  og  Matagne,  og  Chausséen  fra 
Franchimont  til  Soulme  og  Gochénée.  Befolkningen 
bestod  af  meget  fredelige  Folk,  for  største  Delen 
Landmænd;  Landsbyen  var  renlig.  Husene  velholdte, 
alt  aandede  Velvære. 

»Fra  Juni  Maaned  af  laa  jeg  paa  Landet  hos 
min  Søster,  Madame  de  Gaiffier.  Vor  Niece  Marie- 
Louise,  vor  Broder  Ernests  Datter,  en  ung  Pige  paa 
femten  Aar,  boede  sammen  med  os.  Op  til  vort  Hus 
var  en  temmelig  stor  Forpagtergaard;  her  boede  den 
unge  Piges  Fader,  hans  Hustru  og  en  anden  ung 
Pige,  Marguerite,   sytten  Aar  gammel. 

»Omkring  den  14.  August  havde  en  fransk 
Troppeafdeling  taget  Stilling  ved  Surice.  Den  23., 
som  var  en  Søndag,  ankom  der  sande  Karavaner  af 
Bønder  fra  Egnen  om  Dinant,  især  fra  Onhaye  og 
længere  borte.  Om  Aftenen  saae  vi  Skær  af  Ildløs 
i  den  Retning.  Den  samme  Aften  kom  Dr.  Jacques, 
fra  Anthée,  og  søgte  Tilflugt  hos  os,  med  sin  Kone 


*)  Rapport    beige    p.  145  —  147.     Nothomb:    Les  Barbares    en 
Belgique  p.  149  —  164. 

og  sine  fem  Børn.  De  medførte  forskellige  Personer, 
deriblandt  Monsieur  Piret,  Sognepræst  i  Anthée, 
Sognepræsten  i  Onhaye,  Monsieur  Palandes  Tjeae- 
stepige,  fra  Miavoye,  og  andre.  De  beroligede  os 
noget,  de  troede,  at  Surice  ved  selve  sin  Beliggenhed 
vilde  undgaa  Faren.  Alligevel  blev  vi  bange,  da  der 
om  Aftenen  temmelig  sent  ankom  to  Automobiler. 
I  det  ene  var  vor  Kokkepiges  Mand,  som  var  Chauf- 
feur  hos  Grev  de  Beaufort,  i  Loyers;  han  kom  for 
at  hente  sin  Kone.  I  det  andet  var  en  Ingeniørkap- 
tajn og  en  anden  Officer,  ledsaget  af  sin  Hustru  og 
sine  Sønner,  der  var  Landkadetter.  De  gav  os  en 
forfærdelig  Beskrivelse  af,  hvad  der  foregik  i  Namur, 
saa  fortsatte  de  i  Retning  af  Chimay. 

»Mandag  Morgen  tidlig  besluttede  derfor 
mange  af  vore  Flygtninge  sig  til  at  tage  videre,  og 
de  forsvandt  i  Retning  af  Romedenne.  I  Steden  an- 
kom en  Lærer  fra  Bellevue  Kostskole  i  Dinant,  Pa- 
stor Gaspiard.  Han  fortalte,  at  han  havde  været 
nær  ved  at  blive  skudt;  han  var  bleven  arresteret 
sammen  med  Skolens  Bestyrer,  Pastor  Nicolas,  og 
andre  af  Lærerne.  Man  havde  stillet  dem  op  foran 
Mitrailleuserne,  men  havde  derpaa  ladet  dem  løbe; 
de  var  kommen  hertil  gennem  Skoven.  Han  var 
sammen  med  to  Venner,  Sognepræsten  i  Ostemrée, 
Pastor  Capelle,  og  Sognepræsten  fra  Morville,  De- 
batty.  Disse  to  blev  dog  ikke  længe,  men  besluttede 
sig  til  at  vandre  videre  til  en  mere  sikker  Egn. 

»Min  Søster  gik  om  Eftermiddagen  hen  at  se 
til  nogle  franske  Saarede,  som  var  i  den  Ambulance, 

Fædrene  af  den  hellige  Familie  havde  indrettet, 
højere  oppe  i  Landsbyen.  Hun  traf  franske  Office- 
rer, som  udtalte  den  Mening,  at  i  det  mindste  denne 
Nat  endnu  kunde  man  være  rolig;  de  gik  i  Retning 
af  Romedenne,  hvorfra  de  vilde  iagttage  Vejen  til 
Soulme. 

»Da  hun,  henad  sex,  kom  ned  gennem  Lands- 
byen, hørte  hun  en  livlig  Skydning.  Det  var  de 
franske  Mitrailleuser,  som  fra  Højden  mellem  Su- 
rice  og  Romedenne,  paa  et  Sted,  der  kaldes  aux  Fos- 
ses (»Gravene«),  skød  i  Retning  af  Kirkegaarden  paa 
Tyskere,  der  kom  fra  Soulme.  Fra  Huset  hørte  vi 
ogsaa  disse  Skud.  Vore  Flygtninge  forlod  Haven  for 
at  skjule  sig  i  en  Lade,  hvor  de  troede  at  være  i 
Sikkerhed.  Det  varede  en  Times  Tid,  godt  og  vel. 
Franskmændene  trak  sig  tilbage;  man  sagde,  de 
havde  dræbt  mange  Tyskere.  Henad  Klokken  syv 
lukkede  vi  Vinduesskodderne,  og  vi  begav  os  alle 
ned  i  Kælderen.  Henad  ni  begyndte  Mitrailleuseild, 
og  der  blev  tillige  affyret  Kanonskud  mod  Lands- 
byen. I  Nabogaarden  plantede  Tyskerne  Mitrailleu- 
ser.    Min  Broder  skyndte  sig  at  flygte. 

»Henad  Klokken  11  lugtede  vi  Røg;  Hr.  Dr. 
Jacques  og  min  Søster  begav  sig  da  op  paa  første 
Sal,  og  hvad  skildrer  deres  Følelser,  da  de  saae  hele 
Landsbyen  i  Flammer  —  vor  Forpagtergaard  ogsaa! 
Bygningerne  stod  i  fuld  Lue  og  styrtede  allerede 
sammen.  De  kom  ned  og  sagde,  at  det  brændte  ved 
Siden  af,  og  at  det  var  bedst  at  komme  ud. 

Klokke  Roland  8 


114 


»Vi  gik  ned  ad  Trappen  foran  Hoveddøren. 
Rundt  om  brændte  Husene  —  Cogniaux',  Tonnes, 
Mathieu  Chabots  og  andres.  Senere  fik  vi  at  vide, 
at  de,  som  boede  i  disse  Huse,  ligeledes  havde  søgt 
Tilflugt  i  Kælderen,  men  var  bleven  udjagede  af  Ty- 
skerne og  var  flygtede  udenfor  Landsbyen.  Mere 
døde  end  levende  vendte  vi  tilbage  og  gik  ind  i 
Husets  Stueetage  for  at  afvente  Begivenhedernes 
Gang.  Vi  sov  ikke  eller  kun  lidt.  Alle  bad  og  var 
forfærdede. 

»Tirsdag  den  25.  August  henad  6  om  Morgenen 
hørte  vi  Hovslag.  [Tyske]  Officerer  med  Revolver 
i  Haand  gennemsøgte  Buskadserne  i  vor  Have  for  at 
opdage  dem,  som  muligt  kunde  have  skjult  sig  der. 
Der  kom  Fodfolk  til.  Man  raabte:  »Luk  op!«  Men 
i  samme  Øjeblik  og  inden  det  endnu  var  muligt  at 
aabne,  røg  Dørene  i  Stumper  og  Stykker  —  Solda- 
terne knuste  dem  med  Kolbeslag  —  og  Skydningen 
holdt  op.  Disse  Soldater  var  i  graat,  med  et  Over- 
træk over  Hjælmen;  jeg  har  ikke  set  deres  Num- 
mer, min  Uro  og  min  Forfærdelse  var  for  stor. 

»Med  Bajonet  paa  Geværet  tvang  de  os  til  at 
gaa  ud.  Jeg  vilde  tage  en  lille  Haandkuffert,  en  Sol- 
dat slog  mig  over  Armen  og  forhindrede  mig  deri. 
De  puffede  og  stødte  min  Søster,  hendes  Kjole  blev 
flænget  af  Bajonetterne,  men  hun  blev  ikke  saaret. 
Nu  kom  de  tre  Præster  frem.  Sognepræsterne  fra 
Anthée  og  Onhaye  og  Pastor  Gaspiard;  ved  Synet  af 
dem  skar  Soldaterne  Tænder,  holdt  dem  Knytnæven 
for  Ansigtet  og  satte  dem  Bajonetten  for  Brystet.     I 

dette  Øjeblik  var  der  ogsaa  en  Tysker,  som  truede 
mig  med  sin  Revolver.  Andre  Tyskere  satte,  ude 
fra  Haven,  Ild  paa  Udbygningerne  til  vort  Hus.  Vi 
blev  stillet  op  paa  Rad  og  troede,  at  vor  sidste  Time 
var  kommen.  Man  førte  os  derpaa  rundt  om  Huset; 
idet  vi  kom  forbi  Vinduerne  i  Stueetagen,  slog  Sol- 
daterne dem  ind  med  Kolbeslag.  Vi  blev  ført  ud 
paa  Vejen,  hen  mod  Kirken;  efterhaanden  sluttede 
flere  sig  til  os,  allevegne  kom  Folk  ud  af  Hu- 
sene, drevne  af  Soldater.  I  dette  Øjeblik  ankom 
vor  Sognepræst,  Monsieur  Poskin,  hans  gamle  Moder 
paa  firsindstyve  Aar,  hans  Søster,  Mile.  Therese 
og  hans  anden  Søster  Marie  med  dennes  Mand, 
Skoleinspektør  Schmidt  fra  Gerpennes,  og  deres  fire 
Børn;  de  var  komne  over  til  Surice  Dagen  før  for  at 
søge  Tilflugt  her.  Soldaterne  vedblev  deres  Gru- 
somheder; de  skød  paa  gamle  sagesløse  Folk.  Saa- 
ledes  blev  vor  gamle  Kirkesanger,  Charles  Colet,  en 
Olding  paa  88,  skudt,  da  han  kom  ud  af  sin  Dør; 
Soldaterne  rullede  ham  i  et  Tæppe  og  stak  Ild  der- 
paa. Jeg  saae  en  Tysker  bryde  ind  i  Stalden  til  Elie 
Pierrots  Hus.  Denne  kom  hastigt  ud  af  den  allerede 
brændende  Bygning,  han  bar  sin  mer  end  firsinds- 
tyveaarige  Svigermoder.  Andre  Soldater  rev  den 
stakkels  Gamle  fra  ham,  og  man  skød  ham  paa  gan- 
ske kort  Afstand;  han  faldt  ved  Døren  til  sin  Bolig. 
»Vi  kom  forbi  Henri  Burniaux'  Hus.  Det 
brændte,  ogsaa  Tobaksfabrikken  og  Kontorerne 
brændte.  Huset  paa  den  anden  Side  Gaden  brændte 
ligeledes.     Da  vi  kom  til  Postbudet  Leopold  Bur- 

8* 


116 


niaux'  Hus,  hørte  vi  hjærteskærende  Skrig  —  hans 
Hustru,  Eleonore,  bad  om,  at  hendes  Børn  maatte 
blive  skaanede.  Hendes  Mand  var  lige  bleven  skudt 
for  Øjnene  af  hende;  hendes  Søn  Armand,  der  for 
et  Aar  siden  var  bleven  Præst  og  var  hjemme  paa 
Feriebesøg,  blev  greben  af  Soldaterne,  der  dræbte 
ham  uden  Medlidenhed.  De  dræbte  i  samme  Øje- 
blik hendes  anden  Søn  Albert,  som  den  foregaaende 
Dag  havde  brækket  Benet  og  derfor  ikke  kunde  fly. 
En  sidste  Søn  havde  den  Ulykkelige  tilbage.  Gaston, 
Lærer  ved  Kollegiet  i  Malonne;  han  klyngede  sig 
lil  sin  Moder,  og  de  fik  Lov  at  leve  og  slutte  sig  til 
vort  Tog.  Vor  Lidelsesvej  fortsattes.  Vi  passerede 
de  rygende  Buiner  af  det  Hus,  hvori  et  saa  grufuldt 
Drama  var  bleven  udspillet.  Lidt  længere  borte 
saa  jeg  i  en  Have  nedenfor  Vejen  Liget  af  en  Kvinde, 
jeg  ikke  kendte;  to  Smaabørn  græd  ved  Siden  af 
hende. 

»Vi  blev  ført  ud  af  Vejen  til  Bomedenne.  Til 
Hojre  og  til  Venstre  var  Husene  allerede  nedbrændte, 
saaledes  de  Huse,  der  tilhørte  Kommunalsekretæren 
Monsieur  Pichon,  Kæmneren  Monsieur  Georges,  M. 
Stanilas  Burniaux,  Borgmesteren  Delcourt.  Ogsaa 
hele  Arbejderbyen  var  brændt.  Skolen,  Baadhuset 
og  Kirken  stod  endnu. 

»Vi  kom  saaledes  til  det  Sted,  der  kaldes  aux 
Fosses.  Her  laa  i  Vejgrøfterne  Lig  af  franske  Sol- 
dater og  døde  Heste.  Til  Højre  og  Venstre  mange 
tyske  Soldater  med  Mitrailleuser;  de  knyttede  Næ- 
ven ad  os  og  truede  os  med  deres  Bevolvere.    Snart 

førte  man  os  bort  fra  Vejen,  ind  over  en  Pløjemark, 
hvorfra  man  saae  Romedenne  og  andre,  fjærnere 
Landsbyer.  Vi  var  dér  ialt  halvtreds  til  treds  Per- 
soner, Mænd  og  Kvinder.  Klokken  var  ved  det  Lag 
71/4  om  Morgenen.  I  dette  Øjeblik  blev  Mændene 
stillet  til  den  ene  Side,  Kvinderne  til  den  anden.  En 
Officer  ankom  og  sagde  paa  Fransk,  med  stærk  tysk 
Akcent:  »I  fortjener  at  blive  skudt  allesammen.  En 
ung  Pige  paa  femten  Aar  har  skudt  paa  en  af  vore 
Chefer.  Men  i  Krigsraadet  er  det  blevet  besluttet, 
at  kun  Mændene  skal  skydes;  Kvinderne  skal  gaa  i 
Fangenskab.« 

»Og  hvad  der  nu  foregik,  er  ikke  til  at  beskrive. 
Dér  stod  de  atten  Mænd.  Ved  Siden  af  Sognepræ- 
sterne fra  Anthée  og  Onhaye  og  Pastor  Gaspiard 
stod  vor  Sognepræst  og  hans  Svoger,  Dr.  Jacques  og 
hans  Søn  Henri  (en  ganske  ung  Mand  paa  næppe 
sexten  Aar) ;  saa  Gaston  Burniaux,  Leonard  Sou- 
moy,  hans  Svigersøn  Durdu  og  Camille  Soumoy; 
lidt  længere  borte  Balbeur  og  Billy,  den  sidste  med 
sin  omtrent  17-aarige  Søn;  endelig  var  der  en  Mand 
fra  Onhaye  og  en  anden  fra  Dinant,  som  var  kom- 
men for  at  søge  Tilflugt  i  Surice,  samt  to  andre,  jeg 
ikke  kendte.  Man  var  nær  ved  ogsaa  at  opstille 
Lærer  Schmidts  unge  Søn,  der  kun  var  fjorten  Aar 
gammel.  Soldaterne  nølede  og  puffede  ham  til  Side. 
I  dette  Øjeblik  saae  jeg  en  ung  tysk  Soldat,  der  var 
saa  bevæget,  at  store  Taarer  faldt  paa  hans  Uni- 
form. Han  tørrede  ikke  sine  Øjne,  men  vendte  sig 
bort,  for  at  Officeren  ikke  skulde  sé  det. 

»Nogle  Minuter  gik.  For  vore  forfærdede  Blik- 
ke, og  mens  Kvinderne  raabte:  »Dræb  mig  med! 
Dræb  mig  med!«  og  Børnene  græd,  stillede  man 
derpaa  Mændene  op  ved  Randen  af  den  Hulvej,  som 
fra  Landevejen  fører  ned  til  den  lavere  liggende  Del 
af  Landsbyen.  Mændene  hilste  os  Farvel,  nogle 
vinkede  med  Haanden,  andre  med  deres  Hue  eller 
deres  Hat.  Den  unge  Henri  Jacques  støttede  sig  til 
en  af  Præsterne  som  for  at  søge  Ly  og  Hjælp  hos 
ham  og  raabte:  »Jeg  er  altfor  ung!  Jeg  har  ikke 
Mod  til  at  dø!«  Det  var  ikke  til  at  holde  ud  at  se 
paa,  jeg  vendte  mig  til  Side  og  gemte  Ansigtet  i  Hæn- 
derne. Soldaterne  skød,  og  alle  Mændene  faldt. 
Der  var  nogen,  som  sagde  til  mig:  »De  kan  sé  op 
—  de  er  faldne!«  Nogle  var  ikke  døde  med  det 
samme,  man  saae  dem  bevæge  sig  lidt  endnu,  Sol- 
daterne gjorde  det  af  med  dem  ved  Kolbeslag  i  Ho- 
vedet. 

»Saaledes  blev  Sognepræsten  fra  Surice  funden 
med  et  frygtelig  opsvulmet  Hoved.  Efter  at  Blod- 
badet var  fuldbyrdet,  plyndrede  Tyskerne  Ligene; 
de  tog  Uhre,  Ringe,  Portemonnæer  og  Tegnebøger. 
Schmidt  havde  henved  tre  Tusind  Francs  paa  sig, 
har  hans  Kone  sagt  mig  .  .  . 

»I  dette  Øjeblik  kom  tyske  Soldater  med  en 
vis  Victor  Cavillot,  og  endnu  før  han  var  naaet  det 
Sted,  hvor  de  andre  var  bleven  skudt,  fyredes  der 
paa  ham.  Jeg  saae  ham  snurre  rundt  og  falde  bag- 
over, ned  i  Hulvejen. 

•  »En  dyb  Gru  knugede  os.  Vor  Sognepræsts  Mo- 
der var  saa  tilintetgjort  af  at  have  set  sin  Son  blive 
dræbt  —  en  saa  god  og  brav  Præst!  —  at  hun  ikke 
kunde  græde,  men  kun  blev  ved  at  sige:  »Hvilken 
Ulykke!  Hvilken  Ulykke!«  Therese  Poskin  var  bleg 
som  en  Død,  gik  fra  sin  Moder  til  sin  Søster  og  fra 
sin  Søster  til  sin  Moder.  Fru  Schmidt  græd.  Hun 
kunde  nogle  Ord  Tysk,  og  med  sin  lille  Pige  ved 
Haanden  havde  hun  forgæves  bedt  om  Naade  for 
sin  Mand,  idet  hun  forklarede  —  som  sandt  var  — 
at  han  slet  ikke  var  fra  Egnen  og  kun  tilfældigt 
opholdt  sig  der.  Og  den  stakkels  lille  Pige  raabte 
i  det  sidste  Minut  til  sin  Fader:  »Om  Forladelse, 
Papa,  hvis  jeg  nogen  Sinde  har  gjort  dig  Sorg!«  Det 
var  sønderrivende.  Fru  Leopold  Burniaux  saae 
for  tredje  Gang  en  af  sine  Sønner  dræbt  for  Øjnene 
af  sig;  hun  gik  rundt  som  en  Vanvittig,  med  stive 
Blikke,  og  vedblev  at  sige:  »Lad  os  komme  bort, 
lad  os  komme  bort!«  Men  man  tvang  os  til  at 
blive. 

»Mens  dette  foregik,  saae  jeg  vort  Hus  brænde, 
ligesaa  brændte  Kirken  og  Skolen.  De  styrtede  først 
sammen  henad  Middag.  Idet  jeg  saae  mit  Barn- 
domshjem brænde  og  saa  mange  kære  Minder  for- 
svinde dermed,  knugede  mit  Hjerte  sig  endnu  mere 
sammen,  og  jeg  tænkte  paa  alle  de  Ting,  jeg  holdt 
saa  meget  af,  og  som  jeg  aldrig  mere  skulde  faa 
at  se  ...  . 

»Endelig  gav  man  os  et  Pas,  eller  rettere,  man 
overgav  det  til  en  Mand,  som  i  dette  Øjeblik  ankom 

fra  Romedenne,  med  Ordre  til  at  føre  os,  og  det 
blev  paabudt  os  enten  at  gaa  til  Omézée  eller  til 
Rosée.  Det  blev  os  udtrykkelig  forbudt  at  begive 
os  anden  Steds  hen.  Førend  vi  kunde  komme  over 
Vejen,  maatte  vi  vente,  til  Tropperne,  som  begyndte 
at  defilere,  var  kommen  forbi.  Der  var  Infanteri, 
Ryttere  og  mange  Automobiler.  Der  passerede 
mange  Officerer  til  Hest;  det  hed  sig,  at  en  af  Kej- 
serens Sønner  var  mellem  dem,  og  at  han  begav  sig 
til  Rocroi.  Jeg  har  glemt  at  sige,  at  før  vore  stak- 
kels Medborgere  blev  skudt,  havde  Tyskerne  kørt 
en  Mitrailleuse  op  foran  os,  som  om  vi  skulde  myr- 
des allesammen.  Men  snart  lod  man  den  svinge  af, 
hen  til  nogle  andre,  med  hvilke  Tyskerne  begyndte 
Ødelæggelsen  af  de  første  Huse  i  Romedenne.  Si- 
den fik  jeg  at  vide,  at  Kirken  og  hundredeogtyve 
Huse  blev  lagt  i  Grus  i  Romedenne  .  .  . 

»Vi  kom  over  Vejen  og  naaede  ad  en  stor  Om- 
vej Omézée.  Alle  Vegne  brændte  Husene.  Solda- 
terne plyndrede,  stjal  endog  Krukker  med  Syltetøj. 

»Vi  kom  ind  i  Skoven,  og  her  traf  jeg  min  Bro- 
der og  fortalte  ham  de  Rædsler,  jeg  nys  havde  set. 
Da  jeg  nævnede  Durdu,  mindede  han  mig  om,  at 
det  netop  var  Durdu,  som,  i  sin  Egenskab  af  Sogne- 
raadsformand  (premier  échevin),  havde  gjort  alt, 
der  stod  i  hans  Magt,  for  at  hindre,  at  Civilpersoner 
tillod  sig  nogensomhelst  fjendtlig  Handling  overfor 
Soldaterne.  Strax  efter  Krigens  Udbrud  havde  han 
efter  Aftenandagten  fra  Kirkedøren  oplæst  en  Pla- 
kat, som  derpaa  blev  slaaet  op  i  alle  Sognets  Lands- 

byer,  og  i  hvilken  der  opfordredes  til  Ro  og  til 
nøje  Overholdelse  af  Myndighedernes  Anvisninger. 
Han  forlangte  ogsaa,  at  alle  Vaaben  blev  afleverede 
i  Kommuneskolen,  og  dette  skete  —  endog  de  gamle 
ubrugelige  Jagtgeværer  blev  afleverede  og  forvarede 
under  Laas  og  Lukke.  Vi  kunde  derfor  ikke  tro, 
at  en  ung  Pige  havde  skudt  paa  en  tysk  Officer  og 
havde  dræbt  ham.  Det  maatte,  sagde  vore  Naboer, 
have  været  franske  Soldater,  der  havde  ligget  i  Bag- 
hold bag  Hækkene  udenfor  Landsbyen,  og  de  til- 
føjede, at  i  Morville  og  Anthée  havde  man  givet 
samme  Paaskud  for  at  kunne  skyde  Folk  ned, 
plyndre  og  afbrænde  Husene  .  .  . 

»Jeg  har  fortalt,  hvad  jeg  har  set.  Da  vi,  i 
Skoven  ved  Omézée,  havde  truffen  min  Broder  og 
flere  andre  Personer  fra  Surice,  fortalte  de  os,  at 
Marron  var  bleven  skudt  i  sit  Hus,  siddende  paa 
en  Stol  —  ligesom  Elisée  Pierrard.  Andre  er  bleven 
dræbt  her  og  der,  men  jeg  ved  ikke  Navnene  paa 
dem  og  kender  ikke  Omstændighederne  ved  deres 
Død.  Kun  om  den  gamle  Adéle  Soumoy  véd  jeg, 
at  hun  blev  brændt  op  i  sin  Seng.  Min  Søster  vendte 
tilbage  til  Surice  den  2.  eller  3.  September.  Af 
Landsbyens  131  Huse  var  kun  otte  ikke  brændte. 
Landsbyen  var  som  død. 

»Hvad  jeg  her  har  sagt,  er  den  nøjagtige  og 
fuldstændige  Sandhed.  Jeg  bekræfter  det  paa  Ære 
og  Samvittighed  {en  mon  åme  et  conscience) ,  og  jeg 
er  rede  til  at  gentage  det  under  Ed.« 


122 


Flere  Gange,  mens  jeg  har  oversat  denne  saa 
simple  og  saa  næsten  uhyggelig  rolige  Beretning, 
har  jeg  maattet  rejse  mig  op  og  gaa  et  Par  Gange 
frem  og  tilbage,  saa  greben  var  jeg.  Der  er  i  hele 
denne  lange  Rapport  ikke  en  Frase,  næppe  nok  et 
Udbrud  af  Følelse.  Alt  er  Nøjagtighed  —  endog 
Udsigten,  man  har  fra  Dødsmarken  over  mod  Rome- 
denne, er  husket  og  taget  med  i  Billedet.  Og  hvem 
kan  nogen  Sinde  glemme  den  17aarige  Dreng,  der 
foran  de  uafvendelige  Bøssepiber  i  uvilkaarlig  Gru 
raaber:  »Nej,  nej,  jeg  vil  ikke  dø  —  jeg  er  for  ung 
endnu!«  Eller  den  lille  Pige,  som  beder  sin  Fader 
om  Forladelse  .  .  .? 

Alt  er  Nøjagtighed  og  alt  er  Ærlighed.  Mile 
Dierix  fremstiller  ikke  de  tyske  Soldater  som  »Sja- 
kaler« —  hun  har  set  Medlidenhedens  Taarer  i  en 
ung  Tyskers  Øje  og  glemmer  ham  det  ikke. 

Man  véd,  at  hvad  der  skete  i  Surice,  ikke  var  no- 
get enestaaende.  Tværtimod  —  det  er  kun  et  Til- 
fælde mellem  Hundreder.  Tyskernes  Vej  gennem 
Belgien  er  langs  hele  sin  Længde  afmærket  med 
Lig  og  nedbrændte  Hjem. 

Fremgangsmaaden  er  overalt  den  samme. 

Først  Raabet:  Man  hat  geschossen!  Zivilisten 
haben  geschossen! 

Og  naar  det  har  lydt,  er  alt  tilladt.  Mord, 
Brand,  vilkaarlige  Henrettelser,  enhver  Art  Gru- 
somhed, Plyndring,  Voldtægt,  enhver  Art  Orgie. 
Hvad  Forhold  er  der  i  Virkeligheden  mellem  denne 
ene  Handling  (lad  os  sætte,  at  den  er  forefaldet!),  at 

en  ung  Pige  har  dræbt  en  tysk  OfTicer  (tiré  sur,  siger 
Officeren,  der  leder  Henrettelsen  —  men  lad  os 
videre  sætte,  at  hun  har  dræbt  ham!)  —  hvad  For- 
hold er  der  mellem  denne  ene  Akt  af  ulovlig  Krigs- 
førelse og  hele  den  Række  af  grusomme  Handlinger, 
hvormed  Tyskerne  »straffer«  den?  Selv  om  en  ny 
Charlotte  Corday  havde  dræbt  en  af  sit  Lands  Fjen- 
der, retfærdiggør  det  saa  den  raffinerede  Grusom- 
hed, hvormed  Tyskerne  lader  en  Flok  værgeløse  og 
uskyldige  Kvinder  være  Vidne  til,  at  deres  Mænd, 
Fædre,  Brødre,  Sønner  myrdes  —  mens  rundtom 
deres  Hjem  gaar  op  i  Luer?  Tror  Tyskerne  derved 
at  kunne  forhindre  et  nyt  Attentat?  I  saa  Fald  maa 
de  hurtigt  være  bleven  klar  over,  at  deres  Methode 
var  forfejlet!  Thi  skal  man  tro  dem  selv,  saa  var  de 
jo  næppe  kommen  til  den  næste  Landsby,  før  Raa- 
bet  atter  lyder:  »Man  hat  geschossen!«  Og  atter 
maa  de  til  det  med  at  myrde,  brænde  og  plyndre  — 
alene  i  den  ene  Provins  belgisk  Luxembourg  lyder 
den  tyske  »Straffeliste«   saaledes: 

Neufchåteau,  21  Huse  brændt,  18  Civile  skudt; 
Etalle,  30  Huse  brændt,  30  Civile  skudt; 
Houdemont,  64  Huse  brændt,  11  Civile  skudt; 
Rulles,  den  halve  By  brændt; 
Ansart,  hele  Byen  brændt; 
Tintigny,  kun  8  Huse  staar  tilbage;  157  Civil- 
personer  skudt; 

Jamoigne,  den  halve   Landsby  brændt; 
Les  Bulles,  ligesaa; 

Moyen,  42  Huse  ødelagt; 

Rossignol,  hele  Landsbyen  ødelagt; 

Mussy-la  Ville,  20  Huse  brændt; 

Bertrix,  15  Huse  brændt,  2  Civilister  skudt; 

Bleid,  mange  Huse  ødelagt; 

Signeux,  ligesaa; 

Ethe,  fem  Sjettedele  af  Landsbyen  brændt,  300 
Civilister  skudt; 

Belle-Fontaine,  6  Huse  ødelagt; 

Latour,  kun  17  Mandspersoner  i  Live; 

Saint-Léger,  6  Huse  brændt,   11    Civile  skudt; 

Semel,  helt  nedbrændt; 

Maissin,  af  100  Huse  er  64  brændt,  10  Mænd, 
1  Kvinde  og  1  ung  Pige  skudt; 

Villance,  9  Huse  brændt,  2  Mænd  skudt; 

Anloy,  26  Huse  brændt,  52  Mænd  og  Kvinder 
skudt; 

Claireuse,  2  Mænd  skudt,  2  hængt. 

Facit  for  Provinsen  Luxembourg:  3  Landsbyer 
helt  ødelagte,  én  Ve  ødelagt,  tre  halvt  ødelagte.  I 
de  andre  Landsbyer  303  Huse  nedbrændte.  lait 
599  Civilpersoner  befordret  over  i  den  anden 
Verden^) . 

Og  det  er  kun  i  én  af  Belgiens  Provinser.  Ver- 
den véd,  at  det  ikke  er  gaaet  de  andre  bedre  —  at 
det  tyske  Navn  virkelig  har  opnaaet  at  blive  frygtet 
som  én  Gang  Hunnernes. 


*)  Nothomb:  Les  Barbares,  p.  249—251. 

Men  de  93  Kulturbærere  stod  frem  den  3.  Ok- 
tober —  efter  Surice  og  Andenne,  efter  Dinant  og 
Tamines  og  Termonde  og  Louvain  —  og  satte  deres 
Navn  og  deres  Ære  ind  paa  at  »ikke  en  eneste  bel- 
gisk Borgers  Liv  og  Ejendom  var  bleven  rørt,  uden 
at  den  bitreste  Nødværge  bød  det!« 

Hvor  er  da  nu  det  Navn  og  den  Ære? 


IV. 


Det  fjerde  falske  Vidnesbyrd  — 
og  det  fjerde  »Es  ist  nicht  wahr«. 


4)  Es  ist  nicht  wahr,  dass  unsere  Truppen  bru- 
tal gegen  Lowen  gewutet  haben.  An  einer  rasen- 
den  Einwohnerschaft,  die  sie  im  Quartier  heim- 
tuckisch  iiberflel,  haben  sie  durcli  Beschiessung 
eines  Teils  der  Stadt  schweren  Herzens  Vergeltung 
iiben  mussen.  Der  grosste  Teil  von  Lowen  ist 
erhalten  geblieben.  Das  beruhmte  Rathhaus  sleht 
gånzlich  unversehrt.  Mit  Selbstauf  op  ferung  haben 
unsere  Soldaten  es  vor  den  Flammen  bewahrt. 

Sollten  in  diesem  furchtbaren  Kriege  Kunst- 
werke  zerstort  worden  sein  oder  noch  zerstort 
werden,  so  wurde  jeder  Deutsche  es  beklagen. 
Aber  so  wenig  wir  uns  in  der  Liebe  zur  Kunst  von 
irgend  jemand  ubertreffen  lassen,  so  entschieden 
lehnen  wir  es  ab,  die  Erhaltung  eines  Kunstwerks 
mit  einer  deutschen  Niederlage  zu  erkaufen. 

Altsaa  atter  løfter  sig  Sandhedens  Røst!  Den 
forkynder: 

»Det  er  ikke  sandt,  at  vore  Tropper  har  raset 
brutalt  mod  Lowen«.  Men  Byen  var  fuld  af  »rasen- 
de Indbyggere«,  som  »listigt«  overfaldt  de  tyske 
Tropper,  da  de  var  kommen  i  Kvarter.  Med  Sorg 
i  Hjærtet  maatte  Tropperne  »øve  Gengæld«.  Dog 
ikke  mer  end  rimeligt  —  kun  en  mindre  Del  af 
Byen  er  bleven  brændt,  og  de  tyske  Soldater  har 
»med  Selvopofrelse  bevaret  det  berømte  Raadhus 
for  Flammerne«.  Principielt  —  slutter  de  93  —  har 
vi  ikke  noget  mod  Kunst,  vi  elsker  endogsaa  Kunst 
—  men  naar  Valget  staar  mellem  et  Kunstværk  og 
en  Sejr,  saa  foretrækker  vi  at  bombardere  Kunst- 
værket! 

Men  lad  os  se  lidt  nøjere  paa  disse  »rasende 
Indbyggere«,  som  Lquvain  har  vrimlet  af  —  dette 
»rasende  Einwohnerschaft«!  Jeg  har  haft  den  Ære 
at  bo  i  Louvain  Maaneder  igennem,  og  jeg  maa  til- 
staa,  at  Befolkningen  gjorde  et  meget  fredeligt  Ind- 
tryk paa  mig.  Louvains  Indbyggere  var  stille  som 
deres  gamle  By  —  kun  nu  og  da,  om  Aftenen,  kun- 
de en  Skare  Studenter  syngende  drage  gennem  Byen, 
saa  Gaderne  genlød  af  la  Brabangonne  eller  af  den 
flamske  Bevægelses  Slagsang!  Men  i  August  Maa- 
ned  er  der  ingen  Studenter  i  Byen  —  dette  urolige 
Element  fandtes  slet  ikke,  da  Tyskerne  kom.  Lou- 
vain var  i  hint  skæbnesvangre  Øjeblik  befolket  af 
Embedsmænd,  Rentiers,  Pensionister,  desuden  af 
Præster,  Munke  og  Nonner  (som  bekendt  er  Byen 
meget  rig  paa  Klostre  og  et  Midtpunkt  for  den  bel- 
giske   Katholicisme).     Hvis    Tyskerne    endda    var 

kommet  til  Charleroi  eller  Mons  —  til  en  af  Fa- 
briksbyerne  i  Belgiens  »sorte  Land«,  le  Borinage! 
Men  Befolkningen  i  Louvain  —  denne  velhavende 
og  »velsindede«  {bien  pensant),  konservative  og  kle- 
rikale,  samfundsstøttende  og  lovlydige  Befolkning 

—  aldrig  har  Historien  været  blodigere  ironisk,  end 
naar  de  brave,  borgerlige,  spidsborgerlige  Louvani- 
ster  nu  karakteriseres  som  »eine  rasende  Einwoh- 
nerschaft«!  Ingen,  der  blot  én  Gang  i  sit  Liv  har 
siddet  i  en  Familiekreds  i  Louvain,  kan  uden  at 
le  læse  en  slig  Beskyldning.  Men  det  er  med  en 
Latter,  som  er  Graad  ved  Tanken  om  al  den  Uret, 
denne  uskyldigste  af  alle  Byer  har  maattet  lide  — 
og  det  er  med  en  Latter,  som  bliver  til  fnysende 
Had  ved  Tanken  om  den  samvittighedsløse  Bag- 
vaskelse, man  vover  at  føje  til  Uretten!     Vel,  vel 

—  der  er  en  Gud  til  —  og  det  i  Louvain  udgydte 
Blod  raaber  til  Himlen  med  en  Veltalenhed  større 
end  Abels! 

Nu,  snart  et  Aar  efter,  véd  Verden,  at  Louvain 
var  uskyldigt.  Naar  Tyskerne  skal  bevise  den 
ulykkelige  Bys  Skyld,  maa  de  ty  til  Historier 
som  den,  jeg  ovenfor  har  gengivet,  om  Jernrørene 
i  Muren.  Og  ellers  søge  at  mindske  deres  Brøde: 
Det  var  da  ikke  saa  slemt!  —  en  god  Del  af  Byen 
staar  endnu  —  vi  reddede  Raadhuset,  endda  med 
Selvopofrelse! 

Den  tyske  Kommandant  i  Louvain,  Major 
Manteuffel,  »lod  Ilden  slukke  i  Nærheden  af  Raad- 
huset«.    Javel  —  skriver  Hollænderen  L.  H.  Gron- 

dijs,  som  var  i  Louvain  i  Rædselsdagene.  »Han 
lod  den  slukke,  fordi  Kommandanturen  havde  sine 
Kontorer  i  Raadhuset,  og  en  stor  Del  af  Garnisonen 
var  indkvarteret  dér«^).  Og  en  spydig  Fransk- 
mand, Louis  Dimier,  bemærker:  »Det  siges,  at  de 
tyske  Soldater  med  Fare  for  deres  Liv  reddede 
Raadhuset.  Da  de  selv  først  havde  anrettet  Ilds- 
vaaden,  vil  ingen  tænkende  Læser  lade  sig  røre  af 
denne  deres  Selvopofrelse«^). 

Men  Saint  Pierre  sank  i  Grus  —  det  uerstatte- 
lige Bibliothek  gik  op  i  Luer  —  Universitetet  er 
Ruin.  Og  Raadhuset  staar  —  ja!  Men  i  hvilke 
Omgivelser  viser  Billedet.  I  Baggrunlen  ses  den 
ødelagte  Kirke  Saint  Pierre. 


Og  lad  den  saa  lyde.  Klagesangen  fra  Louvain, 
Planctus  Almae  Matris  Lovaniae  .  .  . 

Der  ligger  foran  mig  en  lille  beskeden  Bog  — 
René  Chambry:  La  vérité  sur  Louvain,  udkommen 
i  Paris  hos  Pagot,  med  Forord  af  E.  Giran,  fransk 
reformert  Præst.  Det  lille  Skrift  er  uden  nogen  Art 
literært  Tilsnit  —  en  stille,  ligefrem  Fortælling  om 
grufulde  Ting  —  som  i  et  Brev.  Jeg  vilde  ønske, 
jeg  kunde  oversætte  alle  Bogens  tresindstyve  Sider 
—  jeg  maa  nøjes  med  at  give  nogle  Udtog. 


')  Les  AUemands  en  Belgique,  p.  52. 

^)  L'appel  des  intellectnels  AUemands  (Paris  1915)  pp.  120—121. 


Klokke  Roland 

Forfatteren,  René  Ctiambry,  hører  hjemme  i 
hint  velhavende  og  velsindede,  loyale  og  konserva- 
tivt-klerikale  Bourgeoisi,  der  dannede  Kærnen  i  den 
louvainske  Befolkning.  Hans  Temperament  er  ro- 
ligt —  selv  naar  han  fortæller  de  mest  haarrejsende 
Ting,  er  det  uden  »Raseri«.  Han  bliver  aldrig 
»vred  som  en  Tysker«. 

Hans  Beretning  begynder  Onsdag  Morgen  den 
18.  August,  da  Tyskerne  rykkede  ind  i  Louvain. 
De  kom  fra  tre  Sider  —  fra  Porten  mod  Tirlemont, 
Porten  mod  Diest,  Porten  mod  Malines.  »Uhla- 
nerne  red  forrest,  med  Forsigtighed.  En  af  dem, 
med  Karabinen  i  Haand,  kom  til  de  første  Huse  i 
Rue  des  Joyeuses  Entrées«  (fra  Banegaarden  i  Ret- 
ning af  Universitetet)  »og  da  han  saae,  at  alt  var 
roligt,  raabte  han  til  sine  Kammerater:  »Alles  ist 
frei!«  Et  talrigt  Kavalleri  drog  derpaa  gennem  Ga- 
den, medens  Infanteriet  marscherede  ind  gennem 
Rue  de  la  Station«  (i  Retning  af  Raadhuset  og  Kir- 
ken Saint-Pierre)  »til  Tonerne  af  Wacht  am  Rhein 
....  I  de  Gader,  som  Erobrerne  havde  valgt  til 
deres  Parademarsch,  holdt  Indbyggerne  deres  Skod- 
der lukkede,  drevne  af  en  og  samme  patriotiske  Fø- 
lelse .  .  . 

»Jeg  tror  det  nyttigt  her  at  fastslaa  en  Kends- 
gærning  af  den  højeste  Vigtighed.  Før  Tyskernes 
Ankomst  havde  Kommunalbestyrelsen  opfordret 
alle  Indbyggerne  til  at  aflevere  de  Vaaben,  de  maatte 
have,  paa  Raadhuset.  Ingen  havde  unddraget  sig 
denne  Ordre  .  .  .     Desuden  var  Borgergarden  (les 


131 

gardes  civiques)  bleven  afvæbnet  og  hjemsendt. 
Nogle  modige  Gardister  nægtede  at  nedlægge  Vaab- 
nene  og  drog  til  deres  Kolleger  i  Antw^erpen,  som 
vilde  blive  kaldede  til  at  tage  Del  i  Landets  For- 
svar, mente  de^). 

»Saa  var  da  Erobrerne  paa  Torvet  installerede 
som  Byens  Herrer  i  Raadhuset.  De  civile  Myndig- 
heder, som  ikke  havde  forladt  deres  Post,  foreslog 
de  tyske  Officerer  at  stille  Kasernerne  og  Skolerne 
til  deres  Raadighed.  Officererne  afslog  dette  Til- 
bud. De  fordrede,  at  Tropperne  blev  indkvarte- 
rede hos  Befolkningen,  og  Byraadet  havde  kun  at 
bøje  sig.« 

Man  bør  lægge  Mærke  til  dette  Tilbud  og  dette 
Afslag.  Alle  Louvains  Kaserner  stod  tomme,  dens 
Skoler  ligesaa.  Universitetet  stod  tomt.  Der  fand- 
tes i  Byen  talrige  Klostre,  som  man  kunde  have 
rømmet  for  at  give  Soldaterne  Plads  (som  i  dette 
Øjeblik  her  i  Siena  italiensk  Fodfolk  er  indkvar- 
teret i  det  ærkebiskoppelige  Seminar,  i  Latinsko- 
lerne, ja,  i  Byens  Sommertheater!)  Alene  det  store 
Abbedi  Mont  César  kunde  rummet  Batailloner  — 
det  andet  store  Abbedi  du  Pare  ligesaa.  Intet  var 
rimeligere  end  at  benytte  disse  Lokaler,  hvor  alt 
kunde  indrettes  militærisk  korrekt. 

Men  Major  Manteuffel  og  hans  Medbrødre  af- 
slog dette  Tilbud.    I  Steden  for  at  indskrænke  Mu- 


*)  Saaledes  som  ovenfor  berørt,  fandt  dette  ogsaa  Sted.    Les 
gardes  civiques  var  ikke  Friskytter,  men  regulære  Tropper.  (J.  /.) 

9* 

lighederne  for  en  Konflikt  mellem  Okkupations- 
tropperne og  Befolkningen,  synles  man  med  Vilje 
at  forøge  dem.  Soldaterne  skulde  ind  i  Husene,  ind 
i  Familierne. 

Hvorledes  Tyskerne  gjorde  deres  Entrée,  der- 
om fortæller  René  Chambry  videre: 

»Vi  boede  i  Rue  Leopold,  i  Hjærtet  af  Byen, 
og  snart  skulde  vi  gøre  de  første  Tyskeres  Bekendt- 
*  skab.  Præcis  Kl.  8  blev  der  ringet  stærkt  paa  Klok- 
ken. Og  da  vore  vordende  Gæster  uden  Tvivl  fandt, 
at  vi  ikke  aabnede  rask  nok,  fulgte  et  Kolbeslag, 
saa  at  Døren  rystede.  Paa  Fortovet  stod  en  Offi- 
cer og  raabte  til  os:  »Logement  til  50  Mand!«  Han 
havde  ingen  Indkvarteringsseddel,  men  al  Diskus- 
sion var  unyttig  —  vi  havde  kun  at  adlyde.  Halv- 
tres Soldater,  som  om  vort  Hus  var  en  Kaserne! 
Det  lykkedes  min  Fader  at  overbevise  Officeren  om 
Umuligheden  af  at  indlogere  50  Mand,  og  vi  blev 
enige  om  at  tage  25,  hvoraf  4  Underofficerer.  Offi- 
ceren tog  mod  Tilbudet  og  traadte  med  Revolver  i 
Haanden  ind  i  Huset  og  undersøgte  Værelserne  et 
for  et  i  det  enkelte.  »Wenn  es  nicht  gut  geht,  alles 
kaput!«   var  hans  Slutningsord.« 

Det  gaar  godt  —  de  tyske  Soldater  er  skikke- 
lige Fyre.  De  faar  sig  vaskede,  man  giver  dem 
Brød,  koldt  Kød,  Kaffe,  og  næste  Morgen  drager 
de  bort  med  Taksigelser.  Derpaa  kommer  et  ro- 
ligt Mellemrum  paa  omtrent  sex  Dage.  »Byen  havde 
en  temmelig  stor  Garnison,  men  Forholdet  mellem 


133 


Civile  og  Militære  var  korrekt,  skønt  disse  stadig 
vedblev  at  være  indkvarterede  i  Byen.« 


I  dette  Mellemrum  skete  der  imidlertid  for- 
skelligt, som  ligger  udenfor  Rammen  af  René 
Chambrys  Beretning,  men  som  maa  tages  med  for 
at  gøre  det  følgende  forstaaeligt. 

Samtidig  med  Indtoget  i  Louvain  den  19.  Au- 
gust havde  Tyskerne  ogsaa  besat  det  nære  Aer- 
schot,  en  By  paa  8000  Indbyggere.  Ingen  belgisk 
Hærstyrke  fandtes  mere  her.  Om  Aftenen  var  den 
store  Plads  fuld  af  Soldater,  paa  Balkonen  paa 
Borgmesterens  Hus  stod  den  tyske  Kommandant 
med  andre  høje  Officerer.  Pludselig  falder  der  et 
Skud,  og  Kommandanten  synker  sammen.  Han 
bæres  ind  og  døer  kort  efter. 

Og  nu  begynder  Hævnen.  Tyskerne  arresterer 
Borgmesteren,  hans  Broder,  som  er  Præst,  og  hans 
Søn.  De  erklærer,  at  det  er  den  unge  Mand  (kun 
15  Aar!),  der  har  dræbt  Kommandanten  (meget 
klogt,  i  selve  sin  Faders  Hus,  bagfra,  med  den  sikre 
Udsigt  til  at  blive  opdaget!)  Forgæves  erklærer  de 
tre  Anholdte  deres  Uskyldighed  —  forgæves  hen- 
viser de  til,  at  Tyskerne  selv  fyrede  i  en  af  Nabo- 
gaderne for  at  indgyde  Befolkningen  Respekt.  Man 
skyder  dem  først  og  hænger  saa  Ligene  op  paa 
Raadhusets  Facade. 

Men  ikke  nok  med  dette  middelalderlige  Raffine- 
ment, som  minder  om  Jacques  Callots  Raderinger 
fra  Trediveaarskrigen.  /  tre  Dage  overgives  Aer- 
schot  til  Soldaterne.  81  af  Byens  anseligste  Mænd 
blev  arresterede  —  stillede  op  i  en  Række  og  en 
Officer  udtog  hver  tredje  til  at  skydes.  Disse  27 
blev  ført  ca.  100  Meter  udenfor  Byen,  stillet  op  foran 
en  Løbegrav,  bundet  for  Øjnene  og  skudt  ned.  Man 
sparede  én  —  paa  den  Betingelse,  at  han  skulde 
kaste  Jord  paa  de  andre!  I  Byen  rasede  Ilden,  og 
Soldaterne  plyndrede.  Det  meste  af  Aerschot  gik 
op  i  Luer,  Kirken  satte  man  i  Brand  fem  Gange, 
dens  Indre  blev  fuldstændig  ødelagt.  Da  gab's 
Feuer  —  Weiber  und  alles!  For  at  citere  et  be- 
rømt og  omstridt  Ord. 

Ja  —  »da  gab's  Feuer  —  Weiber  und  alles!« 
De  gamle  »Weiber«  blev  »abgeschossen«  —  saa- 
ledes  f.  Ex.  i  Landsbyen  Schaffen,  hvor  den  45- 
aarige  Madame  Luyckx  blev  trukken  op  af  en  Kloak- 
brønd, hvori  hun  havde  gemt  sig,  og  skudt.  De 
altfor  unge  skød  man  ogsaa  —  saaledes  samme 
Madame  Luyckx's  tolvaarige  Datter  eller  Jean 
Coyens  lille  Pige  paa  ni  Aar^j. 

Men  f.  Ex.  i  Landsbyen  Linden  ...  To  tyske 
Soldater  trænger  ind  i  et  Bondehus,  griber  Ægte- 
folkene og  binder  dem  fast  til  Stole,  tager  saa  deres 
unge  Datter  og  voldtager  hende,  mens  Forældrene 
niaa  se  derpaa.   Endelig  lykkes  det  Faderen  at  rive 


')  Rapport  beige,  p.  43—46. 

sig  løs  —  han  griber  en  Bosse  og  skyder  det  ene  af 
de  tyske  Dyr  ned.  Denne  Forbrydelse  lades  ikke 
ustraffet.  Flere  Soldater  tilkaldes  —  Ægteparret 
bindes  atter  og  denne  Gang  mere  solidt.  Saa  stik- 
ker man  Ild  paa  Huset  og  lader  dem  omkomme  i 
Flammerne.  Og  —  for  at  give  Ligesindede  en  Ad- 
varsel, afbrænder  man  derpaa  hele  Byen.  Man  har 
at  forholde  sig  rolig,  naar  d'Hrr.  Tyskere  voldtager 
Ens  Datterp). 

Denne  Beretning  er  dateret  24.  August.  Den 
19.  August  foregik  i  Landsbyen  Corbeek-Loo  uden- 
for Louvain  en  lignende  Scene.  En  belgisk  Familie 
blev  her  overfaldet  af  en  Bande  tyske  Soldater,  som 
skilte  en  22-aarig  gift  Kone  ud  fra  de  andre,  inde- 
lukkede disse  i  et  forladt  Hus,  medens  den  unge 
Kone  blev  voldtaget  af  fem  Soldater. 

Næste  Dag  kom  denne  eller  en  anden  Bande 
tilbage  og  fandt  en  ung  Pige  paa  16  Aar  i  hendes 
Hjem  hos  hendes  Forældre.  De  slæbte  hende  først 
ned  i  Husets  Kælder  og  gav  hende  at  drikke  —  der- 
paa trak  de  hende  ud  paa  Græsplænen  og  voldtog 
hende  den  ene  efter  den  anden.  Da  hun  stadig 
gjorde  Modstand,  blev  man  tilsidst  ked  af  hende  og 
lod  hende  ligge,  med  fem  Bajonetstik  i  Brystet  til 
Afsked.  Den  unge  Piges  Tilstand  bagefter  var  saa- 
ledes,  at  Sognepræsten  meddelte  hende  de  sidste  Sa- 
kramenter. 


*)  Grondijs    p.  35. 

I  en  anden  Landsby  nær  Louvain,  Blauwport, 
misbruger  tyske  Soldater  to  Timer  igennem  en  høj- 
frugtsommelig Kone  —  hun  er  mere  død  end  le- 
vende, da  Svinehjorden  endelig  forlader  hende. 

I  Wackerzeel  voldtager  syv  Tyskere  efter  hin- 
anden en  Kvinde  og  dræber  hende  derpaa^). 

Ogsaavidere,  ogsaavidere  .  .  .  Man  forstaar, 
hvor  Tyskerne  maatte  vinde  ved  det  nærmere  Be- 
kendtskab, Belgierne  saaledes  efter  Okkupationen 
gjorde  med  dem.  Der  er  Folk,  som  ved  første  Øje- 
kast indtager  og  charmerer  —  men  snart  opdager 
man,  at  man  har  ladet  sig  blænde  af,  hvad  der  kun 
var  Skin  og  Skal.  Tysken  er  ikke  saa  umiddelbart 
vindende,  han  har  mere  solide  Kvaliteter.  Men  naar 
man  rigtig  lærer  ham  at  kende,  saadan  in  puris  na- 
tiiralibus,  overgaar  han  selv  de  dristigste  Forvent- 
ninger. Og  et  undertvunget  Folks  hele  Hjærte  fly- 
ver ham  i  Møde! 

Det  er  med  Bevidstheden  om,  saaledes  var  den 
»rolige  Mellemtid«,  hvorom  René  Chambry  taler, 
bleven  benyttet,  at  man  maa  læse  videre  i  hans  For- 
tælling .  .  . 


»Tirsdag  den  25.,  i  Skumringen,  kom  nye  Trop- 
per ned  ad  Rue  de  la  Station  ...  og  en  stærk  De- 
ling drejede  om  ad  Rue  Leopold.    Efter  at  have  sat 


•)  Rapport    beige,    p.    47 — 49.     Nothomb:    Les    Barbares    en 
Belgique,  p.  77—81. 

Geværene  i  Pyramide  kom  Soldaterne  og  forlangte 
Logis  og  Forplejning.  En  Underofficer  og  16  Mand 
præsenterede  sig  hos  os.  Vi  tilbød  dem  samme 
Gæstfrihed,  som  deres  Vaabenbrødre  havde  nydt 
sex  Dage  tidligere. 

»Deres  Chef  viste  sig  særlig  elskværdig.  Han 
udtrykte  sig  paa  korrekt  Fransk,  som  han  havde 
lært  i  Bruxelles.  Henad  7  serverede  min  Fader  og 
min  Broder  dem  deres  Diner,  da  der  pludselig  lød 
et  Fløjtesignal.  »Det  er  Allarm!«  sagde  Soldaterne, 
stod  hastigt  op  og  spændte  deres  Bælter  .  .  .  Un- 
derofficeren sagde,  idet  han  tog  Afsked:  »Vi  maa 
af  Sted  i  en  Fart,  det  er  Allarm!  Jeg  tror,  Fransk- 
mændene er  der«.  I  Døren  vendte  han  sig  endnu 
og  tilraabte  min  Fader:  »Farvel!  Vi  ses  sikkert 
aldrig  mere!« 

[Som  man  ser,  er  Fremstillingen  et  Mønster 
paa  Objektivitet.  Endog  det  lille  Stænk  af  tysk 
Afskedsvemod  er  husket  og  noteret  —  »Lebewohl, 
auf  nimmerw^iedersehn ! «  klinger  det  i  Germanerens 
stemningsfulde  Barm.] 

Familien  Chambry  søger  nu  Tilflugt  i  Husets 
Kælder  som  det  sikreste  Sted.  Kl.  8  begynder  en 
stærk  Geværild  i  Gaderne,  dog  ikke  i  Rue  Leopold, 
hvor  Huset  ligger.  Chambry's  har  den  Opfattelse, 
at  det  er  Franskmændene,  som  angriber,  og  at  man 
kæmper  i  Gaderne.  René  og  hans  Broder  vover  sig 
op  i  de  øvre  Etager,  Værelserne  er  klart  oplyste  af 
et  rødt  Skær  —  Byen  brænder! 

Ved  Hjælp  af  senere  Meddelelser  kan  Chambry 
her  indskyde  nogle  af  de  Scener,  denne  Rædselsnat 
saae  udspillet  i  Louvain. 

»Paa  Hjørnet  af  Riie  de  la  Station  boede  M.  Da- 
vid Fisbach  fra  Malacorp  ...  en  Olding  paa  82, 
en  godgørende  Mand,  som  faa  Dage  i  Forvejen  hav- 
de skænket  10,000  Francs  til  det  Røde  Kors.  Han 
havde  haft  tyske  Officerer  indlogeret  hos  sig.  Trods 
sin  Protest  blev  han  trukken  ud  af  sin  Seng  og  slæbt 
ud  paa  Gaden.  Her  bandt  man  ham  fast  til  Statuen 
af  Justus  Lipsius  og  tvang  ham  til  at  staa  dér  med 
Armene  i  Vejret,  medens  hans  Hus  blev  et  Rov  for 
Flammerne.  Men  dette  var  aabenbart  ikke  nok, 
thi  man  slog  ham  derpaa  med  Bajonetterne  og  skød 
ham  tilsidst.« 

Et  andet  Billed: 

»Paa  Place  du  Peuple  blev  Ildebranden  først 
paasat  hos  Notar  B.  de  R.,  som  ogsaa  havde  haft 
Tyskere  indlogeret  og  behandlet  dem  korrekt. 
Hans  Liv  blev  kun  frelst,  fordi  hans  Kone,  da  Ty- 
skerne vilde  dræbe  dem  begge,  gik  ind  og  hentede 
sine  Børn.  »Dem  først!«  sagde  hun  koldt.  Tysker- 
ne tøvede  —  de  havde  dog  ikke  Mod  til  en  for  en 
at  myrde  de  smaa  Stakler.  Hele  Familien  fik  saa 
Ordre  til  at  gaa  ud  paa  Pladsen  og,  afmægtige,  være 
Vidne  til,  at  et  Hus,  der  rummede  saa  mange  kære 
Minder,  blev  lagt  øde.  Der  var  endog  en  tysk  Sol- 
dat, som  kom  hen  til  et  af  Børnene  og  sagde:  Sehen 
Sie  gut?    Das  ist  ein  FeuerwerkU^ 

Mens  sligt  foregaar  i  umiddelbar  Nærhed  af 
Rue  Leopold,  holder  Familien  Chambry  sig  stadig 
skjult  i  Kælderen.  Og  i  al  sin  Frygtelighed  dæmrer 
Sandheden  for  dem.  »Jeg  begyndte  at  ane,«  skriver 
René  Chambry,  »at  det  var  Tyskerne,  som  stak  Ild 
paa  Byen  og  skød  Indbyggerne.« 

Saaledes  kom  Morgenen,  Onsdag  den  26.  Au- 
gust. En  tysk  Trommeslager  gik  gennem  Gaderne 
og  oplæste,  efter  en  Trommehvirvel,  følgende  Be- 
kendtgørelse fra  Kommandanturen:  »Ingen  tør  for- 
lade Byen.  Der  er  ingen  Fare  længer;  der  vil  ikke 
mere  blive  brændt.  Men  Borgervæbningen  har  at 
møde  Kl.  2  i  Eftermiddag.« 

Det  var  altsaa  rigtigt  —  det  var  Tyskerne,  som 
Natten  igennem  havde  brændt  og  myrdet!  Renés 
Broder,  som  stod  i  Borgervæbningen,  vovede  sig  ud 
for  at  tale  med  en  Ven,  der  ogsaa  var  Medlem  af 
dette  Korps.  Han  kom  snart  efter  tilbage  —  »Bou- 
levard de  Tirlemont,  den  største  Del  af  Rue  de  la 
Station,  Place  du  Peuple,  Hallerne  og  Saint-Pierre 
brænder,«  fortalte  han.  Han  gik  derpaa  atter  ud 
for  at  begive  sig  til  det  tilsagte  Møde  —  »siden  har 
vi  ikke  set  ham  igen,«  hedder  det  lakonisk. 

Dagen  gik.  Nu  og  da  drog  Bander  af  Soldater 
gennem  Gaderne  og  skød  til  Højre  og  Venstre. 
»Blot  et  Ansigt  viste  sig  bag  en  Rude,  hvinede  Pro- 
jektilerne gennem  Luften  og  ramte  undertiden  deres 
Maal«.     Ildebranden  tog  fat  paa  ny  —  Tyskerne 

overhældte  Ruinerne  med   Benzin,   for  at   Ødelæg- 
gelsen kunde  blive  grundig. 

Torsdag  den  27.,  Kl.  8  om  Morgenen,  kom  en 
Naboerske,  Mme.  Van  A.,  fuldstændigt  ude  af  sig 
selv.  »Tyskerne  har  taget  min  Mand,  Tyskerne  har 
taget  min  Mand«,  hulkede  hun.  Hun  bragte  nye  Jobs- 
poster —  Flygtninge  fra  Blauwport  havde  fortalt, 
hvorledes  hver  sjette  Mand  var  bleven  udtaget  af 
Tyskerne  og  skudt  .  .  .  Som  eneste  Grund  angaves 
ogsaa  her:  »Man  hat  geschossen!  Zivilisten  haben 
geschossen!«  Paa  alle  Bønner  om  Naade  altid  kun 
dette  ene  ubarmhjærtige  Svar,  der  syntes  at  dække 
over  enhver  Uretfærdighed!  Og  fuldstændig  unyt- 
tig og  forgæves  den  Forklaring,  at  da  alle  Vaaben 
jo  var  afleverede  før  Tyskernes  Indtog  —  hvad  kun- 
de Civilisterne  saa  have  skudt  med?^). 


')  Interessant  er  i  denne  Forbindelse  René  Chambiys  For- 
tælling (p.  40 — 41)  om,  hvad  der  skete  i  Louvain  allerede  den 
19.  August.  Hos  en  Hr.  D.  var  tyske  Soldater  indkvarterede. 
Henad  Aften  lyder  et  Knald  fra  Gaden,  og  den  i  Huset  lo- 
gerende tj'ske  Underofficer  stjTter  sig  over  Hr.  D.  for  at 
dræbe  ham,  idet  han  raaber:  »Man  hat  geschossen!*  I  det 
samme  13'der  et  nyt  Knald.  Det  Ij-kkes  Hr.  D.  at  komme  ud 
paa  Gaden,  og  han  finder  der  en  af  de  Knaldperler,  som  Bør- 
nene i  Louvain  ofte  leger  med,  og  som  paa  Flamsk  kaldes 
Kalotjes.  Han  rækker  den  til  Underofficeren,  idet  han  siger: 
»Ich  håbe  es  wohl  gewusst;  das  ist  nur  Spielzeug!«  —  »Ja?« 
svarer  Tyskeren  tvivlende,  men  putter  dog  den  afbrændte 
Knaldperle  i  Lommen. 

Madam  Van  A.  bliver  hos  Chambrys.  Men 
længe  skal  Freden  ikke  vare  —  Kolbeslag  dundrer 
paa  Gadedøren,  og  da  man  lukker  op,  staar  tyske 
Soldater  udenfor  og  beordrer  alle  til  øjeblikkelig  at 
forlade  ikke  blot  Huset,  men  Byen,  da  denne  nu 
skal  bombarderes.  Vagtposter  paaser,  at  de  for- 
drevne ikke  tager  noget  med  sig  i  Landflygtigheden 
—  alt  opbevares  til  de  tyske  Horders  Plyndring. 
Saa  drager  de  da  ud  af  Hjemmet,  som  de  ikke  skul- 
de gense  — ■  gennem  Gader,  der  brænder  og  er  fulde 
af  Lig  og  af  »reddet«  Bohave,  som  Soldaterne  bæ- 
rer ud  fra  Husene  —  til  Banegaarden.  Her  gaar 
Vejen  af  til  Højre  ad  den  lange  lige  Boulevard  de 
Tirlemont  —  og  den  forfærdelige  Exodus  begynder: 
Udvandringen  fra  det  brændende  Louvain  .  .  . 

»Endelig  naaede  vi  Tirlemont-Porten  og  maatte 
dreje  af  til  Venstre.  Men  Trængslen  var  saa  stor, 
at  vi  ikke  kom  ud  af  Stedet.  Man  saae  udover  et 
Hav  af  Hoveder.  Aa,  de  stakkels  bedrøvede  An- 
sigter, de  Syge  i  deres  Rullestole,  Mødrene,  som 
søgte  at  holde  deres  Børn  sammen  om  sig  —  ja, 
der  var  endog  en  lam,  som  man  skubbede,  saa  godt 
det  lod  sig  gøre,  i  en  almindelig  Lænestol! 

»Paa  begge  Sider  af  Vejen  stod  Tyskerne  i  uaf- 
brudt Række.  Man  ønskede  blot  et  —  at  kunne 
kaste  sig  over  dem,  bide  dem,  kradse  dem,  disse 
Ubarmhjærtige,  som  satte  saa  afskyelige  Befalinger 
i  Værk  .  .  .  Det  blæste  stærkt,  en  ubønhørlig  Regn 
slog  os  i  Ansigtet.     Og  under  denne  Regn  satte  det 

stakkels  Tog  af  bange,  syge,  lidende  Mennesker  sig 
i  Bevægelse  mod  Tirlemont  .  .  . 

»Det  gik  kun  langsomt,  for  hver  ti  Meter  stand- 
sede man.  Undertiden  spurgte  en  Tysker  os,  om 
vi  ikke  havde  Vaaben  —  et  grotesk  Spørgsmaal, 
hvis  Øjeblikket  ikke  havde  været  saa  pinligt.  De, 
der  ikke  gik  hurtigt  nok,  blev  drevne  frem  med 
Kolbestød.  Dog  var  der  ogsaa  nogle  Soldater,  som 
væmmedes  ved  deres  Overordnedes  Brutalitet  og 
gav  Kvinderne  og  Børnene  at  drikke  .  .  .  Jeg  skal 
aldrig  glemme  det  Udtryk  af  Fortvivlelse,  hvormed 
de  saae  paa  os!  Men  de  var  i  Mindretal,  nogle  faa 
...  De  andres  Ansigter  var  prægede  af  en  gru- 
som Glæde,  som  om  det  frydede  dem,  at  se  gamle 
Koner  og  Oldinge,  Smaabørn  og  syge  Mennesker 
jagede  bort  fra  deres  Hjem! 

»Da  vi  var  kommen  forbi  Carnoys  Villa  les 
Coniféres,  var  der  nogle  Soldater,  som  raabte  til 
os:  »Kommen  Sie  mal  hier!  Gastfreiheit,  Gastfrei- 
heit!«  Ikke  saa  faa  troede  derpaa  og  begav  sig  der- 
over. Men  kun  Mændene  fik  Lov  at  komme  tilbage 
—  de  blev  endda  smidt  paa  Porten  uden  videre. 
Derimod  beholdt  man  Kvinderne  .  .  .« 

Familien  Chambry  naaede  omsider  Havn.  Men 
det  er  ikke  nødvendigt  at  citere  mere.  Jeg  ønsker 
at  slutte  med  dette  Billede  af  den  tyske  Soldat, 
som  han  staar  dér  i  Færd  med  at  fremdrage  sit 
Kød  —  »Kød  som  Aseners  Kød  og  Brynde  som 
Hestes  Brynde,«  siger  Profeten  —  for  at  stille  sin 

Lyst  paa  en  ulykkelig  Kvinde,  han  har  lokket  ved 
et  Raab  om  Gæstfrihed  !M 


*)  Hollænderen  Grondijs  skriver  om  de  unge  Piger  i  Aerschot 
kort  efter  Okkupationen  (22.  August):  »Midt  i  Byen  møder 
jeg  Kvinder  og  Børn,  som  i  en  lang  Bække  kommer  fra  Kirke. 
Kvinderne  lister  sig  langs  Husene,  udmattede  af  Nattevaagen. 
Især  skærer  det  i  Hjærtet  at  se  de  unge  Piger  —  paa  to  Dage 
er  hele  deres  kokette,  blomstrende  og  yndefulde  Ungdom 
visnet!  Lykkelige  de,  som  har  kunnet  flygte,  og  som  i  Land- 
flj'gtigheden  kan  genfinde  sig  selv  ukrænkede !  Disse  arme 
unge  Piger,  som  er  fordømte  til  at  blive  her,  uden  Beskyttelse 
og  uden  Støtte,  alene  i  Huse,  hvis  Døre  er  slaaet  ind,  synes 
mig  skamfulde  og  resignerede.  Hvilken  grufuld  By,  hvilken 
Lugt  af  Død  mellem  disse  Bulner,  som  Skildvagter  vaager 
over,  og  som  kun  er  befolkede  af  Kvinder  og  af  Landsknægte, 
af  hvilke  baade  deres  Liv  og  Ære  er  afhængige«  (Les  Allemands 
en  Belgique,  p.  24—25). 

I  Louvain  traf  den  samme  Bejsende  paa  Hospitalet  en  ung 
Pige  paa  seksten  Aar,  som  heltemodigt  havde  værget  sig  mod 
to  tyske  Soldater,  og  som  disse  tilsidst  havde  gennemboret 
Underlivet  paa  med  Bajonetter  (/.  c,  p.  16).  En  anden  ung 
Pige,  der  havde  været  i  Tj'skernes  Vold,  udbrød  skælvende  til 
Begeringens  Kommissær:  »Der  er  foregaaet  Ting  med  mig,  som 
jeg  ikke  vover  at  fortælle!«  (Nothomb:  Les  Barbares,  p.  76). 

For  den,  som  blot  har  svageste  Anelse  om,  hvad  den  i 
Tj^skland  alménudbredte,  saakaldt  videnskabelige  Seksuallitera- 
tur  indeholder,  er  slige  Tildragelser  og  Tilstande  intet  Under. 
Den  tyske  Ungdom  er  gennem  Aaringer  bleven  sexuelt  ophidset 
indtil  Perversitet  —  især  har  Universiteterne  og  Kasernerne 
været  Højskoler  for  Demoralisation  og  Læreanstalter  for  selv 
de  unaturligste  Laster. 


V. 


Det  femte  falske  Vidnesbyrd  — 
og  det  femte  »Es  ist  nicht  wahr«. 


5)  Es  ist  nicht  wahr,  dass  unsere  Kriegsfuhrung 
die  Gesetze  des  Vdlkerrechts  missachtet.  Sie  kennt 
keine  zuchtlose  Grausamheit.  Im  Osten  aber  trånkt 
das  Blut  der  von  russischen  Horden  hingeschlachte- 
ten  Frauen  und  Kinder  die  Erde,  und  im  Westen 
zerreissen  Dumdumgeschosse  unsern  Kriegern  die 
Brust.  Sich  als  Verteidiger  europåischer  Zivili- 
sation  zu  gebården,  haben  die  am  wenigsten  das 
Recht,  die  sich  mit  Russen  und  Serben  verbunden 
und  der  Welt  das  schmachvoUe  Schauspiel  bieten 
Mongoler  und  Neger  auf  die  weisse  Rasse  zu  hetzen. 

Femte  Gang  lyder  Sandhedens  Stemme  —  »det 
er  ikke  sandt,  at  vor  Krigsførelse  strider  mod  Folke- 
rettens Grundsætninger.  Den  kender  ingen  udisci- 
plineret Grusomhed«. 

Om  den  ikke  kender  den  udisciplinerede  Gru- 
somhed, kender  den  det,  som  er  værre:  den  disci- 


145 


plinerede.  De  foregaaende  Kapitler  indeholdt  Vid- 
nesbyrd nok  derom.  Jeg  skal  blot  tilføje  et  eneste 
endnu  —  et,  som  ogsaa  indeholdes  i  Chambrys  lille 
Bog  La  vérité  sur  Louvain. 

Det  er  en  simpel  Fortælling  som  hans  andre, 
uden  nogen  literær  Staffage.^) 

»I  Pellenberg  blev  en  ung  Mand,  Søn  af  Ste- 
dets Møller,  dræbt  for  Øjnene  af  sin  Fader.  Den 
gamle  Mand  bad  i  sin  Fortvivlelse  om,  at  man  ogsaa 
vilde  dræbe  ham.  Men  Vizefeldwebelen  fandt,  at 
det  vilde  være  for  let  sluppet.  Man  maatte  først 
pine  den  gamle  Mand,  som  laa  dér  og  hulkede  ved 
Vejkanten. 

» —  Op  med  sig!«  sagde  Underofficeren.  —  »Gaa 
op  til  din  Mølle,  hent  en  Trillebør  og  kom  strax 
igen ! « 

»Den  Gamle  maatte  adlyde.  To  Skildvagter 
tog  ham  mellem  sig  og  førte  ham  af  Sted.  Han  fandt 
Trillebøren  og  kom  tilbage  med  den  til  det  Sted, 
hvor  hans  Søn  var  bleven  dræbt.  » Skyd  ogsaa  mig, « 
jamrede  han,  »men  saa  skyd  mig  dog!« 

»Vizefeldwebelen  blev  imidlertid  ved  sit.  Møl- 
leren blev  beordret  til  at  læsse  sin  Søns  Lig  paa 
Trillebøren  og  køre  det  et  Stykke  bort  til  det  Sted, 
hvor  man  vilde  begrave  det. 

»Hulkende  begav  den  Gamle  sig  paa  Vej,  med 
Øjnene  blændede  af  Taarer,  stødende  imod,  vak- 
lende.    Men  der  var  ingen  Naade.     Han  blev  ikke 


1)  Op.  cit,  p.  55-57. 

Klokke  Roland  10 

skaanet  for  noget.  Selv  maatte  han  grave  Graven 
og  selv  lægge  sit  Barns  Lig  deri.  Og  mens  han 
gjorde  det,  stak  Soldaterne  Ild  paa  Møllen.« 

Beretningen  er  ikke  længere.  Men  René  Cham- 
bry  minder  om,  at  den  Mand,  der  var  Belgiens 
værste  Bøddel,  og  under  hvis  Ægide  sligt  skete,  hed 
Manteuffel. 


Det  var  i  Oktober  ifjor,  at  de  93  Kulturbærere 
paastod,  at  den  tyske  Krigsførelse  »ikke  stred  mod 
Folkerettens  Love«.  Siden  Tyskerne  har  indført  Kri- 
gen med  dræbende  Gasarter  og  sendt  »Lusitania« 
til  Bunds,  tages  denne  Paastand  vel  ikke  mere  al- 
vorligt af  nogen.  Blot  lige  for  en  Ordens  Skyld 
anfører  jeg  de  Paragraffer  i  Haager-Krigsreglemen- 
tet  af  1899  (fornyet  1907),  som  Tyskland  —  først 
har  underskrevet  og  saa  overtraadt.    De  er  følgende: 

»§  25.  Det  er  forbudt  paa  nogen  Maade  at 
angribe  eller  bombardere  Byer,  Landsbyer,  Boliger 
eller  Bygninger",  der  ikke  er  forsvarede. 

»§  50.  Ingen  Kollektivstraf,  pekuniær  eller 
anden,  tør  paalægges  en  Befolkning  paa  Grund  af 
enkelte  Tildragelser,  for  hvilke  de  ikke  kan  anses 
som  solidarisk  ansvarlige. 

»§  23.  Det  er  forbudt  ...  at  tilintetgøre  fjendt- 
lig Ejendom  uden  i  Tilfælde  af,  at  denne  Tilintet- 
gørelse bydende  kræves  af  Krigens  Tarv. 

»§  46.    Privatejendom  ...  er  at  respektere. 

»§  56.  Enhver  Ødelæggelse  af  Bygninger,  der 
tjener  til  religiøst  Brug,  til  humane  Formaal  eller 
til  Undervisning,  Kunst  og  Videnskab  er  forbudt. 
Det  samme  gælder  historiske  Mindesmærker,  Vær- 
ker af  Kunst  og  Videnskab. 

»§  28.  Det  er  forbudt  at  overgive  en  By  til 
Plyndring,  selv  naar  den  bliver  taget  med  stor- 
mende Haand. 

»§  47.     Plyndring  er  absolut  forbudt. 

Syv  Papirlapper,  syv  Chiffons  de  papier!  Der 
er  ingen  af  disse  Paragraffer,  som  Tyskland  ikke 
stadigt  og  principielt  har  overtraadt  i  sin  Krig  mod 
Belgien.  De  højeste  militære  Myndigheder  har  ta- 
get Ansvaret  derfor  —  saaledes  General  v.  Goltz  i 
sin  herostratisk  berømte  Erklæring:  »Det  er  med 
min  Billigelse,  at  Byen  Andenne  er  bleven  ned- 
brændt og  omtrent   100  Personer  skudt «.^) 

Som  for  ret  at  vise  deres  Haan  for,  hvad  den 
berygtede   »Haandbog    i  Landkrigsførelse«    kalder 

')  »C'est  avec  mon  consentement  que  le  general  en  chef  a 
fait  bruler  toute  la  localité«  [d'Andenne]  »et  que  cent  personnes 
environ  ont  été  fusillées.  Je  porte  ce  fait  å  la  connaissance 
de  la  ville  de  Liége  pour  que  les  Liégeois  se  représentent  le 
sort  dont  ils  sont  menacés,  s'ils  prenaient  pareille  attitude« 
[som  Indbyggerne  i  Andenne,  livor  der  den  første  Aften  efter 
Okkupationen  var  faldet  et  Skud  —  hvorved  iøvrigt  ingen 
kom  til  Skade].  Rapport  beige,  p.  80,  cfr.  pp.  137 — 141.  An- 
denne blev  ødelagt  d.  20.  August.  Proklamationen,  rettet  til 
Indbj'ggerne  i  Liége,  er  af  22. 

10* 

»Sentimentalitet  og  blødagtigt  Følelsessværmeri « , 
har  Tyskerne  netop  angrebet  uforsvarede  Byer, 
Landsbyer  og  Bygninger  —  netop  paalagt  Kollek- 
tivstraffe, baade  i  Penge  og  i  Menneskeliv  —  netop 
tilintetgjort  fjendtlig  Ejendom  hensynsløst  og  nytte- 
løst —  netop  bombarderet  Kirker  og  ødelagt  de 
Bygninger,  der  tjente  ideale  Formaal  —  netop  plyn- 
dret overalt,  hvor  de  kunde  komme  til.  Louvain, 
Aaerschot,  Malines,  Termonde,  Namur,  Dinant,  Ta- 
mines,  Andenne  er  Vidner  derom.  Og  i  Arras,  i 
Rheims,  i  Senlis  stiger  den  samme  Klage  mod  Him- 
len —  Stenene  raabe. 

For  at  bevise,  hvor  blodigt  den  tyske  Krigs- 
førelse strider  mod  moderne  international  Ret,  har 
man  iøvrigt  ikke  behøvet  andet  end  at  samle  de 
Proklamationer,  som  den  lyske  Okkupationshær 
har  udstedt  og  ladet  opslaa  i  de  forskellige  belgiske 
Byer.  Det  er  en  instruktiv  Læsning;  jeg  uddrager 
nogle  Citater.  Saaledes  hedder  det  i  Proklamatio- 
nen til  Befolkningen  i  Hasselt   (af  17.  August): 

»I  Tilfælde  af,  at  Indbyggere  {des  habitants) 
skyder  paa  Soldater  af  den  tyske  Hær,  vil  en  Tredje- 
del af  den  mandlige  Befolkning  maatte  springe  over 
Klingen  (le  tiers  de  la  population  måle  serait  passé 
par  les  armes).« 

I  den  Proklamation,  som  blev  opslaaet  i  Na- 
mur 25.  August,  forekommer  følgende: 

»3.  —  Alle  Gader  vil  blive  besatte  med  en  tysk 
Vagt,  der  i  hver  Gade  tager  ti  Gidsler,  som  de  holder 

under  Bevogtning.     Sker  der  et  Attentat  paa  Ga- 
den, vil  de  ti  Gidsler  blive  skudt«. 

I  en  i  Grivegnée  opslaaet  Proklamation  af  8. 
September  ligefrem  ruttes  der  med  Dødsstraf  for 
den,  der,  efter  et  givet  Klokkeslet  en  bestemt  Dag, 
endnu  har  »Vaaben,  Ammunition,  Sprængstoffer, 
Fyrværkeri«  i  Huset.  Dødsstraf  for  at  gaa  ud  efter 
Klokken  7  Aften  (»tysk  Tid«,  føjes  der  til.  Den 
belgiske  Tid  er,  som  bekendt,  en  Time  bagefter  den 
mellemeuropæiske).  Dødsstraf  for  de  Gidsler,  som 
ikke  rettidigt  bliver  afløst  af  de  nye  Gidsler  (Gids- 
lerne tages  nemlig  her  kun  for  24  Timer  ad  Gan- 
gen). Dødsstraf  for  den,  der  ikke  strax  adlyder 
den  af  en  tysk  Militærperson  givne  Ordre:  »Hæn- 
derne op!«  Dødsstraf  for  at  betræde  Hovedkvar- 
teret (Chateau  des  Bruyéres)  efter  6  Aften  og  før  6 
Morgen.  Og  —  om  ikke  Dødsstraf,  saa  dog  meget 
alvorlige  Følger,  hvis  man  ikke  hilser  en  tysk  Of- 
ficer. »I  Tvivlstilfælde  bør  man  hilse  alle  tyske 
Militære«.^) 


*)  Jeg  kan  ikke  nægte  mig  at  aftrykke  den  paagældende  Para- 
graf (og  den  bliver  nok  ikke  betragtet  som  en  Lap  Papir!): 

»8.  —  J'exige  que  tous  les  civils  qui  circulent  dans  ma  cir- 
conscription,  principalement  ceux  des  localités  de  Beyne-Heu- 
say,  Fléron,  Bois-de-Breux,  Grivegnée,  témoignent  de  la  défé- 
rence  envers  les  officiers  allemands,  en  6tant  leurs  chapeaux 
OU  en  portant  la  main  å  la  tete  comme  pour  le  salut  mili- 
taire.  En  cas  de  doute,  on  doit  saluer  tout  militaire  allemand. 
Celui  qui  ne  s'exécute  pas  doit  s'attendre  å  ce  que  les  mili- 
taires  allemands  se  fassent  respecter  par  tous  les  moyens,« 

Denne    Proklamation    er    undertegnet    »Dieckmann,    Major- 

Det  er,  som  man  ser,  Gessiers  Hat  om  igen. 
Og  Wilhelm  Tell  —  akcepterer  man  hos  Schiller  og 
skyder  ham  i  Virkeligheden! 

At  skyde,  det  er  det  store  tyske  Argument. 
Endnu  saa  sent  som  d.  5.  Oktober,  to  Maaneder 
efter  Invasionen,  hedder  det  i  en  Plakat,  v.  d.  Goltz 
lod  opslaa  i  Bruxelles  (og  rimeligvis  i  alle  Landets 
Kommuner) : 

»Om  Aftenen  den  25.  September  er  Jærnbane- 
linjen  og  Telegrafledningen  bleven  ødelagte  mellem 
Lovenjoul  og  Vertrijck.  Som  Følge  heraf  har  de 
to  paagældende  Lokaliteter  om  Morgenen  den  30. 
September  haft  at  staa  til  Regnskab  derfor  og  har 
maattet  afgive  Gidsler. 

»For  Fremtiden  vil  de  Lokaliteter,  som  befinder 
sig  nærmest  ved  det  Sted,  hvor  slige  Ting  er  fore- 
gaaede,  blive  strafi^ede  uden  Skaansel,  enten  de  er 
skyldige  eller  ej.  Til  dette  Formaal  er  Gidsler  ble- 
ven udtagne  og  hidførte  fra  alle  de  Lokaliteter,  som 
ligger  i  Nærheden  af  Jærnveje,  der  trues  af  lignende 
Angreb,  og  ved  første  Forsøg  paa  at  ødelægge  Jærn- 
veje, Telegraf-  eller  Telefonledninger  vil  disse 
Gidsler  øjeblikkelig  blive  skudt «.^) 


commandant«     og    kontrasigneret    af   Stedets    (belgiske)    Borg- 
mester Victor  Hodeige. 

*)  Rapport  beige,  p.  86.  Hele  Rapporten  om  de  tyske  Prokla- 
mationer pp.  76—88.  Det  vil  ikke  være  uden  Interesse  at  faa 
at  vide,  at  disse  Overskæringer  af  Jærnveje  osv.  med  dumdri- 
stigt Mod  udførtes  af  belgiske  cykleberedne  regulære  Tropper, 
hvem  det  endog  i  September  lykkedes  at  overskære  Jærnbanen 

Denne  Proklamation  blev  opslaaet  den  5.  Ok- 
tober i  Bruxelles.  Den  fremkom  saaledes  nøjagtigt 
Dagen  efter,  at  de  93  højtideligt  havde  forsikret 
Verden,  at  den  tyske  Krigsførelse  ikke  stred  mod 
Folkeretten.  Hurtigere  kunde  Dementiet  ikke 
komme. 

Og  lad  mig  saa,  for  at  aande  op  et  Øjeblik  i 
en  anden  Luft  end  den  tyske  Brutalitet,  slutte  dette 
Afsnit  med  et  Ord  af  Præsidenten  for  det  amerikan- 
ske Carnegie  Institut  i  Pittsburg,  Historikeren  Sa- 
muel Harden  Church.  Det  staar  i  hans  aabne 
»Svar  til  de  tyske  Professorer«,  udgiA^et  under  Tit- 
len The  American  verdict  on  the  war^).  Church 
skriver    (se  dansk   Udgave  pp.    16 — 17): 

»Da  vore  amerikanske  Tropper  for  kort  Tid 
siden  blev  sendt  til  Mexiko,  ikke  for  at  gøre  Erob- 
ringer, ikke  for  at  føre  Krig,  men  for  atter  at  til- 
vejebringe Fred  og  Orden  og  Lydighed  mod  Loven, 
saa  var  der  nogle  af  Folkene  i  Vera  Cruz,  som 
fyrede  paa  dem  fra  Vinduerne,  og  treogtyve  af  vore 
unge  Soldater  blev  dræbt.     Til  sidst  fyrede  de  selv 


lige  udenfor  Mons  (Nothomb :  Les  Barbares,  p.  227  f.)  —  løv- 
rigt  var  de  før  Attentatet  af  Tj^skerne  indespærrede  Gidsler  da 
sikkert  nok  uskyldige  i  dette,  saa  Bemærkningen  »enten  de  er 
skjidige  eller  ej«  forekommer  noget  overflødig.  Man  lienret- 
tede  principielt  altid  de  uskyldige!  Saa  var  der  ikke  noget  at 
tage  fejl  af. 

*)  Udkommet  i  dansk  Oversættelse:  Amerikanernes  Syn  paa 
Krigen.  Et  Svar  paa  de  tyske  Professorers  Erklæring  (Pios 
Forlag,  København,  1915). 

paa  de  Skydende,  men  de  ødelagde  ikke  Byen,  saa 
lidt  som  de  myrdede  de  uskyldige,  og  selv  dem  af 
de  Skydende,  som  de  fangede,  henrettede  de  ikke, 
men  gav  dem  blot  en  Advarsel  om  at  opføre  sig 
ordentligt  i  Fremtiden,  hvorpaa  de  blev  sat  i  Fri- 
hed « . 

Og  den  amerikanske  Skribent  fortsætter: 
»Folk  spørger  os  undertiden:  »Vilde  I  hellere 
have  Slaver  end  Tyskere  til  Herskere?«  Og  Svaret 
gaar  altid  ud  paa  det  samme:  »Ja,  siden  vi  har  set 
Tyskerne  føre  Krig,  vil  vi  hellere  have  Slaver,  hel- 
lere Tyrkere,  ja,  hellere  Hottentotter.« 


VI. 


Det  sjette  falske  Vidnesbyrd  — 
og  det  sjette  »Es  ist  nicht  wahr«. 


6)  Es  ist  nicht  wahr,  dass  der  Kampf  gegeii 
unsern  sogenannten  Militar ismus  kein  Kampf  gegen 
unsere  Kultur  ist,  wie  unsere  Feinde  heuchlerisch 
vorgeben.  Ohne  den  deutschen  Militarismus  wåre 
die  deutsche  Kultur  långst  vom  Erdboden  getilgt. 
Zu  ihrem  Schutz  ist  er  aus  ihr  hervorgegangen  in 
einem  Lande,  das  jahrhundertelang  von  Raubziigen 
heim.gesucht  wurde  wie  kein  zweites.  Deutsches 
Heer  und  deutsches  Volk  sind  eins.  Dieses  Bewusst- 
sein  verbriidert  heute  70  Millionen  Deutsche  ohne 
Unterschied  der  Bildung,  des  Standes  und  der 
Partei. 

Wir  konnen  die  vergifteten  Waffen  der  Luge 
unsern  Feinden  nicht  entwinden.  Wir  konnen 
nur  in  alle  Welt  hinausrufen,  dass  sie  falsches 
Zeugnis  ablegen  wider  uns.  Euch,  die  Ihr  uns  kennt, 
die  Ihr   bisher  gemeinsam   mit   uns   den  hochsten 


154 


Besitz  der  Menschheit  gehuiet  habt,  Euch  rufen 
wir  zu: 

Glaubt  uns!  Glaubt,  dass  wir  diesen  Kampf  zu 
Ende  kåmpfen  iverden  als  ein  Kulturvolk,  dem 
das  Vermåchtnis  eines  Goethe,  eines  Beethoven, 
eines  Kant  ebenso  heilig  ist  wie  sein  Herd  und 
seine  Scholle. 

Dafur  stehen  wir  Euch  ein  mit  unserm  Namen 
und  mit  unserer  Ehre! 

Sidste  Gang  taler  Sandheds-Uhyret  med  de  93 
Hoveder!  Men  er  der  nogen  Grund  til  blot  at  over- 
sætte, endsige  gendrive  disse  tomme  Orakelsprog? 
Vi  kan  dog  ikke  fravriste  dem  de  Vaaben,  hvormed 
de  kæmper  —  ogsaa  vi  kan  kun  »raabe  ud  i  Al- 
verden « ! 

Den  Kamp,  Belgien,  Frankrig,  England  og  Ita- 
lien nu  fører  —  er  den  kun  en  Kamp  mod  den 
»saakaldte«  tyske  Militarisme  (»saakaldt«  er  aller- 
kæreste!), eller  er  den,  som  de  93  vil,  tillige  og 
væsentligt  en  Kamp  mod  den  tyske  Kultur?  Svaret 
herpaa  afhænger  af,  hvad  man  forstaar  ved  »die 
deutsche  Kultur«.  »Tro  os,«  raaber  Sandhedsvid- 
nerne, »at  vi  vil  kæmpe  denne  Kamp  til  Ende  som 
et  Kulturfolk*.  Det  er  muligt,  skønt  ikke  meget 
sandsynligt.  Thi' de  har  begyndt  denne  Kamp  som 
Barbarer.  Forgæves  paakalder  de  deres  Fortids 
Stormænd,  som  de  forgæves  paakalder  Gud.  Hvad 
har  en  Beethoven,  en  Goethe  at  skaffe  med  dem, 

der  brændte  Louvain  og  bombarderede  Rheims?  Og 
Kant  —  »Kants  Vermåchtniss«  vover  man  at  paa- 
beraabe  sig  —  Kants  Testament  til  Verden.  Men 
en  Eucken,  en  Wundt  maa  dog  vide,  at  Kants  Te- 
stament, Kants  Fremtidsprogram  var  Europas  for- 
enede Stater  og  den  evige  Fred!  Hvorfor  er  de  da 
med  til  at  tage  hans  Navn  forfængeligt  og  mane 
hans  store  Skygge  op  fra  Dødsriget?^) 

»Die  deutsche  Kultur«  —  den  var  en  Gang! 
Den  Gang  Brentano  og  Ghamisso,  Uhland  og  Miil- 
ler,  Eichendorff  og  Morike  sang  —  den  Gang,  i 
Schumanns  og  Schuberts  Tyskland,  i  det  gamle  ro- 
mantiske Land  —  den  Gang  —  for  længe,  længe 
siden  ... 

Den  tyske  Kultur  —  den  var  en  Gang!  I  de 
solhede  Sommeruger,  da  jeg  skriver  denne  Bog, 
lukket  inde  fra  Morgen  til  Aften  bag  Skodder,  mel- 
lem hvis  Tremmer  Julidagen  lyser  ind  som  hvid 
Ild,  mindes  jeg  mine  tyske  Dage  fra  for  to  Aar 
siden  —  Vandringerne  i  Goethes  Land,  Valfarterne 
til  Wetzlar  og  Sesenheim,  Frankfurt  og  Weimar. 
Jeg  mindes  »Germaniens  fjærne  Dale,  Hessen  og 
Elsass,  Lotte  og  Friederike«  og  en  gammel  Morlille, 
som  ned  fra  sin  Studevogn  hiiste  saa  venligt  og 
rynket  til  mig  paa  Gaden  i  Meissenheim«.^) 


')  Kants    Tanker    er    fremstillede    i    det  fortræffelige  Skrift : 
tJ'accuse.  Von  einem  Deutschen«   Lausanne  1915)  S.  323  —  351. 
2)  Min  j> Goethebogen«  (Kbhvn.  1913)  S.  115. 

Og  som  i  et  Syn  stiger  to  Erindringer  frem  for 
mig  —  Mindet  om  to  tyske  Dage  eller,  rettere,  to 
tyske  Nætter  —  et  Kolner  Karneval  og  en  Studen- 
terkommers i  Bonn.  Lad  dem  følge  her  —  og  virke 
her,  standsende  Tanken,  som  Fjæld  standser  en 
Flod  —  men  tvingende  den  til  stridere  Strøm. 


TYSK  INTERMEZZO 


ROSENMANDAG— ASKEONSDAG 
GAUDEAMUS  IGITUR 


Rosenmandag — Askeonsdag. 


Fort  jetzt   die    Sorgen,   fort  alles   Leid, 
Morgen  ist  Morgen,  heute  ist  heut! 
Kinder,   wir   woUen   frohlich   hier   sein, 
denn  es  ist  Fasching  —  Fasching  am  Rhein! 

Saaledes  bruste  Sangen  mig  i  Møde,  da  jeg  — 
uden  at  ane  noget  ondt  —  Aftenen  før  Fastelavns- 
søndag 1912  opsøgte  mit  sædvanlige  Hotel  i  Koln. 
Med  røde,  forvaagede  Øjne  kom  Portier'en  mig  i 
Møde  og  erklærede,  at  jeg  skulde  faa  mit  sædvan- 
lige Værelse,  det  roligste  i  Huset  —  men  at  han 
ansaa  det  for  meget  tvivlsomt,  om  Hr.  Professoren 
vilde  faa  Søvn  i  Øjnene  i  Nat.  »Det  er  jo  Karne- 
val!« føjede  han  undskyldende  og  forklarende  til. 

Jeg  gik  ind  i  den  store  Spisesal,  hvor  ellers 
tavse  Borgere  sidder  og  drikker  Wiirzburger-Øl  om 
Bordene  med  de  røde  Duge,  og  jeg  befandt  mig  midt 
i  Karnevalet.  Ikke  at  der  var  mange  Masker  eller 
Dragter,  men  der  var  en  Trængsel  af  lystige,  leende, 
syngende  Mennesker  —  hver  Plads  i  Salen  var  op- 
taget —  Opvarterne  banede  sig  Vej  med  Ølkrus  paa 
alle  Fingre  —  og  selv  gamle,  ærværdige  Herrer  bar 

en  broget  Narrehue  af  Papir  paa  de  sølvhvide  Lok- 
ker. Bag  Buffeten  stod  Værten  selv,  ligeledes  iført 
Narrehue,  unge  Mennesker  gik  frem  og  tilbage  med 
rød  Cylinder  paa  Hovedet  og  en  Karneval-Orden, 
fremstillende  en  Abe  eller  en  »Kater«  i  et  broget 
Baand  om  Halsen  ,  .  . 

Kolner  Karnevalet  er  for  den  indfødte  Kolner 
en  Nationalhelligdom  og  en  Nationalstolthed.  Det 
forberedes  længe  i  Forvejen  af  en  Komité,  hvis  Med- 
lemmer bærer  Kolns  bedste  Navne.  Byens  fineste 
Damer  er  med,  og  de  gamle  Familier  kappes  om 
Æren  af  at  turde  udstyre  en  af  Vognene  i  Festtoget 
paa  Rosenmandag. 

Det  Publikum,  som  i  Aften  fylder  Salene  i 
»Frankischer  Hof«,  er  derfor  ogsaa  et  Familie- 
publikum. 

Rundt  om  Bordene  er  der  Kredse  af  Ansigter, 
som  indbyrdes  kender  hverandre,  og  den,  der  ind- 
føres i  en  ny  Kreds,  forestilles  for  Kredsens  Med- 
lemmer. Et  Orkester  er  anbragt  i  et  Hjørne  af 
Salen,  og  uafbrudt  synges  der.  Og  naar  Omkvædet 
lyder  —  det  Omkvæd,  som  drønede  mig  i  Møde  ved 
min  Indtræden  i  Hotellet  —  springer  alle  op,  tager 
hverandre  i  Hænderne  og  danner  lange  Kæder,  som 
med  vuggende  Bevægelser  følger  Melodiens  Rhytme. 
Hele  Salen  er  i  saadanne  Øjeblikke  intet  uden  én 
stor,  straalende  lykkelig  Forvirring  —  Ansigter, 
Øjne,  Smil,  højt  opløftede  Hænder  —  alt  lyser,  alt 
bølger,  og  alt  synger: 


II 

Fort  jetzt   die   Sorgen,   fort   alles  Leid, 
Morgen  ist  Morgen,  heute  ist  heutl 
Kinder,  wir  wollen  frohlich  hier  sein, 
denn  es  ist  Fasching  —  Fasching  am  Rheinl 

»Hvor  længe  varer  dette  ved?«  spørger  jeg,  efter 
at  være  kommen  til  Sæde,  min  Nabo,  en  lille,  em- 
bedsmæssig udseende  Herre,  der  bl.  a.  har  fortalt 
mig,  at  han  ikke  er  Kolner,  men  Bayrer,  en  ind- 
født Wiirzburger,  »Til  Askeonsdag  Morgen!«  lyder 
det  prompte  Svar.  Og  det  er  ikke  helt  en  Vittighed. 
Kolneren  sætter  en  Ære  i  at  gøre  hele  Karnevalet 
med.  I  et  Selskab  Rosenmandag  fortalte  en  Dame 
af  de  højeste  Kredse,  hvordan  hun  de  sidste  fire 
Nætter  havde  holdt  ud,  til  Klokken  var  6  hver  Mor- 
gen —  »und  doch  håbe  ich  keinen  Kater!«  Og  en 
ung  Pige  af  Folket,  som  havde  ligget  paa  Hospitalet 
for  Lungebetændelse,  kom  til  Lægen  og  bad  om  at 
blive  udskrevet,  med  den  Motivering:  »Ich  bin  a 
kolsch  Mådel!  Og  jeg  maa  ud  at  holde  Karneval!« 
Fattige  Familier  sætter  Søndagstøjet  paa  Laanekon- 
toret  for  at  købe  Masker  og  Flitter  til  en  Smule 
Dragt.  Og  paa  hobe  Strasse  i  de  fine  Kaféer  perler 
Champagnen,  og  der  danses  mellem  Marmorbor- 
dene, som  der  danses  paa  Gadernes  Asfalt  til  To- 
nerne af  den  nyeste  Karnevalsvise  —  »De  Wienanz 
han  'nen  Has  em  Pott  —  Miau,  Miau,  Miau  .  .  .« 


Klokke  Roland  11 

Uden  at  have  faaet  meget  Søvn  i  Øjnene  rejser 
jeg  bort  Søndag  Morgen  og  kommer  tilbage  til  Koln 
fire  og  tyve  Timer  senere.  Det  er  tidligt  paa  Mor- 
genen, Klokken  er  endnu  ikke  sex.  Graa  og  kold 
og  umaadelig  staar  Domkirken  med  de  vældige 
Taarne  i  Morgenbelysningen.  Gaderne  ligger  strøede 
med  Konfetti,  og  Serpentiner  flagrer  fra  Buskene  i 
Anlæget  foran  Banegaarden.  Sporvognene,  som  har 
kørt  hele  Natten,  er  fulde  af  hjemvendende  Masker. 
En  Pjerrot  staar  paa  et  Gadehjørne  og  stirrer  sløvt 
og  blindt  frem  for  sig,  overvældet  af  Tømmermæn^. 
Et  Par  andre  Masker  stryger  forbi  —  »alaaf  Koln!« 
siger  den  ene  begejstret.  »Quatsch!«  svarer  den 
anden  gnavent.  Over  Domkirkepladsen  iler  brogede 
Par  —  Herrerne  med  Armen  om  deres  Dame.  Langt 
borte  i  Gaderne  lyder  det  sidste  »Miau  —  Miau  — 
Miau«  af  Visen  om  Familien  Wienanz'  Haresteg, 
eller  der  stryger  forbi  mig  et  indsmigrende: 

Marieche,  du  darfst  nicht  kriesche, 

fang  doch  an  lache',  das  siiht  besser  uus«  . . . 

Det  er  i  Dag  Karnevalets  store  Dag,  det  er 
Fastelavnsmandag,  Rosenmandag,  som  Kolnerne 
siger.  Ordet  er  smukt,  men  skal  i  øvrigt  være  en 
Forvanskning  af  »Rasenmontag«,  den  Mandag,  hvor 
alle  raser  .  .  . 

Og  sikkert  nok  er  det  ikke  Roserne,  der  præ- 
ger Fastelavnsmandag  i  Koln  —  det  er  Raseriet,  hin 
bakkiske  Vildskab,  som  den  Dag  sættes  i  Frihed  — 
uden  Ansvar.     Den  tyske  Katholicisme,  der  ellers 

gør  saa  strængt,  næsten  puritansk  et  Indtryk,  bliver 
med  ét  saa  underlig  eftergivende,  mer  end  i  noget 
andet  Land;  selve  de  katholske  Lokaler  (»Från- 
kischer  Hof«  er  et  saadant)  bliver  officielt  Sæde  for 
Karnevalsly stigheden.  Favner  og  Eroter,  Satyrer  og 
Nymfer  tumler  sig  frit  om  Foden  af  den  alvorlige 
Domkirke.  Det  er,  som  om  den  gamle  Dom  pludse- 
lig sagde  til  sig  selv:  »Herre  Gud,  de  er  jo  Menne- 
sker —  lad  dem  have  Lov  at  være  Mennesker  helt 
ud,  uden  Tvang  og  Tynge.  Naar  de  har  prøvet  det 
et  Par  Dage,  bliver  de  nok  trætte  og  kede  deraf, 
og  Askeonsdag  Morgen  kommer  de  alle  tilbage,  og 
jeg  tegner  Askekorset  paa  deres  Pande  og  siger  mine 
sørgmodige  Ord  ned  over  dem:  Memento  homo,  qvia 
pulvis  es,  »Kom  i  Hu,  o  Menneske,  at  Du  er  Støv, 
og  til  Støv  skal  Du  atter  vordel« 

Og  Menneskene  kommer  Askeonsdag  Morgen 
og  knæler  langs  Alterskranken.  De  gamle  Mænd 
kommer,  og  de  gamle  Kvinder  —  og  Børnene  kom- 
mer med  deres  rene  smaa  Pander.  Og  de  unge  Mænd 
kommer,  som  endnu  i  Aftes  bar  Mefistos  røde  Buxer 
og  vajende  Hanefjer,  og  de  unge  Piger,  som  dansede 
paa  Guldsko  i  Nat  og  var  Hollænderinder,  med  et 
bredt  blankt  Guldbaand  om  Haaret  og  et  kort  Skørt, 
hvidt  og  blaat  som  Delfterporcelæn.  Og  Asken  drys- 
ser i  det  blonde  Haar,  som  ikke  mere  bærer  den 
hvide,  hollandske  Kappe,  men  den  sorte  Kirkeman- 
tille, og  de  unge  Piger  tænker,  mens  de  latinske  Ord 
ensformigt  gentages  hen  langs  de  knælendes  Række 

og  nærmer  sig  mere  og  mere:  »Støv  er  vi,  til  Støv 
skal  vi  vorde!  Men  dette  Støv  har  straalet  og  lyst, 
har  blinket  og  smilet,  har  let  og  smiget  og  glædet 
sig  Døgn  efter  Døgn,  inden  Asken  sænkede  sig  over 
os.    Og  ad  Aare  vender  Rosenmandag  atter  tilbage!« 


Gaudeamus  igitur. 


»De  har  aldrig  overværet  en  tysk  Studenter- 
kommers? Saa  maa  De  ikke  forsømme  Lejligheden 
til  at  deltage  i  Studenterforeningen  Novesias  50- 
Aars  Jubilæum  i  Aften!  Jeg  indbyder  Dem  herved 
højtideligsti« 

Det  var  min  Ven  Filosofiprofessoren  ved  det 
Bonner  Universitet,  der  en  Dag  i  1913  mælede  disse 
Ord.  Og  som  Følge  deraf  fandt  jeg  mig  ved  halvni 
Tiden  om  Aftenen  bænket  ved  Festkommersens 
Æresbord  i  Beethovenhalle. 

Umiddelbart  foran  mig  har  jeg  Podiet,  hvorpaa 
tre  Repræsentanter  for  den  festende  Forening  har 
Plads,  og  bag  dem  sidder  ved  tre  lange  Borde  Ud- 
sendinge fra  andre  lykønskende  Studenterforenin- 
ger, et  halvt  Hundrede  i  Tallet.  Jeg  har  i  Siena 
set  det  middelalderlige  Optog  il  Polio,  men  dette 
Skue  her  er  næsten  lige  saa  farvestraalende.  De 
tre  Novesia-Studenter  er  i  højrøde  Uniformer,  og 
bag  dem  er  der  et  broget  Bed  af  de  forskelligste  Far- 
ver —  citrongult,  græsgrønt,  himmelblaat,  orange. 
Over  Uniformsfrakken  er  slynget  gule,  gulrøde,  blaa 

og  hvide  eller  grønne  Skærf.  Paa  Hovedet  sidder 
koket  den  røde  eller  blaa  eller  gule  Cerevis,  Studen- 
terbaretten, holdt  fast  med  en  Gummisnor  under 
Hagen.  Hænderne  er  gemt  i  store,  hvide  Krave- 
handsker, Fødderne  i  blanklakerede  Sporestøvler. 
Paa  Bordet  foran  hver  enkelt  af  disse  glimrende 
Skikkelser  staar  Ølkruset,  og  ved  Siden  af  Ølkruset 
ligger  den  blanke  »Schlåger«. 

Jeg  vender  mig  om  —  bag  mig  er  hele  den 
uhyre  Sal  fuld  af  Studenter,  ved  lange  Borde,  alle 
med  01  foran  sig.  Derovre  sidder  »Fuchsene«,  hvad 
vi  paa  Dansk  kalder  »Russer«,  med  flade  røde  Huer 
—  nærmere  ved  Æresbordet  er  en  Mængde  »alte 
Herren«,  Medlemmer,  som  nu  er  i  Embede,  men 
som  ved  denne  festlige  Lejlighed  har  givet  Møde, 
og  som  bærer  en  ejendommelig  høj  Hue  med  for- 
overfaldende Pul  paa  de  graanende  Lokker.  Mange 
af  dem  er  Gejstlige,  og  det  gør  et  forunderligt  Ind- 
tryk at  se  de  strænge  eller  joviale  Præsteansigter 
med  denne  røde,  alt  andet  end  ærværdige  Hoved- 
bedækning. Men  de  synes  at  befinde  sig  vel  —  det 
er  jo  for  dem  en  Tilbagevenden  til  Ungdomstiden 
og  dens  Glæder:  Kammeratskab,  Lystighed  og  Sang. 
Det  er  forbudt  at  ryge  under  den  første,  officielle 
Del  af  Festen,  men  »de  Chargerede«  oppe  paa  Tri- 
bunen foregaar  med  et  daarligt  Exempel  ved  at 
tænde  Cigaretter,  og  snart  stiger  en  almindelig  To- 
baksrøg op  mod  den  Tribune,  der  løber  Salen  rundt, 
og  hvorfra  en  tæt  Krans  af  unge  Piger  —  Søstre, 
Kusiner,  Kærester  og  Forloveder  —  har  Lov  til  at 

se  ned  paa  Brødrene,  Fædrene  og  de  Hjærtenskæres 
Øldrikning  og  indaande  Røgen  af  deres  Cigarer. 
Selv  faar  de  hverken  det  ene  eller  det  andet,  sidder 
kun  deroppe  til  Pynt,  som  Blomster. 

Men  nu  har  Præsidenten  for  Novesia  rejst  sig 
ved  det  første  Bord  paa  Podiet  og  slaar  bragende  i 
Bordet  med  sin  »Schlåger«.  » Silentium! '^  raaber 
han  ud  i  Larmen  og  Tobaksrøgen  og  føjer  til: 
»Aus  Feuer  ward  der  Geist  geschaffen«  —  »Vers  1«. 
Og  første  Vers  af  den  saaledes  angivne  Sang  syn- 
ges —  paa  Tribunen  staar  alle  op  —  i  Salen  har 
man  Lov  at  blive  siddende.  Mellem  hver  Strofe 
slaar  Præsidenten  i  Bordet  og  kommanderer:  »Vers 
2,  3,  4«  o.  s.  V. 

I  Sangbogen  følger  jeg  Ordene.  Themaet  er 
det  sædvanlige  i  tyske  Drikkeviser  —  »Wein  und 
Liebe«  —  og  rundt  om  mig  stemmer  alle  de  »gamle 
Herrer«  kraftigt  i:  »Die  Lust  der  Lieder  und  der 
Waffen,  die  Lust  der  Liebe  schenkt  mir  ein«.  Det 
er  jo  kun  Poesi,  man  mener  det  ikke,  man  kan 
synge  det,  selv  om  man  er  den  fredeligste  af  alle 
Postassistenter  eller  en  aldeles  ikke  erotisk  anlagt 
Sognepræst. 

Efter  Sangen  holder  en  juridisk  Kandidat  en 
Velkomsttale  og  slutter  med  at  opfordre  til  en  »ur- 
kraftig  Salamander«.  Militærisk  klinger  det  nu  gen- 
nem Salen,  mens  alle  rejser  sig  —  »Ad  exercitium 
salamandri,  eins«  (alle  griber  Ølkruset),  »zwei« 
(alle  drikker),  »drei«  —  alle  slaar  Kruset  i  Bordet 
og  frembringer  en  rullende  Lyd  med  det  hen  over 

Bordpladen  —  de  halvt  Hundrede  Chargerede  dun- 
drer samtidigt  deres  Schlågere  ned  foran  sig  — 
Orkestret  giver  Touche,  og  hele  Salen  er  fuld  af  et 
henrivende  og  længe  vedvarende  Spektakel! 

Med  behageligt  oprevne  Nerver  sætter  man  sig 
ned,  og  en  ny  Sang  følger.  Det  er  Novesias  Slag- 
sang, og  under  dens  sidste  Vers  springer  Russerne 
op  paa  Bænkene  og  staar  broderligt  omslyngede, 
syngende  af  deres  unge  Lungers  fulde  Kraft.  Saa 
kommer  den  egentlige  Festtale,  holdt  af  en  Gejstlig, 
Monsignore  Schweitzer  —  og  saa  spiller  Orkestret 
Melodien  til  »Der  Gott,  der  Eisen  wachsen  lies«  — 
og  Sangen  begynder.  Ved  tredie  Strofe  rejser  alle 
sig,  og  paa  Podiet  løfter  »de  Chargerede«  deres 
Kaarder,  klirrende  og  blinkende,  mod  Himlen.  Det 
er,  som  saa  man  en  Skare  unge  Krigere  for  sig, 
slanke,  smukke,  i  deres  prægtige  Dragter,  og  væl- 
digt bruser  det  gennem  Salen: 


O  Deutschland,  heilges  Vaterland!   o  deutsche  Lieb  und 

Treue, 
du  hobes  Land,   du  scbones  Land,    wir    scbworen    dir 

aufs  neue: 
dem  Buben  und  dem  Knecht  die  Acht!    der  speise  Kråh'n 

und  Råben! 
So  ziehn   wir   aus   zur   Hermannsschlacbt    und    wollen 

Rache  baben! 

Sang  følger  paa  Sang,  Tale  efter  Tale.  En 
> gammel  Herre«  taler  for  Kejseren,  en  anden  »gam- 
mel Herre«  for  Gæsterne.     For  Gæsterne  svarer  en 

af  de  Chargerede,  og  alle  Taler  ender  med  en  »Sa- 
lamander«, som  altid  indledes  med  følgende  For- 
mular: »dessen  Commando  ich  mir  vom  hoch  ver- 
ehrten  Pråsidium  erbitte,  imd  das  mir  zur  hochsten 
Ehre  gereichen  werde«.  Præsidenten  hilser  mili- 
tærisk ved  sit  Bord  —  Taleren  takker  militærisk  — - 
og  saa  droner  det  af  Ølkrus,  trampende  Fødder  og 
Hug  med  Kaarderne  gennem  Salen.  Jeg  undrer 
mig  over,  at  Bordene  kan  udholde  denne  stadige 
Hamren  med  »Schlågerne«,  men  man  siger  mig,  at 
der  er  lagt  solide  Brædder  under  den  brogede  Dug. 
Efterhaanden  udspinder  der  sig  et  livligt  Sam- 
menspil mellem  Forsamlingens  tre  Elementer:  Sal, 
Tribune  og  Balkon.  Hvert  Øjeblik  bestiger  en  Tje- 
ner Podiet  og  afleverer  en  Buket  til  en  af  de  smukke 
Ynglinge  deroppe  —  han  læser  Kortet,  griber  sit 
Krus,  drikker,  idet  han  holder  Albuen  saa  firkantet 
som  muligt  ud  til  Siden,  sætter  Kruset  lige  saa  kantet 
ned  igen  og  hilser  derpaa  ud  i  Salen,  idet  han  slaar 
op  med  sin  hvidbehandskede  Haand.  En  og  anden 
broget  Cerevis  vover  sig  ogsaa  op  paa  Balkonen, 
og  ud  over  dennes  Brystværn  hilser  og  smiler  og 
nikker  de  smukke  Rhinlænderinder  med  ustandselig 
blinkende  Tænder  og  skinnende  Øjne.  Ogsaa  ved 
Professorbordet  begynder  der  at  falde  Blomsterbu- 
ketter —  min  Ven  Filosoffen  faar  en,  »fra  en  Kan- 
didat, som  snart  skal  op  til  Examen«,  paastaar  han, 
ogsaa  min  Ringhed  bliver  der  overbragt  en  smuk 
Urtekost:  »dem  dånischen  Dichter  in  unserer  Mitte 
ein  herzliches   Willkomm!«      Ak   ja! 

Man  synker  hen  efterhaanden  i  denne  Stemning 
af  01  og  Spektakel.  Hvert  Øjeblik  tales  der,  og 
under  Talen,  efter  Talen  gaar  der  Storme  af  Fod- 
tramp og  Tordenvejr  af  Schlågerhug  hen  over  Sa- 
len. »Heil  Dir  im  Siegeskranz«  synges,  og  alle 
rejser  sig,  mens  Kaarderne  atter  fmikler,  løftede  som 
til  Ed.  Under  nogle  Taler  maa  visse  Grupper  af 
Forsamlingen  rejse  sig,  andre  blive  siddende.  Man 
begynder  nu  ogsaa  at  drikke  01  paa  Balkonen,  og 
jeg  begynder  at  tænke  paa  at  tage  Afsked. 

Da  bliver  der  pludselig  næsten  stille  —  og  i 
næste  Nu  bruser  den  gamle  Vagantvise  gennem  Sa- 
len: Gaudeamus  igitur,  juvenes  dum  sumus,  lad  os 
glæde  os,  mens  vi  end  er  unge,  post  jucundam  ju- 
ventutem,  post  molestam  senectutem,  nos  habebit 
humus,  »Naar  den  glade  Ungdom  er  endt,  naar  den 
traurige  Alderdom  er  forbi,  venter  Kirkegaarden«. 

Og  Vers  følger  paa  Vers.  Hør  den  gamle  Stu- 
dent, som  han  vaagner  paa  sin  halvfjerdsindstyvende 
Fødselsdag  og  i  Morgenklarheden  ser  tilbage  over 
sit  Liv.  »I  Dag  er  det  halvfjerdsindstyve  Aar,  siden 
du  blev  født  —  og  hundrede  Semestre,  siden  du 
var  ung  Student  med  røde  Kinder  og  klare  Øjne«. 
Tiden  er  gaaet  saa  rask,  er  det  virkelig  saa  længe 
siden?  Og  hen  for  sig  mumler  han  de  gamle  banale 
Ord  om  Livets  Korthed:  Vita  nostra  brevis  est  .  .  . 

Saa  fordyber  han  sig  i  Minderne  —  tænker  paa 
Kammeraterne,  Ungdomsvennerne,  Professorerne 
—  og  paa  Ungdomskærligheden.  Den  er  der  viet 
et  helt  Vers,  og  da  det  Vers  begynder,  springer  alle 

de  Unge  op,  alle  Blikke  rettes  mod  Balkonen,  de 
røde  Huer  svinges  baade  af  unge  »Fuchse«  og 
»gamle  Herrer«.  Og  rødmende  staar  de  deroppe 
langs  Balkonens  Rand,  Rhinlandets  sorthaarede  og 
sortøjede  Døtre,  skønne  som  Prinsesser  og  stolte 
som  Dronninger,  og  ser  ned  over  denne  Sal  af 
Mænd,  som  hylder  dem  med  Sang  og  Klang  af 
svungne  Kaarder.  Og  mere  og  mere  rødmer  de, 
mens  de  Tusind  Mandsstemmer  begejstret  bærer 
Digtets  Hyldest  op  imod  dem:  Vivant  omnes  virgi- 
nes,  faciles,  formosae,  »Leve  alle  skønne  Møer,  leve 
alle  Kvinder!« 

Saa  klinger  Sangen  ud,  og  lidt  efter  sidder  jeg 
ved  min  Vens  Side  og  kører  hjem  til  hans  Bolig 
udenfor  Bonn.  Efter  de  mange  Dages  Kulde  og 
Regn  er  det  endelig  bleven  en  mild,  stjerneklar  Nat. 
Højt  oppe  i  det  mørkeblaa  Rum  staar  Karlsvognen, 
Arkturus,  Kassiopejas  Dobbelt-W  af  Diamanter. 
Jeg  tænker  paa  alle  dem,  som  ned  gennem  Aarhun- 
drederne  har  set  op  til  disse  Stjerner,  og  som  nu 
ikke  er  mere,  paa  alle  glade  Russer  og  alle  skønne 
Jomfruer,  hvis  lysende  Øjne  Ormen  har  fortæret, 
og  hvis  tindrende  Smil  længst  er  stivnet  i  Dødninge- 
hovedets uhyggelige  Grin.     Nos  habebit  humus. 


GERMANIA 


I. 

»Die  deutsche  Kultur!«  Genkender  man  den 
ikke  i  de  to  forudgaaende  Skildringer?  Rosenman- 
dag og  Kolner  Dom,  »Wein,  Weiber  und  Gesang«, 
Salamanderreiben  og  vemodig  Drøm  om  svunden 
Tid,  Lyst  i  Nuet  og  Gys  ved  Tanken  om  Døden. 
Og  midt  i  det  alt,  ud  af  Vindunsten  og  Tobaksrøgen, 
op  over  al  Gemytlighed  og  alt  »Gemiith«  pludselig 
den  blanke  Klinge  og  det  vilde  Landsknægtesind  — 
»Lust  der  Waffen«,  »Lust  der  Liebe«  og  »Lust  der 
Rache«  —  Vaabenlyst,  Elskovslyst,  Hævnlyst  — 
Barbaren,  som  voldsomt  og  uimodstaaeligt  længes 
efter  Hermannsslaget  og  Teutoburger  Wald   .  .  . 

Den  tyske  Kultur  er  en  Følelses-Kultur  og  en 
Lidenskabs-Kultur.  Intet  Sprog  kan  svulme  mæg- 
tigere, tordne  mere  rungende  end  det  tyske.  Det 
er  et  Sprog  for  den  store  Pathos,  for  Skæbner  paa 
Liv  og  Død,  for  al  Tilværelsens  Højtid  og  dens  Gru. 

Derfor  har  den  tyske  Kultur  kun  paa  to  Om- 
raader  naaet  det  Fuldkomne  —  i  Lyrik  og  i  Musik 
(og  i  hin  lyrisk-musikalske  Filosofi,  som  er  egen 
for  Tyskland,   og  hvis  Type  er,   ikke  den   vester- 

landsk  skolede  Kant,  men  Hegel,  Schopenhauer 
eller  Nietzsche).  Overalt,  hvor  Følelsen,  hvor  Li- 
denskaben er  nok,  skaber  Tyskeren  Mesterværket: 
»Faust«  —  den  niende  Symfoni  —  »Also  sprach 
Zarathustra«  .  .  . 

Men  i  Billedhuggerkunst,  i  Maleri,  i  Bygnings- 
kunst er  Tyskeren  underlegen.  Den  tyske  Kultur 
har  aldrig  kunnet  frembringe  en  Michelangelo  eller 
en  Velasquez,  en  Van  Dyck  eller  en  Thorvaldsen. 
Det  tyske  Maleri  er  lyrisk-musikalsk  —  fra  Naza- 
renerne  til  Bocklin. 

Og  dette  er  saaledes,  fordi  Tysklands  Sind  er 
et  Kvindesind.  Germania  er  Kvinde  og  har  alle 
Kvindens  Egenskaber  —  en  fortræffelig  Kone  i  sit 
Hus,  en  Engel  for  sine  Børn,  en  Furie  for  sin  Mand. 
Som  Kvinden  er  Tyskeren  let  til  Taarer  og  let  til 
Vrede  (»vred  som  en  Tysker«  siger  vi  i  Danmark), 
utilgængelig  for  Argumenter  og  Logik,  men  udhol- 
dende i  at  sætte  sin  Vilje  igennem,  tyrannisk  (»i  en 
god  Mening«),  overbevist  om  altid  at  have  Ret  — 
og  derfor  opbragt  og  forarget  over  ikke  at  blive 
adlydt.  Overfor  de  soleklareste  Beviser  er  Kvinden 
—  ganske  ligesom  Tyskeren  —  med  oprejst  Pande 
og  uden  at  blinke  i  Stand  til  at  raabe:  »Es  ist  nicht 
wahrl«  Og  hun  gør  det  med  Pathos,  med  Taarer, 
med  Raseri  og  griber  tilsidst,  hvad  hun  har  ved 
Haanden  og  smider  dig  i  Hovedet  —  »modbydelige 
Løgnhals!« 

Kvinden  har  ingen  Følelse  af  Pligt  overfor 
Sandheden  —  hun  har  ingen  Samvittighed   (Sam- 

vittighed  maa  ikke  forvexles  med  Godhed,  Med- 
lidenhed, Ømhed  og  alle  de  andre  kvindelige  Dy- 
der). Hun  anerkender  ikke  abstrakte  Motiver  — 
er  ude  af  Stand  til  at  handle  efter  dem.  Hun  er 
den  evige  Opportunist. 

Men  ganske  det  samme  gælder  Tyskeren.  Han 
forstaar  simpelthen  ikke,  at  man  kan  sætte  Livet 
ind  paa  en  Idé,  at  man  kan  vove  sin  Existens  for 
et  Princips  Skyld.  Selv  handler  han  altid  ud  fra 
en  Følelse,  en  Lidenskab,  en  Interesse,  noget  per- 
sonligt og  konkret.  Den  tyske  Frihedskamp  i  181^ 
var  en  Kamp  for  at  opnaa  personlige,  haandgribelige 
Goder:  politisk  Selvstændighed,  national  Uafhængig- 
hed. Den  var  derfor  det  direkte  Modstykke  til  de 
franske  Revolutionskampe,  som  gik  ud  paa  at  sætte 
en  Idé  i  Værk,  at  realisere  tre  store  Principer. 

Tyskeren  er  Realist  —  som  Kvinden  er  det. 
»Das  Droben  kann  mich  wenig  kiimmern«  —  aldrig 
blev  der  sagt  mere  tyske  Ord  end  disse.  »Hvad 
bryder  jeg  mig  om  det,  som  er  oppe  i  Skyerne,  i 
det  Blaa  —  i  Idealets  Himmel?« 

Man  lade  sig  ikke  narre  af  Tyskerens  tilsyne- 
ladende Religiøsitet.  Det  er  med  den  som  med 
Kvindens  —  det  er  Religion  af  Egoisme.  Efter  at 
have  ført  et  behageligt  og  velordnet  Liv  herneden 
i  denne  —  forholdsvise  —  Jammerdal,  vil  man  ogsaa 
gerne  sikre  sig  en  pæn  Behandling  hinsides.  Efter 
Karnevallet  og  Festkommersen  ønsker  man  Entrée 
til  den  evige  Salighed. 

Klokke  Roland  12 

Og  derfor  er  den  Kamp,  som  gaar  hen  over 
Verden,  virkelig  en  Kamp  mellem  to  Principer  — 
mellem  de  to  Principer,  som  altid  har  staaet  i  Vaa- 
ben  overfor  hinanden  —  mellem  Realisme  og  Ide- 
alisme. Det  er  en  ny  og  maaske  en  sidste  Kamp 
om,  hvem  der  skal  være  Herre  i  Europas  Hus:  Kvin- 
den —  eller  Manden.  Thi  overfor  Germania  staar, 
nu  som  for  Aartiisinder  tilbage,  den  Magt,  som  i 
Historien  repræsenterer,  hvad  Manden  repræsenterer 
i  Familien.  Overfor  det  kvindelige  Princip:  Inter- 
esse og  Egoisme,  staar  det  mandlige:  Pligttroskab, 
Samvittighedstjeneste,  Dieu  premier  servi  som  det 
hed  i  Middelalderens  Frankrig,  flat  justitia,  pereat 
mundus,  som  det  hed  i  det  antike  Rom.  Overfor 
den  tyske  Kultur  staar  den  latinske.  Og  Midtpimk- 
tet  for  den  latinske  Kultur  er  (nu  som  altid)  Rom. 
Germania  mod  Rom  —  dette  er  som  i  en  Formel 
Verdenskrigens  inderste  Væsen.  En  Kultur  bygget 
paa  Følelse,  paa  Lidenskab,  paa  Vilkaarlighed  og 
Egoisme  mod  en  Kultur  bygget  paa  Fornuft,  paa 
Overlæg,  paa  Vilje  og  Altruisme.  En  hedensk  Kul- 
tur —  for  at  sige  det  sidste  Ord  —  mod  en  kristen. 

Og  trods  al  officiel  Gudsfrygt  véd  Tyskland 
ogsaa  inderst  inde  dette.  Teutsch  vil  sige  hedensk, 
og  Tyskland  gav  Verden  den  første  store  Aand,  der 
vovede  at  betegne  sig  selv  som  Hedning  og  at  sætte 
Korset  i  Rang  med  Utøj,  Hvidløgsstank  og  Tobaks- 
røg som  de  fire  Ting,  der  var  ham  viderlige.  Feuer- 
bachs  Rationalister  og  Håckels  Monister,  Altyskerne 
og  Wotans-Dyrkerne,  Ostwald  og  Jatho  —  alle  for- 


(Miinchener  ..Iiigend'.   Febr.  1915). 
■  DKR  CliOSSE  BIU'MMEH«. 

kynder  de  en  »ny  Tro«,  hvis  Grunddogme  og  sta- 
dige Feltraab  er  »Løs  fra  Rom!«  Det  er  den  ger- 
manske Revolte,  Barbar-Oprøret  —  det,  som  for 
fire  Hundrede  Aar  siden  var  Reformationen,  for 
halvandet  Aarhundrede  siden  literær  »Sturm  und 
Drang«,  og  som  nu  er  bleven  Jærn  og  Blod  og  har 
faaet  Skikkelse  af  420  Millimeters  Mørsere!  Og  saa 
dybt  ligger  dette  Had  til  Rom,  dette  odium  papae, 
som  Luther  formulerede  det,  i  Tysklands  Sjæl,  at 
selv  Kunstnere  med  Glæde  ser  Kunstværker  øde- 
lagte —  blot  de  er  Roms!  Robert  Hugh  Benson 
forudsaae,  at  saaledes  vilde  det  komme  —  i  »Ver- 
dens Herre«,  denne  Bog,  der  lyner  af  profetiske 
Glimt.  Han  skulde  ikke  opleve  at  se  Miinchener 
»Jugend«  forherlige  »der  grosse  Brummer«,  den  raa 
Kraft,  Thor,  der  omsider  rejser  sig  og  (som  Heine 
spaaede)  med  sin  Hammer  knuser  de  gothiske  Ka- 
thedraler  .  .  /) 

Ja,  Thor  har  rejst  sig  i  sin  Vælde  —  de  gamle 
Guder  vaagner  —  Valhal  staar  op  af  Døde  til  den 
sidste  Kamp  mod  den  hvide  Krist  og  mod  Roma- 
borgs  Vælde.     Endnu  en  Gang  oversvømmer  Ger- 


*)  »Kristendommen  har  til  et  vist  Punkt  dæmpet  Germa- 
nernes gamle  krigerske  Lidenskab,  men  den  har  ikke  formaaet 
at  udrydde  den.  Og  naar  Korset,  den  Talisman,  som  holder 
dem  i  Tømme,  bliver  brudt,  vil  de  gamle  Kæmpers  Grusomhed 
vaagne  til  nyt  Liv.  Ak,  den  Dag  vil  komme,  da  de  gamle 
Hedningguder  vil  rejse  sig  af  deres  sagnomspundne  Grave,  og 
Thor  vil  staa  frem  med  sin  Hammer  og  knuse  de  gothiske 
Kathedraler. «  (Heine:  Cber  die  Liter atur  Deutschlands). 

manien  de  latinske  Marker.  Kvinden,  der  er  Natu- 
ren i  al  dens  ureflekterte  Vælde,  vil  herske  over 
Manden,  der  er  Logos  —  Orden,  Loven.  Som  Ger- 
maniens inderste  Ord  er  Magt,  er  Roms  højeste  Ord 
Ret.  Og  Kampen  staar  om,  hvilket  af  de  to  Ord 
skal  blive  det  sidste. 


Jeg  véd,  at  mange  her  vil  lægge  Bogen  med 
den  som  de  synes  uigendrivelige  Indvending:  >Ja, 
men  i  Tyskland  er  Katholikernes  Stilling  jo  saa 
god,  Centrum  saa  mægtigt,  Regeringen  saa  imøde- 
kommende. Kejseren  en  Velynder  af  Benediktiner- 
ordenen  .  .  .  Mens  Frankrig  forfølger  Katholicis- 
men,  forjager  Munke  og  Nonner,  uddriver  Religio- 
nen af  Skolerne  ...  Og  England,  som  kæmper 
ved  dets  Side,  er  protestantisk,  Rusland  skismatisk 
og  fjendtlig  mod  den  katholske  Kirke,  Italien  ende- 
lig staar  ikke  netop  i  Ry  for  Hellighed  .  .  .  Baade 
Østrig  og  den  katholske  Del  af  Tyskland  har  der- 
imod ved  Aarets  Begyndelse  højtideligt  indviet  sig 
til  Jesu  Hjærte  —  end  ikke  det  efter  Sigende  saa 
katholske  Belgien  har  tænkt  paa  en  lignende  reli- 
giøs Akt!  Hvor  opløftende  var  ikke  »det  tyske 
Episkopats  imposante  Hyrdebrev«,  som  »med 
kraftfulde  Sætninger«  slog  fast,  at  »disse  tunge  Ti- 
der har  bragt  os  nærmere  til  Frelseren!  Vi  har 
kunnet  glæde  os  ved  hans  guddommelige  Hjertes 
særlige  Naadesbevisninger,   og  gennem  al  Krigens 

Larm  har  vi  fornummet  dette  Hjærtes  stille,  kær- 
lige, sjælesøgende  Banken.  Ham  har  vi  at  takke 
for  disse  Krigens  Frugter  til  Frelse.  —  Ham  takker 
vi  for  de  herlige  Resultater  og  Sejre,  hvormed  Him- 
len har  velsignet  vore  Vaaben.«^)  Sandelig,  man 
maa  være  forblindet  for  ikke  at  se,  hvor  der  kæm- 
pes i  Kristi  Navn,  hvor  ikkel  Som  den  katholske 
Ærkebisp  af  Freiburg  har  sagt:  »Barmhjærtighedens 
Fader  og  al  Trøstes  Gud  vil  ikke  forlade  os  .  .  . 
Talrige  er  de  Fjender,  som  omringe  os.  Men  vi 
vil  stole  paa  vor  retfærdige  Sag  og  Guds  Hjælp.« 
Eller  som  Bispen  af  Osnabriick  har  sagt:  »Paa  vor 
Side  er  Retten.  Derfor  er  ogsaa  Gud  paa  vor  Side. 
Naar  Gud  er  for  os,  hvo  kan  da  være  mod  os? 
Paa  den  højeste  Krigsherre  i  Himlen  stoler  vi  som 
én  Gang  David,  da  han  stred  mod  Goliath  og  raabte 
til  ham:  Du  kommer  til  mig  med  Sværd  og  Lanse, 
men  jeg  kommer  til  dig  i  Hærskarernes  Herres,  Is- 
raels Hæres  Guds  Navn.  (1.  Kong.  XVII,  45).«  Gud 
er  med  os  —  som  der  staar  paa  vor  fromme  Hærs 
Hjælme  —  og  vore  Soldater  er  (som  Biskop  Kepp- 
ler  af  Rottenburg  har  sagt)  »Guds  Stridsmænd,  som 
i  Guds  Navn  og  med  Guds  Naade  har  taget  det 
tunge  Krigsarbejde  paa  sig.«^)  , 


^)  »Der  Kampf  der  Zentralmåchte«.  Von  einem  Priester  des 
Auslandes.  (Freiburg  i  Br.    Februar  1915.)    S.  14  —  15. 

^)  S.  St.,  Side  13—14.  Jeg  citerer  i  Grundteksten  de  sidste 
Ord;  de  stammer  fra  en  ogsaa  i  Danmark  kendt  Personliglied, 
Forfatteren  til  »Mere  Glæde«.  De  Ij'der:  »Gott  sei  mit  euch, 
Gott  wird  mit  euch  sein,  ihr  Streiter  Gottes,  die  ihr  im  Namen 

Jeg  svarer  hertil:  »Guds  Rige  bestaar  ikke  i 
Ord,  men  i  Kraft.«  Jeg  svarer  hertil  med  Profetens 
Klage  i  den  Eviges  Navn:  »Dette  Folk  ærer  mig 
med  Læberne,  men  med  Hjærtet  holder  det  sig  langt 
fra  mig.«  Jeg  svarer,  at  Jesu  Discipel  er  ikke  den, 
som  raaber  »Herre,  Herre!«  men  den,  som  gør  den 
himmelske  Faders  Vilje.  Der  er  en  mærkelig  For- 
tælling i  Evangeliet  om  en  Mand,  som  havde  to 
Sønner.  Den  ene  sagde  til  sin  Fader:  »Jeg  vil  gøre 
efter  dit  Bud«  —  og  gik  hen  og  gjorde  det  ikke. 
Den  anden  nægtede  ham  Lydighed  —  men  gik  bag- 
efter hen  og  gjorde  Faderens  Vilje.  Hvilken  af  de 
to  var  sin  Faders  ægte  Søn?  spørger  Jesus. 

Vi  har  hørt  de  tyske  Prælater  tale  fra  deres 
stille,  hyggelige  Bispegaarde,  hvor  de  sidder  i  Ly  for 
Krigslarmen,  brydende  i  Fred  det  Brød,  som  en 
protestantisk  Regering  rækker  dem.  Men  der  er 
en  anden  af  den  katholske  Kirkes  Fyrster,  som  løf- 
ter sin  Røst  midt  i  Ruinerne  —  en  Biskop,  der  har 
set  sin  Kirke  skudt  i  Grus  af  Barbarernes  Bomber 
—  Martyrlandets  Primas,  Ærkebispen  af  Malines, 
Kardinal  Mercier!  Hør  hans  Ord,  saaledes  som 
han  sendte  dem  ud  i  Verden  i  sit  Hyrdebrev  til 
Julen  1914! 

»Da  en  fremmed  Magt,  som  stolede  paa  sin 
Styrke  og  glemte  sine  Løfter,  den  2.  August  vovede 
at  true  vor  Uafhængighed,  stod  alle  Belgiere  op  som 


Gottes    und   in  der  Gnade  Gottes  die  schwere  Kriegsarbeit  auf 
euch  genommen  håbet!« 

én  Mand  for  at  sige  til  Voldsmanden:  »Du  skal 
ikke  komme  frem!«  Os  alle  var  pludselig  vor  Fæd- 
relandskærlighed bevidst.  Thi  der  er  inderst  i  os 
en  Følelse,  som  er  dybere  end  den  personlige  In- 
teresse, end  Blodets  Baand  og  Partiintrigerne,  det 
er  Trangen  og  Viljen  til  at  opofre  sig  for  det  almene 
Bedste,   det,   som  Rom  kaldte  Res  publica.«^) 

Ogsaa  den  germanske  Filosofi  kender  et  saa- 
dant  Hierarki  af  Interesser.  Ogsaa  for  en  Bethmann- 
Hollweg  er  der  lavere  Hensyn,  som  kan  vige  for 
højere.  »Vi  maa  sætte  os  ud  over  Folkeretten,« 
siger  han,  »fordi  vi  er  nødt  til  det.«  Macht  geht 
vor  Recht,  sagde  hans  store  Forgænger  og  Lærer. 
Germanerne  opofrer  andre  for  sit  Fædrelands  Vel. 
Roms  Talsmænd  kræver  Selvopofrelse  for  det  egne 
Fædrelands  Vel  —  for  Res  puhlica,  som  han  latinsk 
siger  det.  , 

Der  er  ikke  mange  store  Ord  i  Kardinal  Mer- 
ciers  Hyrdebrev  —  der  er  des  flere  Fakta  og  Tal. 
»Jeg  har  gennemrejst,«  siger  han,  »de  mest  hærgede 
Egne  i  mit  Stift  ...  og  hvad  jeg  har  sét  der  af 
Ruiner  og  Aske,  overgaar  alt,  min  Frygt,  der  dog  var 
meget  levende,  havde  kunnet  afmale  mig.  Andre 
Dele  af  mit  Stift,  som  jeg  endnu  ikke  har  kunnet 
besøge  ...  er  bleven  hærget  paa  samme  Maade. 
Talrige  Kirker,  Skoler,  Asyler,  Hospitaler,  Klostre 
er   ubrugelige   eller   ødelagte.     Hele   Landsbyer   er 


*)  Patriotisme  et  Endiirance.     Lettre  pastorale  de    S.  Em.  le 
Cardinal  Mercier  (Paris  1914),  p.  23. 

saa  godt  som  forsvundne.  I  Werchter-Wackerzeel 
f.  Ex.  staar  der  af  380  Huse  kun  130;  i  Tremeloo 
er  to  Tredjedele  af  Landsbyen  raserede;  i  Bueken 
er  der  af  100  Huse  20  igen;  i  Schaffen  af  200  kun 
11  tilbage.  I  Louvain  er  1074  Bygninger  forsvundne; 
tager  man  de  indlemmede  Forstæder  med,  stiger 
Tallet  paa  nedbrændte  Huse  til  1823.« 

Og  atter  løfter  sig  af  Kardinalens  rolige  Prosa, 
der  er  saa  langt  fra  den  tyske  himmelvendte  Svulst, 
Belgiens  store  Klagesang  —  Planctus  Beati  Martyris 
Belgii! 

»Hundreder  af  uskyldige  blev  skudt,«  skriver 
Mercier.  »Jeg  har  endnu  ikke  hele  den  uhyggelige 
Dødsliste,  men  jeg  véd,  at  f.  Ex.  i  Aerschot  var 
Tallet  91,  og  at  under  Trusel  om  Død  blev  deres 
Medborgere  tvungne  til  at  grave  de  Myrdedes  Grave. 
I  Louvain  og  Omegn  blev  176  Personer,  Mænd  og 
Kvinder,  Oldinge  og  Diebørn,  Rige  og  Fattige, 
Raske  og  Syge  skudte  eller  brændte.«  (»Det  tunge 
Krigsarbejde!«  .  .  .) 

»Alene  i  mit  Stift,  véd  jeg,  er  tretten  Præster 
eller  Ordensfolk  bleven  dræbte.  En  af  dem.  Sogne- 
præsten i  Geirode,  er  efter  al  Sandsynlighed  død 
som  Martyr.  Jeg  har  gjort  en  Valfart  til  hans  Grav, 
og  omgiven  af  den  Menighed,  hvis  nidkære  Hyrde 
han  endnu  for  saa  kort  Tid  siden  var,  har  jeg  bedt 
ham  fra  sin  Himmel  vaage  over  sit  Sogn,  Stiftet, 
Fædrelandet.« 

Og  Kardinalen  opgiver  Navnene  paa  de  tretten 
Præster  og  Ordensfolk,  han  selv  som  Biskop  har 

mistet,  og  paa  tredive  andre,  der  er  bleven  myr- 
dede i  andre  Egne  af  Belgien  .  .  . 

Siden  Jul,  da  Hyrdebrevet  fremkom,  er  denne 
Liste  bleven  betydelig  forøget,  og  mer  end  én  Iagt- 
tager har  maattet  gøre  sig  selv  det  samme  Spørgs- 
maal  som  Hollænderen  Grondijs:  »Er  dette  da  en 
Religionskrig?« 

Jeg  lader  Kendsgærningerne  tale;  enhver  kan 
efter  dem  selv  danne  sig  en  Mening.  Lad  det  være, 
hvad  det  vil,  at  den  nævnte  hollandske  Rejsende 
har  hørt  tyske  Soldater  raabe:  »Ned  med  Katholi- 
cismen!  Ned  med  Præsterne!«,  og  at  han  overalt 
har  funden  de  smaa  polykrome  Helgenstatuer,  som 
Belgierne  ynder  at  opstille  i  deres  Sovekamre,  ned- 
styrtede og  knuste.^)  Tyskerne  har  mere  alvorlige 
Ting  paa  deres  Konto. 

»Den  21.  August«,  fortæller  et  Vidne,  »blev 
Sognepræsten  i  Buecken,  Pastor  de  Clerck,  arre- 
steret af  de  tyske  Soldater  og  anklaget  for  at  have 
skudt  paa  dem,  hvilket  var  ganske  falsk,  da  han 
var  syg  og  længe  ikke  havde  været  i  Stand  til  at 
passe  sit  Embede.  Den  stakkels  syge  Mand  blev 
anbragt  paa  en  Kanon;  derpaa  blev  han  taget  ned 
fra  den  og  kastet  i  en  Grøft.  Saa  tog  nogle  Soldater 
ham,  den  ene  ved  en  Arm,  de  andre  ved  et  Ben  og 
slæbte  ham  saaledes  hen  over  Stenbroen.  Pint  paa 
denne  Maade    og    fuldstændig    udmattet    bad  den 


*)  Les  Allemands  en  Belgique,  p.  19. 

gamle  Mand  om  hellere  at  blive  dræbt.  Derpaa  blev 
han  skudt.« 

Et  andet  Vidne  i  samme  Sag:  »Sognepræsten  i 
Buecken  laa  til  Sengs  af  Sukkersyge.  Man  trak 
ham  ud  af  den  for  at  skyde  ham  sammen  med  en 
Franciskanerpater,  der  fungerede  som  hans  Stedfor- 
træder. Pateren  protesterede,  at  han  var  Hollæn- 
der, men  det  hjalp  ham  ikke,  han  blev  dræbt.  Bøn- 
der har  angivet  Stedet,  hvor  han  blev  begravet. 
Sognepræsten  havde  Ørerne  og  Næsen  skaarne  af.« 

I  Landsbyen  Blegny  foregik  følgende:  »Under 
det  sædvanlige  Paaskud,  at  der  var  bleven  fyret  paa 
Soldaterne,  samlede  Tyskerne  hele  Byens  mandlige 
Befolkning  i  Kirken,  medens  et  Krigsraad  blev  holdt 
for  at  udtage  Slagtofrene.  Præsten  .  .  .  blev  an- 
klaget for  at  have  tilladt,  at  belgiske  Tropper  havde 
anbragt  en  Observationspost  i  Taarnet  paa  hans 
Kirke«  (formodentlig  skulde  han  med  væbnet 
Haand  have  hindret  dem  deri?).  For  denne  Brøde 
blev  han  dømt  til  Døden.  Den  næste  Dag,  den  16. 
August,  læste  han  sin  sidste  Messe  og  begav  sig  til 
Kirkegaarden,  hvor  man  slog  ham  ihjæl. 

Hos  en  ung  Jesuit,  der  studerede  i  Louvain, 
Pater  Eugéne  Dupierreux,  fandt  Tyskerne  en  Note- 
bog, hvori  han  havde  optegnet  sine  Indtryk  af  Byens 
Ødelæggelse,  og  hvor  der  var  meget  stærke  Ord  om 
Bibliothekets  Tilintetgørelse.  Den  imge  Jesuit  fun- 
gerede, da  han  blev  anholdt,  ved  det  Røde  Kors  og 
bar  dettes  Bind  om  Armen.  »Das  rote  Kreuz!«  haa- 
nede  den  paagældende  tyske  Officer.     »Malen  Sie 

ihm  schnell  ein  weisses  auf  dem  Riicken!«  Med 
Kridt  blev  et  hvidt  Kors  tegnet  paa  Ryggen  af  den 
Ulykkelige,  og  han  blev  skudt  bagfra.  En  Snes 
andre  Præster,  hvoriblandt  Eugéne  D.s  Tvillingbro- 
der, blev  tvungen  til  at  sé  derpaa.^j 

I  den  lille  By  Spontin  blev  Sognepræsten  først 
hængt  op  ved  Fødderne,  derpaa  ved  Hænderne.  Saa 
gennemstak  man  ham  med  Bajonetter  og  skød  ham 
endelig.  Da  han  ikke  var  rigtig  død,  slog  man  hans 
Hoved  itu  med  Kolbeslag;  Liget  fandtes  med  knuste 
Kæber.') 

Præsten  i  Hastiére  blev  arresteret  i  en  nærlig- 
gende Landsby.  »Er  De  Sognepræsten?«  spurgte 
den  tyske  Officer  ham.  »Nej,  jeg  er  Sognepræsten 
i  Hastiéres!«  svarede  den  Gejstlige.  »Aa,  det  er 
netop  Dem,  vi  søger.  Der  er  bleven  fyret  paa  vore 
Tropper  i  Deres  Landsby.«  Og  han  bliver  ført  til 
Side  og  skudt. 

Det  sædvanlige  System!  Præsten  straffes  for, 
hvad  der  i  hans  Fraværelse  er  sket  i  hans  Sogn  — 
som  en  Lærer  bliver  irettesat  af  Skolebestyreren, 
fordi  han  ikke  kan  holde  Mandstugt  i  sin  Klasse! 
lovrigt  var  der  endnu  franske  Tropper  i  Hastiére 
den  Dag   (22.  August). 

Sognepræsten  i  Roselies  blev  anklaget  for  selv 
at  have  skudt  paa  Tyskerne,  i  Natten  mellem  den 
2L  og  22.  August.     Han  kunde  bevise  sit  Alibi,  da 


*)  Mellot:  Le  Martyre  dii  clergé  beige,  pp.  11  —  15. 
2)  Z.  c,  p.  20. 

han  den  Nat  havde  haft  Vagt  i  den  lokale  Ambu- 
lance, og  begav  sig  til  Kommandanturet  i  Aiseau  for 
at  forsvare  sig.  Man  hørte  paa  ham  og  gav  ham  et 
Papir,  som  han  skulde  bringe  tilbage  til  Roselies. 
Han  ansaae  det  for  en  Frifindelse  og  afleverede  det 
glædestraalende.  Soldaterne  læste  det  og  lo.  Et 
Kvarter   efter   var  Præsten   død.^) 

Den  28.  August  om  Aftenen  kommer  Alphonse 
Huypens,  Andenpræst  i  Hérent,  gaaende  hen  ad 
Vejen  til  sin  Bolig.  Han  møder  sex  tyske  Solda- 
ter, der  overfalder  ham,  kaster  ham  til  Jorden,  fra- 
river ham  den  Passerseddel,  som  han  havde  fra  de 
tyske  Myndigheder,  og  fører  ham  for  deres  Løjt- 
nant. Denne  sporger:  »Er  De  Præst?«  »Ja,«  sva- 
rer Vikaren,  »jeg  er  katholsk  Præst.«  »Jeg  er  sgu 
ogsaa  Katholik,'<  siger  Officeren  —  rejser  sig,  gaar 
hen  til  Præsten  og  spytter  ham  i  Ansigtet.  »De 
kommer  fra  Hérent,  Deres  Skæbne  er  beseglet.  Sol- 
dater gør  Eders  Pligt! 

Huypens  bliver  nu  bundet  og  ført  ud  paa  Ga- 
den. Efter  at  have  fulgt  ham  et  Stykke,  siger  Sol- 
daterne, at  han  er  fri  og  kan  gaa,  hvorhen  han  vil. 
Han  tror  paa  deres  Medlidenhed  og  f  jærner  sig,  men 
horer  Klikket  af  deres  Geværer  bag  sig.  Resolut 
vender  han  om  og  erklærer,  at  han  ikke  kender 
Vejen  og  hellere  vil  blive  hos  dem.  De  fører  ham 
nu  tilbage  til  Vagten,  svinebinder  ham  og  kaster 
ham  i  denne  Tiistand  ind  i  et  Skur,  hvor  han  falder 

1)  1.  c,  pp.  21—23. 

ned  midt  i  en  Skare  sovende  tyske  Soldater.  Disse 
vaagner,  bander,  tænder  Lys  og  tilbringer  Natten 
med  at  plage  og  haane  Præsten.  Klokken  3  om 
Morgenen  (den  29.  August)  kommer  en  Officer  ind 
og  siger:  »Nu  gaar  vi  og  stikker  Ild  paa  Skuret.  Saa 
er  der  ingen,  som  taler  mere  om  Dem.« 

Denne  Trusel  bliver  dog  ikke  udført.  Klokken  4 
kommer  den  samme  Officer  tilbage,  lader  Rebet  om 
Præstens  Ben  overskære  og  befaler  ham  at  gaa  til 
Kirken.  Her  er  allerede  et  Hundrede  af  Landsbyens 
Indbyggere  samlede,  desuden  to  Præster  fra  Wese- 
mael.  Hele  Flokken  drives  nu  bort  af  Soldater; 
naar  Huypens  ikke  kan  gaa  hurtigt  nok,  faar  han 
et  Spark  bagi,  saa  han  hver  Gang  falder  med  An- 
sigtet mod  Jorden  (hans  Hænder  er  stadig  bag- 
bundne, saa  han  ikke  kan  gribe  for  sig).  Spøgen 
synes  at  more  Soldaterne. 

Denne  Lidelsesvej  varer  fra  fire  om  Morgenen 
til  ti  om  Aftenen.  Ikke  en  Bid  Brød,  ikke  en  Draabe 
Vand.  Endelig  kommer  man  til  en  Jærnbanestation, 
hvor  andre  Fanger  venter;  ogsaa  iblandt  disse  flere 
Præster.  lait  er  der  nu  700.  De  indlæsses  i  Krea- 
turvogne, hvor  der  paa  Gulvet  er  et  Lag  Gødning  i 
en  Højde  af  15  Centimeter.  I  disse  Vogne  skal  de 
Ulykkelige  føres  til  Miinsterlager. 

Under  Farten  gennem  Belgien  holdes  Vognene 
hermetisk  lukkede  —  man  tænke  sig  Fangernes  Li- 
delser i  den  hede  Augustdag,  indespærrede  i  denne 
kørende  Stald!  I  Tyskland  blev  Skydedørene  trukne 
fra  ved  hver  Station;  ofte  holdt  der  samtidigt  Tog 

med  Soldater,  som  gik  til  Fronten;  naar  disse  saae 
Præsterne,  haanede  de  dem  og  slog  dem  i  Ansigtet, 
hvis  de  kunde  naa  dem.^) 

Endelig  naar  man  Miinsterlager,  og  de  belgi- 
ske Fanger  indespærres  i  et  Skur.  Ved  Siden  af 
er  der  Soldater,  som  holder  Vagt;  disse  morer  sig 
med  at  dundre  paa  Væggen  ind  til  dem  og  tilsidst 
skyde  igennem  den.  Der  dræbes  saaledes  fem  Fan- 
ger og  saares  syv.  Alle  de  700  Belgiere  er  næsten 
fra  Forstanden  og  raaber  i  ét  Væk  for  at  frelse  sig: 
»Vi  er  Tyskere!  Vi  er  Tyskere!«  En  Dreng  paa 
femten  Aar  falder  død  om  for  Fødderne  af  sin  Fa- 
der. 

Men  der  det  blev  Morgen,  førtes  Præsterne 
frem  for  Landshøvdingen.  Alphonse  Huypens  blev 
berøvet  alle  sine  Klæder;  nøgen,  kun  i  det  blotte 
Linned,  maatte  han  fremstille  sig.  Forhøret  be- 
gyndte, men  da  han  ikke  forstod  Tysk,  svarede  han 
ikke.  En  Soldat  slog  ham  paa  Munden,  saa  den 
blødte,  og  slæbte  ham  ud  af  Retssalen.  Udenfor 
blev  han  kastet  ned  i  en  Grøft,  og  her  mistede  han 
Bevidstheden.  Da  han  kom  til  sig  selv,  var  han  i 
en  Fængselscelle;  her  fik  han  sine  Benklæder  til- 
bage, men  intet  andet.  To  Gange  om  Dagen  mod- 
tog han  lidt  Brød  og  Vand;  lo  Gange  om  Dagen  før- 


^)  En  brav  Soldat  at  den  tj'ske  Landsturm  skriver  fornøjet 
hjem  til  sin  gamle  Moder,  at  ved  Giessen  har  hans  Tog  pas- 
seret et  Tog  med  belgiske  Præster,  og  at  en  Kammerat  har 
haft  Held  til  at  give  en  af  dem  to  ordentlige  Næveslag  i 
Ansigtet.    {Koln.  Volksztg.,  3.  Marts  1915). 

tes  han  ud,  med  et  Nummer  paa  et  Skilt  om  Halsen. 
Dette  varede  sex  Dage  og  sex  Nætter;  saa  fik  han 
Lov  at  vende  tilbage.  Man  havde  ikke  kunnet  be- 
vise Anklagen  mod  ham;  den  lød  paa  »Ophidselse 
af  Befolkningen  til  Oprør.«  Ved  sit  Besøg  i  Hérent 
den  2.  Marts  hilste  Kardinal  Mercier  den  Hjem- 
vendte som  en  Martyr.  »Jeg  befalede  ham,«  skri- 
ver Kardinalen,  »at  fortælle  mig  alt,  og  medens  jeg 
lyttede,  følte  jeg  Trang  til  at  falde  ham  til  Fode 
for  at  udtrykke  den  Ærefrygt,  jeg  følte  for  ham.«^) 
Som  de  tyske  Myndigheder  tilsidst  selv  har 
maattet  indrømme,  var  Anklagerne  mod  de  belgiske 
Præster  aldrig  til  at  opretholde.  Baade  Historien 
om   Lyssignalerne   fra   Domkirketaarnet   i   Malines 

—  om  Telefonforbindelsen  mellem  Præstegaarden  i 
Battice  og  Fortet  Fléron  —  om  den  radiotelegrafiske 
Station  i  Seminariet  i  Bastogne  —  om  de  underjor- 
diske Telefonledninger,  der  blev  fundne  i  Præste- 
gaarden i   Damweiler  ved  Verdun  og  i  Flancourt 

—  alle  disse  Historier,  hvoraf  den  tyske  Presse  i 
sin  Tid  vrimlede,  har  ved  nøjere  Undersøgelse  vist 
sig  som  det  rene  Opspind.^)  Men  selv  alvorlige 
tyske  Forfattere  gentog  dem  og  satte  dem  i  Omløb 

—  saaledes  W.  von  Trotha  i  sin  Bog  »Mit  den  Feld- 
grauen  nach  Belgien  hinein«  (Leipzig,  1915)  og  K, 
J.  Stauffer  i  »Der  Fåhnrich  von  Verdun«    (Leipzig, 


*)  Tijd  for  9.  og  16.  Marts  1915.  M,  Vaes:  L'onore  e 
l'innocenza  del  clero  belga  (Roma  1915),  pp.  20  —  23. 

*)  Se  Koln.  Volksztg.,  1.  April  1915,  Abendausgabe,  14.  April 
1915,  Abendausgabe,  23.  April  1915. 

1914).  For  V.  Trotha  staar  det  fast,  at  Præsterne  i 
Louvain  har  »organiseret  Oprøret«  —  og  Stauffer 
har  set  en  Munk  staa  paa  en  Barrikade  og  uddele 
Munition  til  Friskytterne!^) 

Man  kunde  le  ad  disse  Røverhistorier  å  la  den  i 
Tyskland  saa  populære  Karl  May,  hvis  de  ikke  havde 
Rod  i  saa  tragisk  en  Virkelighed,  hvis  de  ikke  var 
literære  Udtryk  for  saa  blodigt  uretfærdigt  et  Sindl 
Men  mod  de  mørke  Løgne  straaler  des  renere  den 
tornekronede  Sandhed.  Endnu  en  Gang  sætter  jeg 
de  to  Magter  op  imod  hinanden. 

En  tysk  Anklage:  »Sognepræsten  i  Pont-Brulé 
Wouters,  Kannik  af  Præmonstratenserordenen, 
Munk  i  Abbediet  Grimbergen,  har  overfaldet  en 
Skildvagt,  Soldat  af  26de  Regiment,  111te  Reserve- 
bataillon.  Wouters  søgte  at  fravriste  ham  Geværet, 
men  blev  slaaet  til  Jorden  af  en  anden  tililende  Sol- 
dat. Disse  Kendsgærninger  er  fastslaaede  ved  offi- 
ciel Indberetning.« 

Det  belgiske  Svar.  For  at  undersøge  denne 
Sag  tilbød  Kardinal  Mercier  den  tyske  Komman- 
dant i  Malines,  Oberst  Wengersky,  at  nedsætte  en 
Komité  af  lige  mange  Repræsentanter  fra  de  to  Si- 
der under  Forsæde  af  en  Personlighed  tilhørende  et 
neutralt  Land.  Obersten  afslog,  og  Kardinalen  fore- 
tog da  selv  Undersøgelsen;  dens  Resultat  blev  føl- 
gende: 


1)  Trotha,  S.  155.    Stauffer,  S.  177. 

»Den  25.  August  vendte  Pastor  Wouters  tilbage 
til  Abbediet  Grimbergen.  Han  havde  været  holdt 
fangen  som  Gidsel  hele  den  24.  August,  og  da  man 
havde  truet  ham,  søgte  han  Tilflugt  i  Klostret.  Hans 
Overordnede  raadede  ham  dog  til  hellere  at  vende 
tilbage  til  Præstegaarden.^)  I  Løbet  af  Dagen  begav 
han  sig  derhen,  men  kommen  midtvejs  blev  han 
arresteret  og  ført  til  en  Sal,  hvor  han  tilbragte  Nat- 
ten. Morgenen  efter  —  Onsdag  den  26.  —  blev 
28  Civile  indelukkede  i  samme  Sal.  De  fandt  Præ- 
sten staaende  op,  med  Armene  løftede  i  Vejret  og 
tvungen  til  at  forblive  i  denne  Stilling  flere  Timer. 
Hver  Gang  han  gav  efter  for  Trætheden,  blev  han 
med  Bajonetstød  for  Brystet  og  Kolbeslag  i  Knæ 
og  paa  Albuer  tvungen  til  at  staa  ret  igen.  Efter 
at  have  tilføjet  ham  denne  Lidelse  tillod  Soldaterne 
ham  at  strække  sig  ud  paa  Jorden,  men  tvang  to 
Civilpersoner  til  at  prygle  ham  med  en  Stok  og 
spytte  ham  i  Ansigtet.  Da  Soldaterne  ikke  blev 
adlydt  efter  Ønske,  viste  de  selv,  hvorledes  man 
skulde  prygle  og  spytte.  De  fratog  derpaa  Præsten 
Breviaret,  rev  det  itu  og  kastede  ham  Stykkerne  i 
Hovedet.  En  af  de  Civile  blev  tvungen  til  at  træde 
paa  hans  Hat.  Efter  paany  at  have  torteret  ham 
med  Kolbeslag    og  Spark    vilde  Soldaterne    tvinge 


^)  Situationen  er  altsaa  denne,  at  Wouters  1)  er  Munk 
(Kannik)  i  Præmonstratenserklostret  Grimbergen;  2)  fungerer 
som  Sognepræst  for  den  nærliggende  Landsby  Pont-Brulé, 
hvor  han,  alene,  beboer  Præstegaarden.  /.  J. 

Klokke  Roland  13 

ham  til  at  rejse  sig,  men  Præsten  faldt  tilbage  som 
en  livløs  Masse.  Soldaterne  hældte  derpaa  en  Spand 
Vand  ud  over  ham,  og  da  han  derved  gjorde  en  svag 
Bevægelse  med  Hovedet,  raabte  de:  »Han  lever 
endnu!«  De  hældte  atter  Vand  over  ham,  men 
denne  Gang  rørte  han  sig  ikke;  alle  troede  ham 
død.  Efter  nogen  Tids  Forløb  gik  der  som  en  Gy- 
sen gennem  dette  tilsyneladende  livløse  Legeme,  og 
Præstens  Hænder  søgte  at  fatte  om  en  af  Soldater- 
nes Bøsser.  I  samme  Øjeblik  dræbte  en  anden  Soldat 
ham  med  en  Kugle. «^) 

Lad  os  sætte  det  værste  —  saa  har  den  arme 
forpinte  Præst  i  sit  Overmaal  af  Lidelse  givet  efter 
for  en  uvilkaarlig  Trang  til  Hævn  .  .  .  Men  hvad 
var  der  ikke  gaaet  forud  af  raa  Plage  og  Nedvær- 
digelse! Og  har  hin  Bevægelse  hen  mod  Geværet 
kun  været  en  ubevidst  Griben  for  sig  —  ja,  da  læser 
man  jo  den  simple  Beretning  som  et  Kapitel  af  selve 
den  hellige  Læst,  af  Vor  Herres  Jesu  Kristi  Lidelse, 
der,  ifølge  Apostlen,  fortsættes  i  hans  Troende  her 
paa  Jorden  og  fremfor  alt  i  hans  Præster. 


Da  er  det  ogsaa  sandt,  hvad  den  hollandske  Rej- 
sende anede  —  Tyskernes  Krig  mod  Belgien  var 
vel  ikke  fra  Begyndelsen  nogen  Religionskrig,  men 


')  Tijd,  2.  April  1915.     Udhævelserne  af  mig. 

den  blev  det.  Den  tyske  Hærledelse  anvendte  til 
Krigen  i  Belgien  Tropper  fra  de  lutherske  Egne  af 
Riget  —  mens  de  katholske  Regimenter  blev  sendt 
mod  de  skismatiske  Russere.  Ved  Synet  af  de  ka- 
tholske Præster  og  Munke  følte  den  preussiske  Of- 
ficer, den  preussiske  eller  sachsiske  Soldat  hele  den 
medfødte  og  i  Opdragelsen  udviklede  Uvilje  mod 
»det  papistiske  Væsen«  vaagne  i  sig.  Han  har 
strax  lagt  det  klart  for  sig,  at  her  slod  han  overfor 
»Jesuiter«  —  disse  sorte  Fabel  væsner  med  Gift  i 
Lommen,  Dolken  i  Ærmet  og  »Hensigten  helliger 
Midlet«  i  Hjærtet.  Af  dem  kunde  han  vente  sig  alt 
—  de  var  Skadedyr,  der  burde  slaas  ned  ved  første 
Lejlighed! 

Og  endnu  et.  Den  tyske  Officer  og  den  tyske 
Soldat  har  overfor  disse  Mænd,  som  han  vidste  le- 
vede i  Coelibat,  følt  hele  den  Usædeliges  underlig 
hidsige  Harme  mod  den,  der  lever  dydigt.  Tyske- 
ren har  følt  en  uvilkaarlig  Trang  til  hadefuldt  at 
krænke  denne  Afholdenhed,  til  raat  at  besudle 
denne  Renhed  —  som  det  har  lystet  ham  at  vold- 
tage Nonner  .  .  .  Kun  saaledes  kan  følgende  Rap- 
porter forklares: 

»I  Beyghem  fører  tyske  Soldater,  under  Le- 
delse af  Premierløjtnant  Kiimer,  en  ung  Pige  ind  i 
Præstegaarden  og  misbruger  hende  for  Øjnene  af 
Præstens  Søster  og  af  Præsten  selv,  hvem  de  først 
har  afklædt,  og  hvem  de  tvinger  til  at  holde  Øjnene 
aabne  og  ikke  se  bort.« 

13* 

»I  Asnoy  blev  Sognepræsten  taget  til  Fange. 
To  tyske  Soldater  førte  en  Kvinde  ind  til  ham, 
klædte  hende  af  og  voldtog  hende  i  hans  Paasyn.«^) 


Intet  af  disse  Tilfælde  er  enestaaende.  Over- 
alt, hvor  den  tyske  Hær  kommer  frem,  hengiver 
den  sig,  rent  instinktivt,  til  legemlig  og  moralsk 
Mishandling  af  Gejstligheden.  Et  Sted  lader  man 
for  Spot  en  Præst  gaa  Korsvejen  i  Kirken  og  spyt- 
ter og  slaar  ham  imens  i  Ansigtet.  Et  andet  Sted 
driver  man  Præster  rundt  i  en  Manege  som  Heste 
og  slaar  dem  med  Ridepiske.  Man  tvinger  Sogne- 
præsten i  Schaffen-lez-Diest  til  at  stirre  en  hel  Time 
mod  Solen.  I  Florennes  slaar  Soldaterne  Præsten 
med  Sporer  i  Nakken  og  over  Rygraden,  klæder  ham 
af  og  lader  ham  ligge  i  en  Have.  I  Montigny-sur- 
Sambre  kaster  Soldaterne  til  Maals  efter  en  Præsts 
Hoved  med  tomme  Kognaksflasker  og  afgnavede 
Kødben.  I  Louvain  indespærrer  man  tretten  Præ- 
ster i  en  Svinesti  —  formodentlig  i  Overensstem- 
melse med  det  til  Gejstligheden  hyppigt  anvendte 
Skældsord   »Schwein«.^) 

Man  læser  alle  disse  Beretninger,  som  det  er 
unødvendigt  og  trættende  og  oprørende  at  vedblive 


^)  Nothomb:    Les  Barbares,    p.  80.    —    Mélot:    Clergé  beige, 
pp.  34,  40. 

«)  Mélot,  pp.  35,  38,  40,  47,  48,  50. 

at  citere  ...  Og  tilsidst  minder  den  belgiske  Kirke 
En  om  hin  ulykkelige  Hustru  og  Moder,  om  hvem 
Rapporten  beretter,  at  hun  fra  Klokken  ni  om  Af- 
tenen til  Klokken  sex  om  Morgenen  uafbrudt  blev 
voldtaget  af  tyske  Soldater,  og  uafbrudt  raabte  hun 
til  sin  Mand  om  Hjælp  —  og  han  laa  bunden  i  Væ- 
relset ved  Siden  af^).  Saaledes  (synes  man)  raabte 
ogsaa  Belgiens  Kirke  om  Hjælp,  som  en  Brud  til  sin 
Brudgom.  Og  det  var,  som  om  Brudgommen  ikke 
hørte  —  eller  som  om  han  var  bunden  af  Baand, 
han  ikke  kunde  bryde  . .  . 


1)  Nothomb,  p.  80. 


II. 


De  tyske  »Guds  Krigere«  har  sikkert  nok  ofte 
været  udmattede  af  deres  »svære  Krigsarbejde«  med 
at  voldtage  deres  Næstes  Hustru  og  skænde  deres 
Næstes  Datter.  For  at  hente  ny  Kraft  hos  Hær- 
skarernes Gud  har  de  saa  søgt  over  i  de  Kirker,  som 
de  endnu  ikke  havde  nedbrændt,  og  har  dér  holdt 
Andagt  paa  deres  Vis.  Ogsaa  derom  har  den  bel- 
giske Regeringskommission  mangt  et  smukt  og  rø- 
rende Træk,  som  »so  recht«  viser  den  tyske  Soldats 
høje  moralske  og  kulturelle  Standpunkt. 

Fra  Sorinnes  hedder  det:  »Tyskerne  lod  deres 
Vand  i  Ciboriet«  (det  hellige  Kar,  hvori  de  indviede 
Hostier  opbevares).  Les  Allemands  urinérent  dans 
le  ciboire. 

I  Aerschot  blev  Tabernaklet  (det  lille  Skab  paa 
Altret,  hvori  de  hellige  Kar  opbevares,  og  hvor  Ci- 
boriet og  Monstransen  findes)  opbrudt  i  en  af  Byens 
Kirker,  og  Karrene  blev  stjaalne. 

I  Ethe  blev  Tabernaklet  brudt  op,  og  de  hel- 
lige Hostier  henkastede  i  Krattet. 

I  Porcheresse,  i  Bouge,  i  Evrehaille,  i  Lisogne, 
i  Maizeret  blev  Tabernaklerne  og  de  viede  Alterkar 
vanhelligede. 

I  Kirken  i  Aiseau  forrettede  de  tyske  Soldater 
deres  Nødtørft  paa  Alteret  ligesaa  i  Ortho  og  i  en 
af  Kirkerne  i  Saint  Trond. 

I  Hastiére  frarev  Tyskerne  en  Præst  Alterets 
Sakrament,  som  han  vilde  bringe  i  Sikkerhed,  og 
traadte  Hostierne  i  Støvet. 

Og  som  i  Belgien,  saa  i  Frankrig  —  det  var  jo 
kun  Fortsættelsen  af  samme  Krig  i  samme  Aand. 

I  Montmacq  (Beauvais'  Stift)  forrettede  Ty- 
skerne deres  Nødtørft  i  Vievandskarret  og  tørrede 
deres  Bag  paa  Alterdugen. 

I  Rouvres  vanhelligede  Tyskerne  Alterkarrene 
og  fyldte  dem  derpaa  med  Svinekød  —  naturligvis 
en  raa  Hentydning  til  den  katholske  Lære  om  Kristi 
Nærværelse  i  Alterets  Sakramente. 

I  Gerbéviller,  ved  Nancy,  skød  Tyskerne  til 
Skive  efter  Døren  paa  Tabernaklet;  flere  Kugler 
gennemborede  Giboriet  og  knuste  Hostierne,  det  in- 
deholdt.M 


1)  Mélot,  pp.  39,  41.  La  giierre  allemande  et  le  catholicisme, 
udg.  af  Mgr.  Alfred  Baudrillart  (Paris  1915),  pp.  101—104.  — 
Se  omstaaende  Billede  af  de  marty riserede  Hostier  fra  Ger- 
béviller. 


III. 

»Og  Herrens  Ord  kom  til  mig  saaledes: 

»Du  Menneskesøn,  vend  dit  Ansigt  mod  Gog 
i  Magogs  Land,  Fyrsten  over  Rosk,  Mesek  og  Tubal, 
og  spot  imod  ham. 

»Og  sig:  saa  siger  den  Herre,  Herre:  se,  jeg 
kommer  imod  dig,  Gog,  du  Fyrste  over  Rosk,  Mesek 
og  Tubal. 

»Og  jeg  vil  vende  dig  om  og  lægge  Kroge  i  dine 
Kæver,  og  jeg  vil  føre  dig  ud  tillige  med  al  din  Hær, 
Heste  og  Ryttere,  allesammen  klædte  i  fuld  Pragt, 
en  stor  Skare  med  store  Skjolde  og  smaa  Skjolde, 
allesammen   øvede  i   at  bruge   Sværd    .  .  . 

»Og  du  skal  drage  op,  du  skal  komme  som  et 
Bulder,  du  skal  være  som  en  Sky  til  at  skjule  Lan- 
det, du  og  alle  dine  Hære  .  .  . 

»Saa  siger  den  Herre,  Herre:  og  det  skal  ske 
paa  den  Dag,  at  der  skal  opstige  Ting  i  dit  Hjærte, 
og  du  skal  optænke  en  ond  Tanke; 

»og  du  skal  sige:  jeg  vil  drage  op  mod  et  Land 
med  ubefæstede  Byer;  jeg  vil  komme  over  de  ro- 
lige, som  bo  tryggelig,  alle  sammen  bo  de  uden  Mur 
og  have  hverken  Portstænger  eller  Porte, 


DE  MARTYRISEKEDE  HOSTIER 
(fra  Kirken   i   Gerl)L'villcr). 

»for  at  bytte  Bytte  og  at  røve  Rov;  for  at  vende 
din  Haand  .  .  .  mod  et  Folk,  som  er  sanket  ud  fra 
Hedningerne,  og  som  forhverver  sig  Fæ  og  Gods, 
og  som  bor  over  Jordens  Navle. 

»Seba  og  Dedan  og  Købmænd  fra  Tharsis  og 
alle  dets  unge  Løver  skulle  sige  til  dig:  er  du  kom- 
men for  at  bytte  Bytte?  har  du  samlet  din  Skare 
for  at  røve  Rov,  for  at  borttage  Sølv  og  Guld,  for 
at  tage  Fæ  og  Gods  og  bytte  stort  Bytte? 

»Derfor  spaa,  du  Menneskesøn,  og  sig  til  Gog: 
Saa  siger  den  Herre,  Herre:  mon  du  ikke  .  .  .  skal 
komme  fra  dit  Sted,  fra  det  yderste  Nord,  du  og 
de  mange  Folk,  som  er  med  dig,  allesammen  ri- 
dende paa  Heste,  en  stor  Skare  og  en  mægtig  Hær? 

»Og  du  skal  drage  op  imod  mit  Folk  Israel  som 
en  Sky  til  at  skjule  Landet;  det  skal  ske  i  de  sidste 
Dage,  paa  det  Hedningerne  skulle  kende  mig,  naar 
der  gaar  Dom  over  dig  for  deres  Øjne,  o  Gog! 

»Og  det  skal  ske  paa  den  Dag,  ja,  paa  den  Dag, 
da  Gog  kommer  over  Israels  Land,  siger  den  Herre, 
Herre,  at  min  Vrede  skal  stige  op  i  min  Næse. 

»Og  jeg  vil  kalde  et  Sværd  frem  imod  ham  .  .  . 
og  jeg  vil  gaa  i  Rette  med  ham  ved  Pest  og  ved  Blod, 
og  en  overskyllende  Regn  og  Hagelstene,  Ild  og 
Svovl  vil  jeg  lade  regne  ned  over  ham  og  hans  Hære. 

»Og  jeg  vil  bevise  mig  stor  og  bevise  mig  hellig, 
og  jeg  vil  give  mig  til  Kende  for  mange  Hedningers 
Øjne,  og  de  skal  fornemme,  at  jeg  er  Herren. 

»Og  du,  Menneskesøn,  spaa  imod  Gog  og  sig: 
Saa  siger  den  Herre,  Herre:  se,  jeg  kommer  imod 
dig,  Gog,  du  Fyrste  over  Rosk,  Mesek  og  Tubal. 

»Og  jeg  vil  vende  dig  om  og  drive  dig  frem  . .  . 
jeg  vil  slaa  din  Bue  ud  af  din  venstre  Haand  og  lade 
dine  Pile  falde  ud  af  din  højre  Haand. 

»Paa  Israels  Bjærge  skal  du  falde  .  .  .  jeg  vil 
give  dig  til  Føde  for  Rovfuglene,  Smaafuglene,  alt 
det  Bevingede  og  de  vilde  Dyr  paa  Marken. 

»Paa  den  vide  Mark  skal  du  falde,  thi  jeg  har 
talt  det,  siger  den  Herre,  Herre  .  .  . 

»Jeg  vil  kundgøre  mit  hellige  Navn  midt  iblandt 
mit  Folk  Israel  og  ikke  ydermere  lade  mit  hellige 
Navn  vanhelliges,  og  Hedningerne  skulle  fornemme, 
at  jeg  er  Herren,  den  hellige  i  Israel. 

»Se,  det  kommer,  og  det  skal  ske,  siger  den 
Herre,  Herre;  det  er  den  Dag,  som  jeg  har  talt  om. 

»Og  Indbyggerne  i  Israels  Stæder  skulle  gaa  ud 
og  gøre  Ild  paa  og  hede  med  Rustninger  og  smaa 
Skjolde  og  store  Skjolde,  med  Bue  og  med  Pile  og 
med  Haandstav  og  med  Spyd,  og  de  skulle  gøre  Ild 
dermed  i  syv  Aar. 

»Og  de  skulle  ikke  hente  Træ  fra  Marken  eller 
hugge  af  Skovene;  thi  de  skulle  gøre  Ild  med  Rust- 
ninger, og  de  skulle  røve  fra  dem,  for  hvilke  de 
vare  et  Rov,  og  plyndre  dem,  af  hvilke  de  bleve 
plyndrede,  siger  den  Herre,  Herre. 

»Og  det  skal  ske  paa  den  Dag,  at  jeg  vil  give 
Gog  et  Sted  dér  til  Begravelse  i  Israel,  de  Vejfaren- 
des  Dal   østen   for   Havet,   og  den   skal  bringe  de 

Vejfarende  til  at  holde  sig  for  Næsen,  og  der  skulle 
de  begrave  Gog  og  al  hans  Mangfoldighed  og  kalde 
den  Gogs  Mangfoldigheds  Dal. 

»Og  Israels  Folk  skal  begrave  dem,  for  at  rense 
Landet,  i  syv  Maaneder  .  .  . 

»Og  du,  Menneskesøn,  saa  siger  den  Herre, 
Herre:  Sig  til  Fuglene,  alt  det  Bevingede  og  til  alle 
vilde  Dyr  paa  Marken:  Samler  Eder  og  kommer, 
sanker  Eder  trindt  omkring  fra  til  mit  Slagtoffer, 
som  jeg  slagter  for  Eder,  et  stort  Slagtoffer  paa 
Israels  Bjærge,  og  I  skulle  æde  Kød  og  drikke  Blod. 

»I  skulle  æde  de  Vældiges  Kød  og  drikke  Jor- 
dens Fyrsters  Blod  ...  I  skulle  mætte  Eder  ved 
mit  Bord  af  Heste  og  Rytteri,  af  de  Vældige  og  alle- 
haande  Krigsmænd,  siger  den  Herre,  Herre. 

»Og  jeg  vil  vise  min  Herlighed  iblandt  Hed- 
ningerne, og  alle  Hedningerne  skulle  sé  min  Dom, 
som  jeg  har  holdt,  og  min  Haand,  som  jeg  har  lagt 
paa  dem. 

»Og  Israels  Hus  skal  fornemme,  at  jeg  er  Her- 
ren deres  Gud.«     (Ezekiel,  Kap.  38  og  39.) 

r  Belgien  Skyld  i  sin  Skæbne?«  Det  er  et 
Spørgsmaal,  som  har  sat  saa  mange  Penne 
i  Bevægelse.  I  Schweitz,  der,  som  naturligt  er, 
tager  særlig  livlig  Del  i  Belgiens  Skæbne,  er 
der  fornylig  udkommet  en  Bog  »Det  neutrale 
og  loyale  Belgien«,  der  ganske  nøgternt  frem- 
stiller de  virkelige  Begivenheder  i  Belgien  i 
deres  folkeretlige  Belysning.  Denne  Bog  er 
saa  meget  mere  værdifuld,  som  den  bringer 
nye  Beviser  og  Dokumenter  om  Sagens  Kær- 
nepunkter, da  Forfatteren  ifølge  sin  Stilling 
har  haft  Adgang  til  at  benytte  de  bedste  poli- 
tiske og  diplomatiske  Kilder. 

